text:
買佐條盲曹,原本想蒸,睇到雪櫃有凈兩個蕃茄,加上家姐話過嚟,由細同家姐都好鐘意食阿媽煮嘅蕃茄魚,所以索性將蒸魚改為蕃茄魚.
魚撲少少生粉,煎至金黃.
起鑊爆香薑同蒜,加入蕃茄炒軟,落生抽,白醋,糖較味,煮好醬汁,將煎好的魚倒入醬汁煮一煮即成...
好開胃好好味~~
蒸多碟臘腸,開飯!
知我鐘意食腰果,提早一晚家姐係屋企預先焗定一大包腰果俾我做飯後果
我同家姐的性格一模一樣,又敏感,又純粹,同我哋相處,少啲功力都唔掂,信丞出世的幾年前,因為一個好細好細的矛盾,兩姐妹大吵一場之後斷絕來往超過五年時間,後嚟係籍著信丞的出世,兩姐妹搵到一個最適當的檯階,合好如初.
一啲芥蒂都無,好似從來無發生過不和事件,憎佢嘅時候,我真係連佢名都唔要聽到,但好返嘅之後,比以前,更珍惜同佢的感情.
某次閒談中我同家姐承諾,就算再俾家姐激怒,就算幾唔認同佢嘅做法,我都會選擇「咕」一聲吞落去,因為我真係好愛好愛佢,唔想再因為一哋好細嘅事令到我失去一個比朋友更親密的人.
家姐聽完之後無出聲,但自此之後,好明顯感覺得到家姐的變化,依家同家姐的相處,真係舒服佐好多好多,佢笑容多佐,脾氣少佐,真心為佢感到開心,亦為自己失而復得的依份感情而慶幸.


c: text/html

text:
,掉髮的原因很多 你知道你為何掉髮嗎? 我朋友之前也是禿頭 他自己覺得沒差 就這樣度過了兩年 後來他跑去看中醫,請問馬牌的洗髮精好用嗎?什麼髮質的人比較適合?謝謝,您好:毛囊炎由於毛囊及皮脂腺阻塞,你好~ 是的!現在內彎燙依樣很流行唷~~ 隻是夏天的髮尾多了份動感輕盈^^ 至於髮色的部分建議你可以染中明度的棕!,像痘痘剛要冒出最初期一點點突物,這種髮色是什麼顏色? 男生染適合嗎?泡泡染產品當中有沒有這種色?,我建議你去做植髮啦~嘉仕美植髮診所從韓國引進最新飄柔fue植髮,無需開刀的植髮技術,採用韓國進口fue顯微電動 ,告訴你適合使用的洗髮產品,最近常常掉髮.臻擔心因為自己髮量並不是很多有沒有預防掉髮的方法呢?需要吃什麼或如何作保養?,我燙了頭發,該怎麼治療 . 想得到怎樣的幫助: 感謝醫生為我快速解答——該如何治療 ,問題描述:就是在耳垂和臉連接的地方,香蕉 ,史提芬植髮經驗,推薦你可以去逢甲地球村 後方的風剪髮廊 技術很好 價格也很公道 介紹一個它們家的設計師給你 <
頭髮生長快速 頭髮生長快速的方法 頭髮生長方向 頭髮生長方法 頭髮生長的速度 頭髮生長精油 手工皂配方 頭髮生長速度 頭髮生長速度 原因 頭髮生長速度變快 頭髮生長速度變慢 頭髮生長週期 頭髮用品 頭髮用品批發 頭髮用精油 頭髮由白變黑的穴道圖 頭髮留不長 頭髮留快方法 頭髮留長 頭髮留長 洗髮精 頭髮留長方法 頭髮留長的方法 頭髮異常物 頭髮禿頭側分 頭髮移植手術 頭髮稀少 頭髮稀少 中醫 頭髮稀少 洗髮精 頭髮稀少 燙頭髮 頭髮稀少 醫生 頭髮稀少 醫院 頭髮稀少怎辦 頭髮稀少的原因 頭髮稀少看醫生 頭髮稀少造型 頭髮稀少適合的髮型 頭髮稀少髮型 頭髮稀疏 中醫 頭髮稀疏 台灣有名的醫生 頭髮稀疏 女 頭髮稀疏 女生 頭髮稀疏 看醫生 頭髮稀疏 英文 頭髮稀疏 飲食 頭髮稀疏什麼燙比較好 頭髮稀疏怎麼辦 頭髮稀疏的適合剪甚麼法形 頭髮稀疏的髪片 頭髮稀疏的髮型 頭髮稀疏該剪什麼髮型 頭髮稀疏適合髮型 頭髮稀疏髮型圖片 頭髮變乾燥的體質 頭髮變健康 頭髮變厚的方法 頭髮變多 有效 頭髮變多 食物 頭髮變多吃什麼 頭髮變多洗髮精 頭髮變多的方法 頭髮變多要吃什麼 頭髮變多變厚 頭髮變多變長 頭髮變少 頭髮變少且長的慢 頭髮變少怎麼辦 頭髮變少看哪一科 頭髮變少變細 頭髮變細 頭髮變細 禿頭 頭髮變細中醫 頭髮變細原因 頭髮變細怎麼辦 頭髮變細的方法 頭髮變細被風吹到頭皮會痛 頭髮變蓬鬆 頭髮變軟變細 頭髮變長 頭髮變長 無名 頭髮變長方法 頭髮變長洗髮精 頭髮變長的方法 頭髮變長的產品 頭髮變長的秘訣 頭髮變黑 頭髮變黑秘方 頭髮貼圖 頭髮貼頭皮整理方法 頭髮越來越少 頭髮越來越少 生病 頭髮越來越少會怎樣 頭髮越來越少生病 頭髮越來越稀疏 頭髮越來越細 頭髮越洗越油 頭髮跟梳子打結 頭髮軟 頭髮較油 洗髮精推薦 頭髮逆抓 頭髮透空貼圖 頭髮速度

robotstxt: allowed

filter: keep


text:
2012年9月13日
我終於都買到 Duffy Vinylmation 啦!!!
上次響開售日第二日竟然買唔到 Duffy Vinylmation 模型,我就懷著不快嘅心情寫咗篇評論文章.昨日入到去嘅時候,我第一時間就去睇下有冇貨;好彩,隔咗咁多日,佢地應該入好貨啦... 我終於都響 徽章及Vinylmation交換站 買到呢兩隻 Duffy迪士尼小熊 Vinylmation 模型啦!
普遍人都覺得水手裝係靚啲 ( 因為絨毛款存貨多好多 =_= ),但我就覺得兩款都有各自嘅特點!
Duffy 除咗有 米奇 圖案臉型,以及特別嘅腳印之外,仲有啲咩標記呢?相信大家都一定知道!就係背後都有一個 米奇 圖案!絨毛款就俾啲毛蓋過變成半透明,而水手裝就俾件衫遮咗一半.
連個盒都好靚!兩邊就印有 Duffy 臉孔,背面就有一段 Duffy迪士尼小熊 嘅小介紹.
樂園現正推出3吋 Vinylmation 買一送一優惠,買一隻就可以獲得另一款指定模型一隻!我買咗兩款 Duffy 模型,就獲得呢兩款蛋糕型嘅 Vinylmation.
我本身覺得呢兩款唔太靚,但係當我知道係可以拎舊雪糕出黎嘅時候,即時覺得有趣好多!拎起舊雪糕之後,就分別變咗做 米奇 同埋 奇妙仙子.
唔知大家有冇儲 Vinylmation 嘅嗜好呢?驟眼睇,Vinylmation 好似仲未入流... ( 唔多覺有人換... ) 我就覺得儲 迪士尼徽章 都已經好足夠,真係只有 Duffy 呢啲特別設計嘅款式先會吸引到我買...
於 09:38
標籤: 迪士尼樂園收藏品, 迪士尼樂園商品, Duffy迪士尼小熊
訂閱: 張貼留言 (Atom)


text:
人地士兵響到用繩運緊貨,佢就響到玩,真係貪玩啦!( 仲玩到頂帽就黎跌添... =_= )
好啦,坐咗響降傘上面啦!士兵們,準備出發!( 因安全理由,Duffy 係冇一齊玩嘅,唔洗擔心 )
咁好玩,當然唔好停啦!去到第二個遊樂設施,轉轉彈弓狗!Duffy 響木屋入面參觀...
當日冇咩人,幾乎唔洗等,一行入去,下一轉已經可以玩.等緊嗰陣,同 彈弓狗 影返張相啦!響呢個時候,有一位演藝人員姐姐見到 Duffy 掛咗個生日襟章,就問佢係唔係生日,哈哈!
有得玩啦!我地上車啦!今次 Duffy 都可以一齊玩!Good!
因為爸媽唔係太想玩 沖天搖控車,所以我地冇玩到,之後就向 灰熊山谷 進發...響離開 反斗奇兵大本營 之前,都不忘響出口同 抱抱龍 影返張合照留念!
之後去到 迷離莊園!雖然仲未起好,但係 Duffy 響經過 迷離大宅 嘅時候,都響到影咗張相!期待開幕後再黎過!
經過 迷離莊園 後,就黎到 灰熊山谷 啦!入到黎西部小鎮,當然要同個招牌影張相先啦!
Duffy 響小鎮入面周圍玩,周圍影相;佢走上木筒,馬車,似乎對鎮上嘅佈置好感興趣喎!
黎到 灰熊山谷,又點可以唔玩呢到嘅地標 灰熊山極速礦車 呢?於是我地就去排隊啦!
等待區入面又有好多佈置,Duffy 又覺得好得意,佢響採礦公司辦公室入面又影咗張相.
除咗室內嘅佈置之外,戶外嘅園藝裝飾都好靚架!所以 Duffy 又搵咗一個靚位影相!
Duffy 更加響呢個位見到礦車高速駛過,一陣就到我地玩啦!好緊張啊!
嗰日其實係大部份中小學嘅開學日,園內唔算多人,排咗大約5-10分鐘,就可以上車.
Duffy 玩完礦車之後,唔單止冇驚,佢仲更加興奮!所以我就帶咗佢去 噴泉山谷 睇下.但係我梗係冇俾佢去玩水啦,佢濕咗水嘅話就大件事啦!我地睇下風景就可以啦...
灰熊山谷 仲有一樣出名嘅野,就係金塊啦!Duffy 見到呢舊足足比佢大幾倍嘅金塊,感到好驚訝!
響宏偉嘅 灰熊山 前面影多幾張相啦!睇返張相,發現當日天氣唔錯喎,啲雲好靚!
知唔知我地之後去咗邊個園區呢?依照我地嘅路線黎估,相信你一定估到嘅!嘿嘿!我地就響 迷離莊園 嗰邊入去 灰熊山谷,跟返條路行,自然就會響 探險世界 出啦!原本媽媽就想睇 獅子王慶典 嘅,不過見到有仲有少少時間,就去玩咗 森林河流之旅 先.
我地出發啦!旅途上遇到好多森林動物,雖然今次就冇熊,但係 Duffy 見到咁多動物都好開心!
響 森林河流之旅 排隊嘅時候比預期中長,所以最後要趕返去 原野劇場,好彩未開始咋!
睇完一個咁精彩嘅表演,響離開之前,Duffy 走咗埋去同 彭彭 影返張相留念.
再響出面等待區嘅部落村莊影多幾張相先!頭先最後一刻先入去,所以唔夠時間影,而家補返!
響 探險世界 唔係影咗好多相咋,因為唔係太多景點;平時都唔覺得呢到真係咁空... 但係今次同 Duffy 黎玩就突然覺得唔多夠野,所以,園方快啲執一執 探險世界 個格局啦!
跟住就輪到 幻想世界!其實,一入到去樂園,我地行去 反斗奇兵大本營 嗰陣有經過城堡.響城堡前,我特別幫 Duffy 影咗一張相,亦都係整個旅程中第一張幫佢影嘅相!
響 探險世界 睇完 獅子王慶典 之後就係時候開飯啦!我地去咗 幻想世界 入面嘅 皇室宴會廳.我地坐低嘅時候,坐我地旁邊嗰張枱嘅有一位姐姐,佢見到我嗰隻 Duffy 嘅時候好興奮;原來,佢都係 Duffy 嘅粉絲黎架!佢仲好好人,幫我拎起 Duffy,方便我影相.
食完飯之後就響 幻想世界 入面睇下野啦!去完參觀 小飛象 之後,再去埋 魔法師米奇 銅像.
咦!睇睇錶,夠鐘開始巡遊啦喎!於是我地就趕去巡遊路線,欣賞 迪士尼飛天巡遊.
睇完巡遊,附近有咩遊樂設施呢?不如就去 小小世界 睇下,順便涼下冷氣啦!XD
環遊全世界嘅海上之旅正式開始!講起環遊世界,除咗日本,其實我之前都帶過 Duffy 去泰國架!
坐完船仔,當然都要色彩繽紛嘅 小小世界 外牆影張相啦!Duffy 仲坐咗響廣場上望住個鐘樓添!
食飯先拎咗 小熊維尼歷險之旅 嘅 Fastpass,搞完一大輪之後,夠鐘返去玩啦!
Duffy 同 Pooh 都係好朋友黎架,除咗大家都係熊仔之外,佢響屋企仲會同一大埋 Pooh 玩!黎到好朋友嘅主場,響等待區嘅時候梗係要細心啲睇下 Pooh 嘅故事啦!
好快就玩得,我地個蜜糖罐黎啦!我同 Duffy 坐前排,爸媽就坐後排.
最後,我地響離開 幻想世界 之前,都去睇埋 米奇幻想曲,Duffy 即時戴起劇院眼鏡.
我地選擇坐火車返去 美國小鎮大街;響 東京迪士尼樂園 佢冇得坐火車,今次坐返啦.
本身係想去 動畫藝術廊 畫畫,不過下一場要等成半個鐘,所以冇畫... 唯有去 明日世界 玩啦!不過繼續去玩之前去補給一下先,我地去咗 火箭餐廳 食下午茶,買咗水果杯同埋一杯檸檬茶.
食完野就衝去玩啦!首先去咗 巴斯光年星際歷險,幫助 巴斯 對付 索克天王!
一入到去,當然要同巨型對講機影張相啦!唔知呢部對講機高佢幾多倍呢?
好啦!話咁快就玩完,咁 Duffy 拎到幾多分呢?咦,點解得0分嘅?唔好笑佢啦,佢唔夠力拎起支雷射槍嘛!玩唔到都唔緊要,佢坐響到睇已經好開心架啦!
之後就去挑戰 飛越太空山!裡面好黑,Duffy 有啲驚,好彩有我響佢隔離陪住佢咋!雖然一開頭佢驚驚地,但係一玩完,佢就變得好興奮,覺得好刺激好好玩!不過佢都係鍾意玩 灰熊山極速礦車 多啲,因為可以見到灰熊朋友!佢話下次一定要再去搵佢地!
睇下佢,就算只係坐響到都咁興奮,就知道佢今日真係玩得好開心啦!不過係時候要走啦...
都已經係傍晚六點幾啦,要返屋企啦... 我帶佢去返 美國小鎮大街 睇多陣野就要離開樂園啦... 但係佢知道就黎要離開樂園,始終都係有啲唔開心...
為咗氹返佢開心,我就帶佢周圍參觀一下啦;仲特別帶佢去新開嘅 Victorian Collection 睇下添!
好似冇咩效喎... 佢都係好唔開心... 究竟點算好呢? 佢點先可以開心返呢?就響呢個時候,我嘅救星出現啦!我響商店行黎行去,突然俾我見到貨架上面見到佢地!
經過我千挑萬選後,我終於都揀咗一隻,買咗佢!當 Duffy 見到呢位新嘅弟弟之後,開心返啦!佢更加變得好心急,想快啲返屋企,介紹呢位新弟弟俾其他 Duffy 家族嘅成員認識!Duffy:「好啦!香港迪士尼樂園,再見啦!我下次先再叫 Thomas 帶我黎玩啦!」
生日迪士尼之旅2012,完滿結束!之後,迪士尼黑色世界2012 將會成為焦點!敬請繼續留意!:)


text:
響到要多謝一位好朋友,佢先前去咗 華特迪士尼世界 以及 迪士尼樂園渡假區,帶咗手信俾我!當中有一啲徽章,亦有一本便條簿,全部都好靚!
徽章分別係兩位我非常喜愛嘅 迪士尼朋友,Duffy迪士尼小熊 同埋 Oswald幸運兔子!
呢幾個 Duffy 徽章每個都有 隱藏米奇,要響園內同演藝人員交換先可以獲得,真係得來不易!另一特點就係 Duffy 戴著不同角色嘅帽子,有 小飛俠,唐老鴨 等等.
近期 香港迪士尼樂園 推出咗首個 Oswald 徽章,而呢位好友都帶咗兩個 Oswald 徽章俾我!響 迪士尼加州冒險樂園 裡面,Oswald 有一間專屬商店,店內亦有發售唔少佢嘅商品!
雖然 Duffy,Oswald 徽章我都好鍾意,但係我今次最鍾意嘅係呢本便條簿,因為好有意義!話說,迪士尼樂園 響早期嘅時候,入場同埋遊樂設施係分開收費嘅,並且設有遊樂設施使用卷.
而呢本便條簿正正就係參照遊樂設施使用卷黎設計嘅,使用A-E五個英文字母黎作出區分;A係最低級,E係最高級,依照遊樂體驗黎評級,幽靈公館 呢類就係E級,被稱為 E-Ticket Ride.
剛剛去完 東京迪士尼,之後又有珍貴嘅 美國迪士尼 收藏品,好開心啊!再一次多謝呢位好朋友!


text:
2013年3月17日
願望成真!! Oswald幸運兔子 跳上樂園時間表!!
又到咗星期日,又係新一個星期嘅開始,亦即係話,又會有新一期樂園時間表推出啦!不過,我嘅願望今次並無延續落去,今期時間表已經唔係由 Oswald幸運兔子 做封面主角.其實都唔緊要啦,Oswald 都做咗兩個星期嘅主角,我已經好滿足!希望好快又再可以見到佢啦!
咁今期時間表係邊個做主角呢?俾個提示大家,今個星期四響樂園入面會有咩特別事發生呢?冇錯,黎緊嘅星期四,迪士尼星級款待 將會正式開始,所以新一期封面都特別配合返呢個活動!今次活動分開咗兩個焦點主題,怪獸公司 以及 迪士尼公主,今次就率先由怪獸 大眼仔 做主角!
大眼仔 戴住工程帽,好有型!再次感謝好朋友幫我影相,等我可以即時知道新一期時間表嘅設計!但係有樣野我就唔係好明,本身以為係因為復活節,所以先特別揀咗 Oswald 黎做封面主角;去到最後,只係維持咗兩個星期,復活節又未到,究竟點解會搵佢?背後有冇特別嘅用意呢?
2013年3月16日
估唔到,今個星期入到樂園嘅時候,發現時間表繼續係由 Oswald幸運兔子 做封面主角!我諗應該係因為今個月係復活節,所以搵呢隻兔仔黎做封面,咁可能全個月都會係佢!好耶!
今期樂園時間表同上期有少少唔同,就係響右下角附加咗「Oswald 1927」嘅介紹字樣.
已經有兩期時間表係 Oswald 啦!好開心啊!不過我鍾意上期嗰個表情多啲,睇落好似可愛啲!點算呢?如果佢真係全個月都係用 Oswald 做封面,咁我咪每個星期都要入去拎樂園時間表?!唔緊要啦,為咗 Oswald,值得嘅!但我始終都好想園內會有 Oswald 商品賣... 唔知幾時會有呢?
2013年3月7日
今日入園玩嗰陣,入場後,離遠見到樂園資訊索取處好似有一個熟悉嘅面孔,即時心諗:唔係掛... 當我行到埋去嘅時候,我整個人嚇咗一跳,因為我冇睇錯,今期樂園時間表嘅主角真係 Oswald!
今次係 Oswald 多年黎首次登上樂園時間表嘅封面,正確啲黎講,應該係首次出現響樂園印刷品.所以,假如你都鍾意 Oswald幸運兔子 的話,就要把握今次機會啦!因為唔知幾時先會再有佢份!時間表上面除咗有呢隻咁可愛嘅兔仔之外,背景亦印有「1927」字樣,亦即 Oswald 嘅出生年份;順帶一提,Oswald 係眾多 迪士尼朋友 之中,歷史最悠久嘅一個,今年已經係佢嘅86歲生日啦!
點解我會形容自己整個人嚇咗一跳呢?因為我真係完全冇諗過佢地會搵 Oswald 黎做封面主角;原因係,現階段響 香港迪士尼樂園 入面,Oswald幸運兔子 都仲未普及,而佢都唔算特別受歡迎.
另一個令我嚇親嘅原因,係因為我響一月下旬寫過一篇關於 Oswald幸運兔子 嘅文章;文章入面亦有提及到,我希望未來會有更多機會見到 Oswald,估唔到我嘅願望響咁快就成真咗!雖然今次真係好開心,但同時都希望我嘅願望可以延續落去!Oswald,你要繼續努力啊!
於 22:12
標籤: 迪士尼樂園收藏品, Oswald幸運兔子
訂閱: 張貼留言 (Atom)


text:
第五天(續)
與朋友分別,開始一個人吉隆坡之旅;吉隆坡交通好方便,由機場出市區可以選擇鐵路﹑巴士﹑的士,當中巴士車貴最平所以我就選擇坐巴士出市區(今個旅程相機出現問題,之後好多相都只係靠用左四年既舊電話影咋,希望大家多多包涵)
由機場客運大樓行返去商場可以搵到電訊公司,為防盪失路就係DiGi出左張電話卡,可以上網又可以打電話,RM20一張聲稱可以用七日無限上網,仲有RM9餘額打電話用(返到香港先知比佢呃左,佢幫我開Weekly RM7既plan原來只有250MB數據,只係Unlimited Social Messaging,好彩我用四日又少上網所以夠用,開電話卡前要問清楚;呢道可以睇到電話卡資料:http://new.digi.com.my/cs/Satellite/ecomm_C/services/default/Prepaid_Mobile_Internet_Add-ons)
巴士站大堂有的士and唔同巴士公司選擇
我就坐SkyBus到KL Sentral,車貴RM10,如果係網上預先訂飛就RM8;我已經訂好左車飛去到見車就可以上
吉隆坡天氣好好丫,藍天白雲
有得上網方便好多,可以睇到自己去到邊
大約一個鐘車程到達KL Sentral
KL Sentral係一個大型交通交匯處,火車﹑地鐵﹑巴士﹑的士等等公共交通工具都可以係呢道搵到
我要出吉隆坡市中心,坐地鐵就最方便,係唔熟路之下地鐵係大家既好朋友
售票機由馬來西亞文顯示,係唔知佢寫咩之下非常順利買到地鐵飛,我覺得係神奇既一件事
地鐵月台
原來呢部地鐵係無人駕駛列車
行左一個站之後地鐵就入左地底,冇風景睇lu
呢個時間地鐵仲未多人
去到KLCC站落車;係呢道終於有種置身多國既感覺,之前見到既都係華人多,而家見到好多外國人,多好多出國旅行feel
出左地鐵站就見到雙子塔啦
「雙子塔別稱佩重納斯大廈,國家石油大廈,國油雙塔,是兩棟位於馬來西亞吉隆坡市中心的摩天大樓,曾經是世界最高的摩天大樓,直到2003年10月17日被位於台灣台北的台北101超越,但仍是目前世界最高的雙棟大樓,也是世界第五高的大樓,樓高452米,共地上88層,由美國建築設計師西薩•佩里(Cesar Pelli)所設計的大樓表面大量使用了不銹鋼與玻璃等材質.雙子塔與鄰近的吉隆坡塔同為吉隆坡的知名地標及象徵.」
雙子塔望上去真係好宏偉好靚
日落之下閃閃發光
zoon近少少
行後少少就可以睇得更清楚
雙子塔好靚,金屬加玻璃設計得好搶眼
雙子塔之下係一個大商場,穿過商場就可以見到雙子塔另一面
又可以再見到雙子塔啦,兩邊其實一樣樣,哈哈
而家向金三角方向行,慢慢遠離雙子塔
沿路有冷氣通道,出面咁熱最好就係行入來涼佢冷氣慢慢行
不過行入面就睇唔到風景,所以都係出面行比較好
已經離雙子塔好遠啦,再見
好多人係雙子塔對出公園跑步
而家要係高樓大廈之中搵路,因為電話突然上唔到網,唯有靠記憶之中既方向慢慢向前走
吉隆坡塔
吉隆坡市區好多車,塞滿晒馬路;由雙子塔去金三角有免費巴士行走,但為免遇上大塞車都係自己行比較好
經過好多酒吧同大商場,我相信就快到金三角
已經到左啦,金三角人多車多商場多,係shopping行街既好地方,雖然我唔會係道shopping,來呢道總算可以見識下吉隆坡繁華熱鬧一面,仲有就係可以去阿羅食街
單軌列車
發現GOKL免費巴士,坐住佢可以去到吉隆坡市內好多地方
行多幾步就去到阿羅食街
全條街都係小食店
香港燒臘
未到夜晚已經有好多人行街準備開餐啦
當中我最想試就係呢檔黃亞華小食店,佢既燒雞翼係全條街最出名,個個都話好食架,搞到我都好想試試
雞翼由碳火燒烤,只係行過都聞到香味
旁邊仲有其他燒烤檔同佢掙生意
我好想食呢道既燒雞翼,但部電話咁樣上唔到網好唔方便,所以決定唔食野,用多啲時間行返去商場個邊,睇下搵唔搵到間DiGi出來搞掂上網呢個問題
咁就行返轉頭向商場方向行
出到來繁忙既大街,再入去唔同既商場搵
可惜都係搵唔到,算啦...如果可以行近雙子塔就正啦,著左燈好靚
既然而家都唔知有咩好做,就返去火車站等火車算數,今次會坐單軌列車返去KL Sentral
單軌列車收費比地鐵費少少,不過都有唔少人搭架
列車細細部只有兩卡,咁多人要迫先入到去,經過幾個站人先少返啲
坐到去總站就係KL Sentral
火車站旁邊都有一座大商場,可惜都係冇DiGi...商場入面有壁球比賽,以前我一直都疑惑點解四面透明玻璃都可以打到波?係道終於見到答案啦,原來我地望入去係透明,入面望出來係有顏色,仲要係唔同顏色
由商場過天橋就係火車站
去到火車入閘位置先八點半,距離十點開車仲有個幾鐘時間,可以係火車站安心搵地方食晚餐
火車站食野地方唔多,唔係麥當勞就係KFC,間KFC開正係入閘位咁就食佢啦,可以睇住啲人入閘唔怕走車
炸雞+飯+沙律,最特別係個飯用海南雞飯個種油飯,食落口香好多
係呢間KFC同其它店鋪比錢時都出現一個麻煩,就係呢道唔似日本,唔會將消費稅寫入價錢牌,害我幾次數齊錢去比都話唔夠錢,次次都差少少...
一路食一路等,越來越多人等車啦
食飽飯冇野做就四圍行下
呢道係買火車飛既地方,我係網上買左就唔洗再排隊買
呢個係買的士卷既地方;馬來西亞坐的士好特別,係機場都有呢種賣的士卷既counter,想去邊道就可以同counter講,佢會即時話比你知幾多錢同收費,拎住收據就可以上車唔需要再比錢司機,咁就可以減少司機兜路呃錢既機會啦
機場快線都可以係呢道坐,去機場比巴士快好多
今次我就坐呢條North Line
一陣就係坐左邊個部火車啦
第一次係外國坐長途火車,對於一個小小火車迷黎講心情特別興奮,唔知馬來西亞火車係點既呢?好快就會知啦,哈哈^^


text:
2014年12月18日 星期四
家中有女初長成
"家中有女初長成" 呢一句真係好應景
17至19號係晴晴間幼稚園一連3日既聖誕表演, 分晒唔同班唔同時段, 晴晴班係尋日上晝第一個slot, 可以比平時晏少少起身同返學, 但都搞到差o的遲到, 仲要連一早突登買定要黎上台表演著既白色波鞋都唔記得左帶, 當下真係灰左
原來好多家長一早o係學校門口排隊等開門務求要坐到禮堂最前排位置睇小朋友表演同影相, 我地今次真係棋差一著了, 我地去到禮堂時已經得返後排位置, 影唔到靚相, 但好彩都睇得好清楚, 靚相就唯有等學校安排
見到晴晴跟住成班小朋友一齊上台, 個樣好得意, 動作又做到亂晒, 人地未做佢已經做先, 見到佢上台個樣已經覺得好感動, 諗返起呢個人仔, 由一舊小粉團, 好乖咁任我舞, 依家識行識走識駁嘴, 仲上台表演, 真係好難想像, o係屋企望住佢覺得都仲係一個bb仔, 出到去就似返一個小朋友, 大個喇, 唔再係baby, 會開始愈來愈獨立, 愈來愈少依賴屋企人, 所以真係盡量唔會放棄任何一個可以俾我管接管送既機會, 就算朝早返工會遲到, 都要帶埋個女等佢上左校車我先返工, 話咁快幼稚園K1已經返左3個月 (雖然10月份大部份時間都冇返學, 數埋只係返左4日學....), 真係轉眼間就過....
放左學後就返屋企食埋午飯再出去買聖誕禮物, 其中一個task係要同個女影一年一度既聖誕相
因為凍, 唔想周圍走, 近近地太古城就算, 點知今年個佈置真係好令人失望, 而晴晴就因為對個佈置毫無興趣, 而且個心已經向住買聖誕禮物呢件事, 所以真係冇乜點影, 影左一千零一張 (都冇睇影得好唔好...)
我就好失望, 晴晴就搵到佢好心愛既麵包超人個藍精靈毛公仔同埋個斜背手袋, 仲鍾意到唔要小白兔同小狗陪佢瞓, 同一位置已俾藍精靈取代左...
同埋佢揀左一副lego公主城堡 (佢真係好鍾意呢set lego, 點都要買返呢一盒, 問佢要唔要其他如煮飯仔廚房, 佢話唔要, 因為已經有喇!! 好surprise佢會識得咁講...), 另一樣佢都好想要既係一個好colourful既玩具琴仔但佢唔會話屋企已經有而唔使買多一個囉.... 爸爸問佢要邊一樣, 晴晴就話兩樣都要 (我聽到佢呢句自己就覺得好好笑!!) 最後爸爸要佢揀要lego定琴, 佢就放低個琴 (仲同個琴byebye話下次再買返你 @@"), 但返到屋企已經急不及待想要拆左盒lego, 爸爸唔俾, 真係慘慘豬, 每次有機會就想借o的二搣爛張花紙, 但都俾我貼返, 又成日問我過年未, 因為佢要玩2015年麵包超人月厝上面既sticker XDDD
訂閱: 張貼留言 (Atom)


text:
- 2 Tablespoons Fresh Lemon Juice 約半個檸檬汁(細個)
- 2 Tablespoons Rich Maple Syrup 兩湯匙楓樹糖漿(如果無﹐用優質蜂蜜)
- 1/10 Teaspoon Cayenne Pepper Powder – or to taste (as much as you can stand) (少許辣椒粉)
- 8 ounces /250 milliliters of Pure Water 250ml凍滾水
2016年7月25日星期一
Master Cleanse 徹底排毒2016
先來報告一下master cleanse嘅效果,累計已經有成兩年幾冇病過亦都冇食過西藥(中藥都冇食,supplements的話只係間唔中會飲維他命C,同埋飲蔘茶),直至今個月頭因為搬屋壓力太大所以病咗一次,病得好緊要,發燒喉嚨痛仲有聲沙,夜晚咳到訓唔到好辛苦,但係喺冇食藥嘅情況下十幾日就自己好返了.以往非常嚴重嘅鼻敏感同皮膚敏感都已經好返九成九,睡眠質素持續都非常好,瞓醒個人精神飽滿.上次戒咗咖啡後都有慢慢飲番嘅,但係分量就大大減少咗了,依家大約一個禮拜四杯啦,戒咗零食之後亦都食少左非常多零食,口味有所轉變,吃東西時都識得選擇比較健康的食物例如多咗好多蔬菜同埋新鮮食物,所以體重一直都keep住五磅上落,但係因為缺少運動脂肪比例係大咗,都係時候要減肥喇.返工嘅時候都精力充沛,唔會特別易攰,做嘢自信心加強咗,諗嘢清晰咗,更自我肯定,知道自己需要同唔需要啲乜,更有效運用資源.
做Master Cleanse 的心路歷程:
已經唔記得係邊個人向我介紹 Master Cleanse 呢個方法去排毒,我真係好想記得返,想好好咁樣多謝佢,同埋同佢交流一下.
當初做 Master Cleanse嘅時候,目的其實係想快速咁樣減肥,同埋醫好免疫系統嘅問題.嗰陣時對排毒嘅概念都未係好清楚,亦都唔識去分辨邊啲係毒素引起嘅問題.從小到大免疫系統都過於活躍,簡單啲來講即係過敏,鼻敏感,皮膚敏感,眼又敏感,腸胃氣管都敏感,而且係對任何物質天氣轉變都敏感,長期都發低燒,個人㷫烚烚就會好攰,間唔時就會敏感大爆發,喺我第一次Master Cleanse之前就係因為一次極之嚴重嘅敏感大爆發,全身嘅皮膚黏膜都非常痕癢發炎,嗰一次係食乜嘢食物都係敏感,結果我飲咗三日維他奶同葡萄適過活,開始想食番啲正常餐,媽咪就整咗白灼菜心同白飯,結果食完之後個嘴同口入面就出血,痛到我死,完全訓唔到,嗰陣時我覺得成件事好荒謬,連嘢都食唔到係咪即係會死呢?!唔通我日日只可以飲葡萄適過活嗎?去到咁嘅地步,普通嘅抗敏藥同埋類固醇藥膏已經幫唔到我,但係如果食啲勁嘅或者打針,就會瞓覺瞓到完全做唔到嘢而且又更加勁嘅副作用.所以我諗起 Master Cleanse呢個方法,決心試一試,跟住我就上網搵咗好多有關嘅資料,同埋書,video等等,買齊材料就正式開始左人生第一次.
完成咗Master Cleanse之後嘅結果,當然就係人人都見到嘅減肥成功啦,而且體質方面亦都正常返好多,起碼冇成日發燒,冇咗朝頭早起身係咁sneeze,皮膚敏感嘅範圍同程度都細咗,精神同體力都好咗好多.不過呢啲都只係肉體上嘅改善,我覺得對我最大影響嘅係對我精神同思想上嘅效果,完成咗整個過程令我獲得好大嘅滿足感,而且
今次Master Cleanse嘅目標:
1)徹底為身心靈排毒
2)減磅減脂肪,改善皮膚頭髮健康
3)強化體質,尤其係保持免疫系統的平衡
4)戒除不良習慣,例如熬夜,飲咖啡,食零食
5)建立好習慣,例如早睡早起,定時運動
6)為自己嘅精神大掃除,令頭腦更清晰
7)訓練意志力及集中力
8)去除黑眼圈<-----這個點很重要
9)提高自律性
10)改變一下口味,以後多吃新鮮食物及減少調味品
開始日期:25-7-2016
材料如下 (此乃一杯250ml水杯份量)﹐一天約飲6-10杯﹐視乎個人﹐總熱量約為1000kcal﹐男人或者不希望減磅人士該飲多一點﹐但想減磅的﹐都係飲8杯好了.
卡卡用懶人方法整lemonade(一天份量):
材料:
檸檬3個
楓樹糖漿150-200ml
指天椒半隻
1)首先預備一個碗.
2)將半隻指天椒用較剪剪碎放入碗中,加入少少滾水,用來滲出椒味.
3)榨3個檸檬汁入碗.
4)將碗中液體倒過隔篩進水樽.
5)最後倒150-200ml 楓樹糖漿入同一個水樽.
全日就係帶住呢支濃縮lemonade過活.大約每隔兩個鐘就倒少少出黎開暖水飲,太方便喇!
卡卡排毒日記:
第一天(25-7-2016):今日放假,全日都係喺屋企.第一日通常都冇乜難度,由於屋企冇任何零食,屋企人嘅都知我係做緊master cleanse,所以都好配合冇叫我食嘢.完全唔覺肚餓只係覺得唔係咁口渴又唔想飲多水,不過都係有督促自己飲足咁多份量.做咗少少運動,練習下呼吸法,寫下blog咁,上下網平平安安就過咗第一日.我覺得寫blog幾幫到自己集中精神,同時提醒自己做緊乜.大約夜晚八點吃了Senokot,11點咁上下就訓左了,特登比起平時早啲.
第二天 (26-7-2016):尋晚瞓得麻麻地,起咗兩次身.今朝早八點就起咗身,跟住就飲咗salt flush.隔左無幾耐就去廁所了,收成都唔錯.之後就再整Lemonade預備一整天的份量放喺個樽帶出街,啱啱用晒最後一支maple syrup添,一陣要出去入貨了!去到百佳買咗四支 maple syrup,都幾重下,買完就返工了.返工都冇乜特別,當然覺得時間過得慢咗啲,差唔多到食餐時間見到同事食曲奇,忍唔住食咗一塊😛.食餐時間都有約朋友同事食,佢食佢嘅飯盒,我飲我嘅糖水.今晚都係早少少瞓諗住休息好啲.
第三天 (27-7-2016):尋晚比前晚更大鑊,無錯係好快瞓着,但係發左幾個鐘夢,仲要係發夢返工.唉,當然啦起身就無黎精神,朝頭早那那林拎主支野就出門口返工,是日返早.成朝都覺得有啲眼瞓,破戒飲咗杯熱茶覺得好好多,除此之外全日都係飲住糖水,體力方面同平時就差唔多啦,覺得嗅覺同視覺都敏銳左,出到街亦唔想聽歌,想靜靜地嘅感覺.對眼冇水腫明顯就大好多,黑眼圈就冇分別因為兩晚都瞓得差.條制服裙明顯地鬆咗,個面冇咁腫.不過今日冇去廁所因為返早唔方便.放咗工覺得不是太攰就出咗去葵芳廣場買嘢,買完野就返屋企休息寫blog.今日阿媽整好好味嘅蓮藕豬手,好香呀!不過我都中能夠把持得住,叫咗阿媽遲啲再整過.8pm食咗senokot,大約11點就瞓覺了zzZ
第四天(28-7-2016):又發夢,不過今次好啲啦發好夢.發夢同我個BFF去旅行喺雪山吊車上,識咗同我地坐埋同一架嘅兩個遊客,仲諗住一齊繼續行程添🍻.起身之後精神好好,第一時間就去飲salt flush等去厠所,一邊就整定今日所需嘅lemonade.今日返P,超級忙,我就覺得精神體力應付有餘,我完全感覺到平時消化食物真係用咗好多精力.偶爾都覺得好口痕,好想食嘢,不過當飲完一杯糖水之後就忍得住.晏晝沖左杯薰衣草茶飲,herbal tea係禁食期間可以飲嘅嘢,當覺得好悶嘅時候,就飮吓薰衣草茶.今日覺得自己完全冇水腫,嗅覺靈敏咗好多,味覺都係,平時覺得平平無奇嘅薰衣草茶,今日飲覺得佢嘅味道有好多層次,香好多😌 頭腦都能夠維持住非常清晰.有一點很重要,每兩個鐘真係或多或少飲啲糖水,否則血糖跌就會有肚餓的感覺.今晚唔記得食senokot.
第五天(29-7-2016):瞓得非常之非常好,覺得自己休息得好足夠,大約由十二點瞓到朝頭早七點半.起咗身之後就去飲鹽水,跟住就製作lemonade.明顯地覺得自己啲指甲同頭髮比平時長得快好多,因為我有留陰的,早三日先至剪過,今日已經需要再剪了.今日都係返P,都幾忙下,時間過得好快,一啲都冇諗過食唔食嘢嘅問題,睇嚟已經進入狀態,結果我全日都係飲糖水,同埋一杯薰衣草茶,完全冇破戒☺ 放咗工就返屋企玩下狗仔,沖個涼用香薰油按摩吓,睇下youtube,做Mask寫blog.跟住好早就訓左了.
第六天(30-7-2016):瞓得超好的,好到連㩒熄鬧鐘都唔知道😅結果就係瞓過龍啦,好在爸爸拍我門,我用左5分鐘就衝左出街,搭車返工.今日返早更忙到癲!忙到根本啲嘢係做唔切嘅,真係有啲攰嘅感覺,不過頭腦都係好精神能夠應付自如.大約每隔兩個鐘就飲一次糖水,好容易就過左一個上晝.下晝返屋企瞓一陣夜晚又返工了.平時返夜好鍾意食零食,食宵夜咁樣.但係幾日禁食我覺得自己個位口已經細咗,成晚都唔肚餓,反而要提自己飲下糖水,以免血糖低.
第七天 (31-7-2016):返完夜朝頭早放工就返屋企,返到屋企上一陣網就敷mask同瞓覺.今日下午約咗人,我就帶埋支糖水出街,因為有少少眼瞓就忍唔住買咗支綠茶,飲下綠茶飲下花茶又飲下糖水咁樣就過左一日了.睇住人食嘢都不為心動,好似已經唔使用口食嘢咁😛 始終因為通宵做嘢,今日水腫係有嘅,但係比起平時就已經輕微左好多,而且精神體力都好足夠.返到屋企整左一陣洗面刷牙野就瞓咗覺啦,極速入睡😴
第八天(1-8-2016): 尋晚瞓得非常非常之好,覺得係非常之深層嘅睡眠,所以朝頭早起身有種滿足同埋非常精神嘅感覺.
重點重溫:
1)每隔兩個鐘有糖水到肚係非常緊要,否則容易有肚餓嘅感覺,跟住就會好容易忍唔住去食嘢.
2)朝頭早最好都係飲啲鹽水(雖然有啲網站話呢個係選擇性咁樣飲),原因係我覺得飲咗鹽水之後對鹹嘅食物嘅craving細咗.
3)
訂閱: 文章 (Atom)


text:
2011年7月27日 星期三
匆匆忙忙沖繩四天團 - Day 4.3
因為餐廳都幾多人幾full,所以要同團友夾枱坐,領隊又再一次安排妹妹仔跟我哋坐,出水痘嗰個就跟佢自己坐,由於妹妹仔有本事可以將條菜燒到出火,為免佢搞極都無得食,我哋唯有出手燒埋比佢食,所以都唔記得咗要影相呀!
臨尾影返張先!
哩到啲食物選擇都幾多啊!淨係飲品都有好多可以揀呀!
食完飯後準備坐車去outlet,喺等旅遊巴嘅時候,由於出水痘嘅妹妹仔唔會同我哋出機場,所以佢留喺餐廳到等酒店消息,領隊都算係咁啦!見到佢無錢交酒店費同嚟緊個星期嘅生活費,就借咗十萬円比佢,當時佢當住我哋咁多團友數錢比佢,我諗佢係想我哋幫佢做個證明,佢真金白銀咁借咗十萬円比佢啊!
雖然只係相處幾日,同枱食過幾次飯,但見到佢咁嘅情況,一個人重病緊咁要留喺一個陌生地方,真係唔係好放心啊!大家嚟個擁抱同安慰一吓之後,我哋就懷住唔安樂嘅心情離開餐廳繼續我哋嘅行程啊!搞到我都差啲喊出嚟呀!
(後話:由於實在唔放心,返到嚟香港幾日後有搵領隊問妹妹仔嘅情況,領隊話妹妹仔已經退燒同埋好得七七八八,而且重識到人出咗去玩,咁都放心啲啊! 不過好似話妹妹仔嘅屋企人關於借錢嘅事唔多認數,佢叫我如果有咩事要同佢做證,所以當日佢當住咁多人先比錢妹妹仔都啱啊!希望只係一場誤會啦!)
[2011年7月31日: 個領隊終於可以攞返啲錢嗱!不過佢要同妹妹仔啲屋企人講如果唔還就報警先肯還啊!最後都係搞到不歡而散呢!]
由國際通出發只係幾個字嘅車程就去到Outlet嘞! Outlet對於我一向都無咩吸引力,如果係自己去我一定唔會去outlet啊!一個鐘頭對於我嚟講時間太多了.
哩個outlet地方唔算大,價錢唔算平,貨品唔算新,outlet outlet,啲貨當然out out哋先襯吖嘛!
有輛小火車比小朋友坐.
哩個女仔喺到將啲玻璃用手畫上圖案做裝飾,畫得幾靚啊!
去咗間手信店行吓.
未嚟嘅時候好想買一對石獅子,但嚟到嘅時候見到又好似無無謂謂,到最後買咗哩個鎖匙扣都幾好啊!
好嘞!最後一個行程就係去赤嶺駅坐一個站嘅單軌電車去機場.
一上到月台就有車,要拿拿臨跑上車啊!
好快就到咗機場啊!
哩個喺那霸空港駅嘅指定影相位.
過條天橋就係那霸機場國內線.
我哋當然唔係去哩到上機,我哋先上返旅遊巴再過去國外線機場.由於機場真係好細,我哋到起飛前半個鐘先入閘到候機室.
候機室只有一間細細嘅免稅店.
黃昏時分,終於要踏上歸途嗱! 沖繩我會再嚟啊!
前幾年成日都覺得沖繩曾經比美國佔領過,哩到會比較西式,無咩好睇,但今次嘅到訪,沖繩令我有另一番感覺,雖然今次只係跟團,但感覺都幾好玩,成個行程都好relax,總括嚟講沖繩都好值得嚟玩,如果識揸車,沖繩好啱自駕遊,但好似我咁唔識揸車而要自由行,就要查好晒啲巴士時間表啊!否則會擔誤好多時間啊!
...... 完
匆匆忙忙沖繩四天團 - Day 4.2
離開魚市場就向國際通進發,哩到安排咗兩個半鐘比我哋,如果唔係第一晚已經行咗一啲我哋嘅目標地方,淨係得兩個半鐘真係唔夠時間,我之前睇blog見個有人講過,國際通條街唔長,比男人行兩個鐘頭夠有餘,但比女人行行兩個星期都唔夠時間行啊!而家我哋只係去返一啲當晚我哋想去但又收咗舖嘅地方.
我同細妹喺領隊未開始介紹國際通有啲咩行已經急不及待先離隊行先,講真哩條街我喺未出發前已經喺Googlemap行咗好多次,再加埋前幾日實地行過,絶對唔會盪失路啦!
第一目標都係藥房,沖繩唔似得東京,大阪咁四周圍都係藥房,哩間全國都有分店嘅藥房都喺幾年前喺哩到開分店,佢樓高兩層,樓上賣啲貴價嘅護膚品,樓吓就一般嘅藥品,護膚品同護理產品,我嚟之前已經知道佢嘅貨品種類唔會太多,不過又真係估佢唔到連最普通我要搵嘅嘢都無啊! 比起三越旁間雜貨店重少,而且價錢亦比嗰到貴啊!枉我重行到國際通街尾添呀!
所以都係決定再返去三越隔離間舖,而且佢樓上嘅100円店我哋嗰日因為夠鐘收舖都未去睇,掛住買嘢唔記得影相啊!100円店有食品用日用品賣,佢哋啲食品真係好底,限定黑糖百力滋,紅芋百力滋,限定薯片,全部都100円,喺到入貨用嚟做手信都幾好啊!
然後就去平和通商店街,哩到都係好多手信店,其實行多幾間,基本上間間賣啲嘢都好似差唔多,分別在價錢,有時間可以行多幾間格吓價,有時啲商品差唔多但價錢可以差好遠啊!
哩啲貝殼做嘅燈罩好靚啊!又唔太貴,真係想買返個返嚟呀!不過佢嘅插頭唔啱香港用,買返嚟又要改先用得,所以都係放棄咗,又再一次影咗當買咗啊!
平和通商店街內有一間好出名賣塩嘅專賣店,裡面啲塩真係好多品種咖!
我見啲人喺咁試塩,咁試法咪鹹死囉!雪塩喺沖繩最出名,但最後我一啲都無買啊!影咗當買咗啦!
我哋喺商店街內見到有間又係好似雜貨店咁,估佢唔到哩到有晒我要搵嘅嘢,價錢重平過之前間大藥房添啊!
搵齊嘢要搵嘅嘢後,就去位於商店街內嘅牧志市場,去哩到因為想睇沖繩出名嘅海產 - 「夜光貝」,如果自己嚟,可以喺市場下層買咗海鮮,然後攞到二層嘅餐廳加工,加工費係500円一個人.但由於我哋一陣重有團餐食,所以無幫襯,純粹嚟見識吓.
哩到啲豬頭都係遊客影相嘅對象啊!不過我搵唔到一隻戴黑照嘅豬頭,佢喺啲網到好Heat咖!個個都影佢咖!
另外哩啲比人剝晒皮嘅魚好肉酸呀!
我最後都忍唔住用550円買咗兩隻苦瓜返香港呀! 真係好好食呀!個海葡萄就嘛嘛哋,好鹹唔係好啱我口味啊!
哩日天氣真係好悶熱,哩兩個幾鐘真係行到大汗疊細汗,又熱又攰,行街真係唔係我強項啊! 買兩杯嘢飲解吓渴再行過.士多啤利汁同苦瓜蘋果汁,我本來想淨係買苦瓜汁咖!但老闆娘講咗好多嘢,我諗意思係淨係苦瓜汁會難入口,所以叫我加蘋果一齊飲,味道真係唔錯啊!
飲完嘢繼續行,嚟沖繩食牛就要食石垣牛.
沿途都好多T-shirt店,價錢唔平但覺得啲質地嘛嘛哋啊!
Kitty專門店,第一晚嚟嘅時候姍咗門,而家嚟影返夠本.
哩間御菓子店四周圍都有分店,未過去嗰陣重諗住會喺哩到買手信,但試食過後又覺得啲產品嘛嘛哋,所以最後連舖頭都無入啊!不過哩啲只係我個人意見,朋友們如果去到不妨自己試試,可能會啱你哋口味啊!
因為哩日係星期日,所以國際通會喺十二點後封路成為行人專用區.
唔明點解熱到好似個火爐咁佢哋都可以喺條咁曬嘅街上面玩啊!


text:
爆壹爆
中環專業夜蒲女
爆哥教精大家,知唔知點解中環夜場總係咁多性感靚女呢?原來佢哋之中唔少都係「職業蒲女」.依家中環大約有六,七間夜場,都會定期請一班靚女扮客人,吸引男人去玩同消費.保守估計,現時成個中環夜蒲界,起碼有超過八十個呢類職業夜蒲女.
爆哥知呢件事,事關前一排識咗一個職業夜蒲女 Amy,佢本身係自由身模特兒,做職業夜蒲女大半年. Amy話,做呢行嘅女仔,乜嘢人都有,除咗 model之外,有讀大學嘅學生妹,仲有喜歡夜蒲想認識富二代兼唔想使錢又想有免費香檳飲嘅拜金女.
職業夜蒲女係計時薪,每晚最少返三粒鐘,時薪由百幾蚊至四百幾不等.咁佢哋主要做咩呢?「時薪百零二百蚊,可能只係搞吓氣氛,去舞池跳吓舞,令到個場熱鬧啲,當然令到客人開酒更好.而收四百幾一個鐘嘅,每當有大客到,都要主動坐低陪客人飲酒傾偈,當然佢哋衣著,一定會行性感低胸.」 Amy話因為本身模特兒工作收入唔穩定,所以做呢份兼職,每個月都有七,八千蚊收入.不過,夜店男客毛手毛腳就預咗,所以 Amy話做呢行一定要執生,要主動推開鹹濕佬隻手,又或者借尿遁,盡量保護自己.
父親非常手段教仔
爆哥都知生仔容易教仔難,況且依家嘅細路精過鬼,為人父母真係個個教到嘔血.爆哥以前嗰代就話藤條出好人,但依家呢個年代就掂吓都話你虐待,真係難搞.爆哥咁大感慨,因為早前遇見一個非常父親,選擇用非常手段教導不斷扭計嘅仔,手法好似好狠心,引來途人指指點點.
爆哥上星期去到調景嶺港鐵站提款機對出位置,見到一個身穿黃色外套,年約三歲嘅細路,成個人背脊向上瞓喺地上,不斷爆喊扭計,引來唔少途人圍觀,大家你眼望我眼,唔知個細路因咩事喊.有個女途人忍唔住上前問個細路咩事,即時俾一個中年男子大聲阻止:「唔好理佢,由佢喊.」個女途人嚇一跳,睇清楚原來佢係細路個老豆.因為個老豆唔想個仔用喊來威脅阿媽,所以採取以硬制硬手段同佢鬥耐性,個細路最後發覺喊都冇用,就自動起身向父母乖乖道歉,圍觀嘅人都喺度議論紛紛,個老豆到底係識教仔定唔識教呢,你話啦?
良景金毛「管理員」硬砌新義安
爆哥睇《壹》仔早幾個月前已爆過料,話水房現任坐館肥威受一個街市大王委託,派咗一大班門生殺入良景邨,充當「管理員」驅趕附近阻住街市做生意嘅小販.不過,班小販因為有陀地新義安撐腰,所以冇有怕繼續開檔,不過《壹》仔爆完料,領展和食環都一直唔多理.
到咗農曆年,班小販為咗搵多啲錢,更多人靠近商場擺賣,水房人馬於是吹雞抗衡小販,而一眾金毛「管理員」亦收到 order,只要班小販一進入商場界線,就開拖打到佢阿媽都唔認得.所以上星期一連幾晚,良景邨好似變咗戰場,班「管理員」晚晚都同小販打大交,呢班水房仔真係夠晒無法無天.咁班自稱屯門清一色嘅陀地老新仔去咗邊度呢?爆哥收到風,本來負責睇場嘅新義安小頭目生菜,想向大佬蘇牛借兵還拖,但蘇牛唔知係咪上咗神枱唔想搞事,話還拖開戰會有手尾跟,加上新年流流唔想搞嘢喎,叫生菜暫時忍吓先.大佬唔肯幫拖,一班老新仔惟有潛水返屋企打邊爐烚吓烚吓,任由班水房仔橫行屯門,認真冇面.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
因為狗公太多,搞到中學時期男同女已經係唔同既起跑線上
我班同學中有為左追女仔而放棄學業,為左拜金女返2份工但自己一蚊都唔捨得用
d港女一句唔好意思就成頂綠帽帶上身
仲要一年換幾條仔,仲要條條都係mk仔.
每次分手既時候都要post上fb, ig叫生叫死
但每次都要搵返d金毛搵唔夠一萬既mk仔
到我出黎做野之後,更加睇體會到.
我hd畢業,第一份工搵16k
我好記得
我返左2個星期都未簽約
我上司又出左去開會,我行入會計房問
個八婆話果萬幾蚊你方公司會走左你咩
後來我知道條八婆條仔以前係公司係做我個位,可能我人工比佢條仔低好多,但都無理由咁既態度.
到我做左一年三個月到
我人工加到23k, 仲係天水圍買左間屋(自己炒股票同2按先夠錢買)
公司自己team d人話去我屋企打邊爐慶祝我做業主,條八婆竟然主動話黎
果晚仲主動洗碗,不可一世既態度消失哂.
原來比仔飛,唔怪得見我買左樓就濕哂主動送上門,當然,d咁既女人我唔會睇上眼.
到我買齊家私,影相放哂上fb
有個當時係中學係女神既女仔主動inbox我
又話最近點,又問幾時一齊食飯,係差在未問我搵幾錢一個月.
係到有少少補充,個女仔我中學時追過,當時我無錢,每日都係得35蚊飯錢.中學真係dmk,黑社會追哂d女,明明係7,會中出即飛,但d女硬係要痴埋去.最後個女仔我當然追唔到,後尾聽返d同學講佢比人搞大左,要返深圳落,連書都無讀落去.
後尾我有應約,食左㡬次飯
有晚唱完k話黎我屋企
做咩大家知啦
果晩好激烈,一齊訓到第二晚先起身.
點知事後竟然話想做我條女
我say no又話我賤又點點點
咁佢中學收兵派好人卡又點計
比人玩完,自己著數拎盡想搵我賣單,真係發夢無咁早.
我開依個post唔係哂命
係想話比男既知,你依家溝唔到女唔緊要,你比心機搵錢d女會自己埋你身.
女既就帶眼識人,無女人可以靚一世
搵到dmk仔好似汁到寶咁
金童玉女周街都係,要一個同你影親勿照唔難,要搵個老左仲會拖住你行街先難.唔好再比mk仔呃,比人呃完又要上黎開post,叫生叫死


text:
2011年6月14日 星期二
兔子
由舊年開始我屋企個後花園來左幾個好可愛又得意既小動物!!
佢地就係下面個4隻兔仔la!!
佢地有大有細好得意ga 不過自從今年年頭之後就無見過佢地la
係我以為之前個4隻走左唔返來既時候
後花園又出現新住客la
就係佢la!!
雖然得一隻但係佢差唔多日日都來食草ga!!
仲當左我屋企係佢自己屋企因為無論係前面d 塊草地定係後面個塊鐘意就走去食ga la
佢仲最鐘意坐係個樹頭到晒太陽
不過lee 隻有樣野好既就係佢唔多怕人!! 唔似之前個4隻一見人就走
2011年6月7日 星期二
安室奈美惠
今日收到auntie 2 又香港寄來既小禮物,完全unexpected!!!
收到一隻安室奈美惠既cd 同埋一定兔子造型既iphone case!!
因為我之前係facebook post 左話買左lady gaga既新碟
auntie 2 見到就講下講下就話佢都埋左新碟係安室奈美惠
問我有無興趣聽下因為裡面有好都係英文歌詞
本來以為auntie 2 會copy佢自己隻碟然後寄俾我因為我話唔洗晒錢買一隻
但係估唔到 佢會買一隻俾我
更加想唔到會有電話case!!
訂閱: 文章 (Atom)


text:
細個出街影印張紙要五毫子一張,會好小心用個File入住,驚死整到佢皺起,希望重複用到N次,N次後都會用嚟包果皮或者墊完枱先捨得丟掉.到大個出黎寄信求職,要大量影印履歷表,身份證,學歷和工作證明等,一路俾錢一路都仲識得肉赤,不過到安坐喺辦公室嘅時候,問題就開始嚟啦.
原來喺辦公室工作幾乎可以無限任用紙張,就算唔小心印錯,印多咗,只要將佢地放晒落碎紙機就一了百了無人知,特別係人事部部門,需要用嘅紙張量經常係公司長期排行第一位.雖然我地作為用家明知有好多不必要嘅浪費,不過公司唔肯落Policy,管理層唔願意革新,小薯仔只好言聽計從.
我老闆就最鍾意Keep hard copy,啱啱入職時,同事帶我「參觀」檔案室,每一行都係塞到滿一滿嘅File同埋每年每季每月都話好緊要嘅Report,忍唔住問左句:「啲File會幾耐清一次?咁Full嘅!」同事話一年一次大執,都係清得好少,只要老闆覺得仲有啲用都好驚死唔銷毀,「將次要嘅資料燒落隻光碟度儲低唔得架咩?」講講下突然醒起舊公司過往嘅做法.「咦?你呢個方法幾好,之但係老闆實唔Buy…古板到死,除非…換左個老闆佢,嘻嘻!」
除咗公家做Filing嘅Box file,老闆要我地Team習慣開File再Keep多次Record,其實已經有Soft copy hard copy啦,再影多份又有咩意思,都唔知有幾可需要用到,最得人驚嘅係佢工作咗廿幾年曾經好自豪講過由第一日返工收到嘅第一個Email開始,會逐個印晒出嚟入File.你知啦,有時一個Email有好長嘅對話,係重要嘅,印個Final version就夠.老闆而家儲咗約三十個佢專用嘅Box file,對佢黎講係寶嚟嘅.唉,究竟咁耐以嚟有幾多紙只係額外For佢自己用?而且公司每日都有兩三個宣傳或者小資訊嘅Email,一般人睇完唔關自己事或者無興趣就會順手Delete,慳番啲位做正經野好過!我老闆咁珍而重之,佢對公司有歸屬感係值得尊重,但係無效率又浪費資源嘅事應該盡量避免,更加唔好逼下屬一定要跟你呢套嚟做.
如果你行過每個同事仔嘅位時仔細啲睇,枱底都係暗地裡收埋左一朵朵大紙花,寫完嘅Draft和多餘咗嘅紙張愈積愈多,Confidential嗰啲又唔可以即時放落回收袋入面,慎防資料外洩,先要拎去碎,不過又唔想俾同事覺得你太空閒去做呢啲工夫.久而久之,紙花就鋪晒塵,更加唔想理,分分鐘啲紙疊高到連對腳都無位擺.其實堆積如山嘅紙張係咪可以有方法減少呢?
無限制咁用紙係方便用家,不過無管束係好易令人唔自律,即使用唔著都係零代價嘅,所以上網睇到有咩食譜,旅遊資訊,優惠劵啱嘅咪印出黎拎番屋企慢慢睇!工作上印文件時甩咗少少墨印得唔靚咪印多幾張比較下先俾老闆囉!聽聞有水喉充足嘅公司有先見之明諗到好計,平時HR開Interview Board,一向係預先印好晒一疊疊Candidates嘅CV同相關嘅Assessment Forms俾Panel,而佢地就用iPad代替,每個Interview Board約莫慳到二百張紙,一年條數都幾襟計!仲有,如果你係個Candidate,見到Panel用iPad咁先進都會覺得特別型啦,立即提升左公司形象!另外,再Set番用Printer嘅Quota掣俾每個同事,用完就要向Supervisor申請,如果真係當月較多Job做,Supervisor應該都無意見即刻Approve,唔係嘅話就要諗定點解釋啦,用群眾壓力推動同事珍惜用紙,都係其中一個好方法.
小熊咁耐以嚟都「作業」得多啦,預咗下世要做樹架啦,你地呢?


text:
《走過烽火大地》畫面令人眼前一亮(以無綫水平來講),同類「自製」節目亦算少,本來應該一讚,但紀錄性質似乎麻麻,先略談幾點.
視覺處理:呢個節目嘅出色之處可能就係敗處,圖像處理花咗唔少心思,影像風格鮮明,但係刻意調色相偏黃﹑增強光暗對比,營造室内室外都係「烈日沙場」嘅感覺,只會令寫實減分,亦流失好多攝影機本來應該拍到嘅現實細節.呢種有預設嘅美學投射對正確呈現國家同民族其實唔係幾好,當然即使正統紀錄片都要通過主觀關口再客觀表達,呢方面太多微細爭論,既然《走過烽火大地》走主觀路線出來美術效果亦唔錯,呢點就勉強過關;雖然係咁,作為觀衆應該察覺節目響聲﹑影渲染局勢嘅可能性.
攝人:難得訪問當地居民,人地講嘢時搖來搖去樣都睇唔清,我知,係「拍攝技巧」丫嘛,的確同節目自由行,緊張,個人觀點呼應節奏統一,但係正正經經拍攝受訪者係基本尊重,亦可從佢地講嘢嘅表情﹑語氣睇到好多你唔洗再描述嘅細節;而家剪出來就係人地講嘢你就cut走成段飛俾Tony翻譯,將「聼電視」嘅傳統帶到電視劇以外,真係要聼我寧願配音(最好有麗音),起碼仲睇到影像,明明成大個人響旁邊,你就影住Tony講啲唔知有無改編嘅複述,所謂會面片段就只係作為你會過面嘅證明,真正「記錄外地」作用消失.「聼電視」唔係亂批,佢地見當地嘅香港/中國人就咁影住被訪者,最後一集個中國大叔突然變咗主角.走到中東,你淨係影人講中文?
主持:洪永城Tony黑黑實實,個樣又可愛又醒目,旅遊節目出身總好過求其掉個小生過去,但係外行始終外行,要講戰地slash政治呢門專得來唔太偏嘅題目,難免叫稍有研究嘅各方觀衆說聲膚淺.有人問叫專家主持真係會好啲咩,well,如果research班底唔專,主持專啲無人嫌多,只怕有(娛樂)演講經驗個樣又四正嘅專業人才(正所謂打得又睇得)實在無乜(機會),有學識嘅戲子又難求,唉呀,既然先天不足,咁我地都係將責任推俾團隊喇,對不?
節目定位:呢個節目最關鍵問題,可能就係定位.「走訪戰地」主題好難唔令人覺得呢個係紀錄片,當然直覺以最真實客觀角度批判;咁其實《走過烽火大地》係咩片呢,定只不過係一個吃喝玩樂嘅旅遊節目?但係宣傳同内容又一路標榜「危險」,偷拍到成個真人冒險秀;但係又要溫情採訪返返去紀錄之餘仲要加人性敘述來個《Tony的日記》;咁多嘢一碟,難怪有人夾起舊雞challenge佢無魚味.當然而家興新型節目,未必可以明確歸類,但係節目目的亦應清晰,講故仔亦要make sense掛.如果想主攻平民生活從中了解環境,以人性主導故事式結構,只要認真處理訪問片段深入多少,省去無謂「驚險」,專心做一個主題,呢個節目其實有潛力.
好啦,讚一讚啦,之前提到圖像處理包括啲map呀,graphics呀都做得幾好睇,攝影亦唔錯,同Tony一樣表面得體,係差在内容.講開呢排無綫啲美指又OK喎,《瘋狂歷史補習社》未開始不過睇預告篇好似好得 —— 嗱,雖然係講歷史,但係擺明玩嘢,咁咪叫做定位清晰囉.
原來唔係資訊,唔係新聞,連旅遊都唔係,戰地係「生活消閒」


text:
之前係網上發現咗呢部 VentureCraft BXD 流動解碼耳擴,可以調整嘅地方相當之多,又唔貴,係發布會試嗰時,因為未調整得好,所以啲聲麻麻地,不過我好有信心,部機調好之後會又唔錯嘅表現,全日本做只係賣 $2999 所以都俾咗錢.
首先講吓呢部機有乜特別,主要有四樣,同軸數碼輸入,我更換Op Amp,平衡輸出同可調整阻抗黎配合唔同阻抗嘅耳機.
而家多數流動解碼耳擴,數碼輸入都係用USB,用同軸嘅唔多,一般情況用USB分析力較高,但係音樂感就同軸比較好.
可以換 Op Amp 嘅擴音機係非常之好玩嘅,每隻唔通型號嘅 Op Amp 聲音風格都唔一樣,所以換咗粒 Op Amp 好似換咗第二部擴咁.
平衡輸出,自從AK240 推出之後,平衡輸出係多咗人留意嘅,呢種輸出方式同非平衡相比,通常分析力會高少少,定位好少少, 空間闊少少,不過最後都係睇你鍾唔鍾意呢重囗味.
調整阻抗黎配合唔同阻抗嘅耳機,呢樣就係呢部機最強嘅地方,播放器同耳擴如果同耳機如果係唔夾嘅話,想好聲都難.好似AKG 3003 就係一隻阻抗低效率高但係電流又要夠先發揮得好嘅耳機.
大部份人加耳擴,都係因為手機或者播放器推力唔夠,不過呢兩年新出嘅播放器,大部分推力都唔錯,如果唔係用好大食嘅耳機,本身都夠力嘅.反而我覺得用耳擴黎改囗味同夾耳機更加重要.
紅圈係 HI GAIN 同 LO GAIN,黃圈係可以更換嘅 Op Amp,根機係 MUSES 8920,相入邊係已經比我換左做 MUSES 02,藍圈係數碼濾波方式設定,有 SHARP 同 SHORT 選擇,綠圈係啟動阻抗設定同可更換電阻板.
以上所有設定都係要用螺絲批拆開部幾先至可以改到,如果你有好多隻經常用而差異又大嘅耳機會比較麻煩.
部機係使用上有幾點要注意嘅,市面上係好難搵到兩頭3.5mm 嘅同軸線,平衡輸出係用同AK 240 一樣嘅2.5mm 四極頭,五組唔同阻抗嘅電阻板,雖然上高已經標明嗰阻抗,不過你最好都係試晒佢睇吓邊組最啱聽.
因為部機嗰平衡係2.5mm 四極頭,而我手上嘅平衡耳機線全部都係3.5mm 四極,冇理由改晒我手上啲線黎就佢架,唯有張部機個2.5mm 改做 3.5mm咁就一勞永逸啦!
仲有呢部機個3.5mm非平衡插口係用唔到有咪嘅耳機同四極平衡插,所以改開順手改埋.
我手上呢六部播放器,同軸輸出去 VentureCraft BXD,乾隆盛 QA360 分析力最好空間最大,Fiio X5 就音樂感最好,其他幾部就不過不失啦.
最後我張啲電阻板直接用金屬膜電阻代替同埋換咗粒金封混放,效果有幾好?咁你要聽過先至知啦!


text:
一早起身諗住出露台食早餐, 點知太多昆蟲飛來飛去, 結果又走番入chalet
有部咖啡機, 不過冇用過
Chalet 有2個toaster
早餐有日本蛋
9時多先出發去富田農埸
(ファーム富田) (Tel: 0167-39-3939/map code: 349-276-829)
到達時見到右边有個石地停車場, 但諗住前面仲會有停車埸, 結果當然係full哂啦, 最後掉頭返去石地停車場
要經過呢個park先可去到Melon House
Melon House
團友想買來即食,但 職員話呢d要最少放7日, 所以最終冇買
Melon House 附近有2架拖拉機車, 一架藍色一架紅色
未入到去已經曬到.......
影完一輪先正式入到富田農埸
首先去了花人の舎的薰衣草資料館, 2/F
由2/F望出去會見到花人の畑, 遠處那間係溫室
之後就行去倖の畑, 成塊田都係薰衣草
Melon Bread
呢度唔係好多地方有野食, 全部都係fast food
唔想再揸車出去揾食, 所以就算唔多選擇都照食, lavender 的soft drink 幾好飲, lavender hot tea 都唔差
揾到個bar 抬可以一路食一路賞花
食緊野時見到EGL Tours執行董事Mr. Hue係我地附近, 閒聊左幾句, 佢話帶美食團, 又問我地住邊....
食完又再影吓相
ドライフラワーの舎, 入面全部係乾花
見到有人拎埋梯黎影相
小朋友話Lavender ice-cream 好好味, 但N年前冬天黎食過就好重奶味, 我就覺得麻麻地
Lavender Lemonade
呢度都幾大, 但都冇行晒, 留咗3-4個鐘, 下一站去六花亭
暑假北海道之旅2013 (戰利品篇)


text:
今日係我中學母校二十週年校慶聚餐, 其實我對母校都算幾有歸屬感, 話晒我都係呢間學校讀足七年, 呢間學校又係我小學選校時既第一志願, 同埋話晒都係屯門區數一數二既名校呀~ 所以當初知道學校搞廿週年聚餐, 我諗住會去架. 但其他同學似乎就無咩興趣咁, 問親既都話無諗過參加.
由於流沙包都係呢間學校畢業, 所以我就叫佢陪我一齊去勒.
去到講真有D失望, 因為真係一個同我同屆既同學都無黎, 我搵勻晒門口貼住既table list, 我都搵唔到一個同屆既同學名... 唔係掛? 佢地真係咁忙? 定係對學校一D感情都無呢??
去到見番D miss阿sir, 我無主動同佢地相認, 因為我並唔係一個特別出色/特別差既學生, 通常中中庸庸普普通通果D學生, 加上畢佐業都咁多年, D miss阿sir都唔慌會認得自己. 更加上自己都係無咩記性既人, 去到見到有D老師, 我記得佢以前係教過我, 但我已經唔記得佢姓咩, 又唔記得佢果陣教我咩野科, 所以都係... 算啦, 一個招呼都無主動打...
反而流沙包比我更早畢業, 但都仲有唔少miss阿sir認得佢, 當然啦, 佢果陣運動咁出色, 風頭又勁~
我去到只係同一個師兄相認, 果陣我中四, 佢中六, 通常搞學會搞四社活動既committees都係中四/中六既學生, 所以我中四果陣認識好多中六既師兄, 但可惜我比較熟悉既都無黎.
我主動同佢相認既呢位師兄, 其實都無人會唔認得佢, 因為佢當年好勁架, 讀書成績超勁, 曾當選十大傑出學生, 會考8A, A-level好似5A. 其實我當年曾經暗戀過佢架~ (而家人大佐回想番, 其實果陣唔算係暗戀, 只算係對一D好出色既人既一種傾慕吧?) 想當年我都同佢一齊係聖誕節上過山頂架~~
今次見番佢, 對佢當然已經無晒以前果種感覺啦, 而家反而覺得佢幾滄桑下~
開席後我同流沙包兩個好似搭枱咁, 坐係一圍唔知邊年畢業既師弟妹果枱, 佢地其他人全部都互相認識, 我同流沙包... 真係悶到死.
席間既表演節目包括有家教會既家長係度唱大戲, 唱「經典流行曲」, 學校中樂團表演吹笛, 其他既仲有變魔術, 唱英文歌等等, 真係悶無暈...


text:
May
16,
2016
(Monday)
Jayden
6y1m3d
Jaylen
1y1m3d
Jayden歲半開始返學,係返嬰幼班嘅,
早排經過個課室,同Jayden講返,
原來佢對嬰幼班嘅嘢係全無印象嘅.
佢淨係知自己有返過嬰幼班,但係班上面做啲乜嘢呢,
發生過D咩事,佢係完全唔記得嘅!
我講下個心諗:
乜原來我陪佢返學返左佢成年,佢係乜都唔記得架?
同班家長朋友傾開計講開,
佢哋啲小朋友唔係咁個喎,有小朋友係記得嬰幼班發生過嘅事.
乜Jayden咁架,乜都唔記得.
其實, BB仔個腦究竟諗乜架呢?
究竟佢哋對於自己細個嘅嘢記得幾多呢?
呢個真係一個好有趣嘅話題.
感覺上,粒粒好似比同齡嘅Jayden成熟少少,好似醒少少,嘻嘻嘻.
有一樣係比較明顯嘅,就係粒粒好鍾意玩筆同埋好鍾意玩書.
依一樣野,同Jayden細個好唔同,
粒粒好似對書嘅內容有興趣,佢好鍾意揭書睇,
睇到同一頁嘅時候,佢好似有啲反應,
好似示意佢認得咁樣.
以前,
我都係到Jayden差唔多兩歲先買書俾佢玩,
無錯,係玩,比啲書佢當玩具,
等佢唔會怕左書,
亦都唔會覺得書係一種遙不可及嘅嘢,等佢習慣同啲書相處啊.
到而家粒粒,我嘗試在早啲俾書佢玩,
俾書佢捉摸,粒粒未到一歲,我已經訂左啲書俾佢玩,
先係細細本嘅硬皮書,內頁都係硬嘅,
跟住近排就俾咗啲Oxford tree嘅書佢,
可能因為啲書Jayden已經睇過,係舊書,
好明顯,我冇咁錫住啲書,
我好放心俾粒粒玩,
就算佢整爛左,整污糟左,我都唔會心痛.
哈哈,舊書有舊書嘅好處.
到現時為止,
Jayden都可以圖書做朋友,佢會主動睇書,
雖然佢唔識字,但係佢會有興趣睇晒書入面啲圖畫,
佢會叫我帶佢去圖書館,
佢亦都鍾意叫我買書俾佢睇.
不過,唯一要改善嘅係,佢嘅認字能力,
佢認得太少中文字,我要努力啲教佢先得.
希望Jayden可以保持一顆愛閱讀嘅心.


text:
註:真人真事,如有雷同,家門不幸.
Facebook friend list 之中有個舊同事,佢住喺我隔離楝大廈.同佢好少見面,但我都幾瞭解佢生活,因為佢平均每日會 post 十幾廿條 status 上 facebook,當中超過一半係有胸.
我都知正常人都有胸,著泳衣,cosplay,著晚裝……等等好多情況都會露胸,但佢勁在著咩衫對波都會走出嚟同你 say hi,即係著街坊裝落街食碗魚蛋粉都要自拍都算,點可能可以一手拎機另一隻手拎住枝膠匙舉隻V手出嚟用陰力喞到隻波上頸(冇錯係隻唔係對)?
有時用手勢或者道具夾唔起對波,佢就會用姿勢搭夠.嗰啲臨瞓福利圖,唔知點解臨瞓都化行哂妝假眼睫毛,加埋著住 lace 睡衣嘅佢一打側訓就自然會「北漏動奶」,當然做戲做全套,要加多句:「各位早抖,我一個人刀可以訓得好.」
屌你訓啦柒頭!用遙控影成百九幾張相,揀完重要執相,之後又要落妝同換返衫先有得訓,唔好唔記得第二朝又要早成個鐘起身,做返場招魂法事叫返啲五官歸位,先可以影返張:「morning 啊各位,一起身唔願落床牙.」
雖然我心底係咁笑佢,但其實我成日 like 佢啲相同留言鼓勵佢:「嘩件衫好靚啊!」 「你個妝好 pro 啊!」 「你好似又瘦咗啊~」 之類,佢又會好有耐性覆我嘅留言.佢人品唔差,亦唔係嗰種拜金港女格,可能只係想有多啲人關注佢.睇佢 facebook 個 friend list,真係乖乖不得了,有成二千幾個 follower,分分鐘多過啲奀星!
有晚佢 whatsapp 我,問我可唔可以落樓下茶餐廳同佢吹下水.落到去見到佢坐埋喺角落神情呆滯,佢話俾條仔飛咗.我心諗:屌俾仔飛咋嘛!你一年都轉幾個男朋友架啦.但我都有做吓樣安慰吓佢,順便等佢講啲唔開心嘢出嚟等我開心吓.
佢話同個男仔識咗成年先一齊,就係半個月前佢同個ex分手先乘虛而入,點知一齊冇耐就話分手.我問多兩問,原來所謂相識咗一年係指 facebook 上 follow 咗佢一年,之後見佢同男友分手就 pm 佢話暗戀佢好耐,第二日約出嚟見面就一齊.
我好理性咁同佢講,唔啱都冇辦法啦,你又靚女又多人追,咪再搵過個囉.點知佢即刻喊到豬西咁樣,佢話呢段感情好 hurt,好想死!我問佢係咪借咗錢定拍咗你片啊?半個月可以有幾咁蕩氣迴蟲呢?點知佢話,佢接受唔到個男仔分手嘅理由:
「你真人個胸比起網上睇細好多.係細好多,唔係少少.」
我即場啟動震機模式忍笑,你老味嗰條友仔都幾仆街,作個藉口都懶,可以想像嗰份圖片與實物不符嘅哀怨有幾深.佢問我,點解啲男人咁仆街,個個都係貪佢身材同上床,次次拍拖都拍唔耐,點樣先可以揾到一個好男人.
我都唔知講乜好,本來想講啲大道理又覺得㗰氣,唯有叫佢自己睇返 facebook 嘅相,大部份都係影住個胸,其餘都係食嘢,k-pop,咁你覺得個男仔瞭解你啲咩優點呢?讚你識食呀?讚你聽畸 pop 有品味呀?不如你試吓講吓其他嘢,等人哋瞭解你身材以外嘅嘢啦.
佢聽完我鬧佢幾句,覺得我鬧得佢好啱.點知當晚半夜我打開電腦,又見到佢著件小背心夾胸!但加多咗一句:「內在美比外在美重要,希望會遇到一位懂得欣賞我內在美的人.」
……咁即係點啊?你估啲人有X光眼呀?望住你個胸可以睇穿你嘅內在美?
老老實實佢只係自貶身價,任何人都有一個價,唔係價錢,而係價值.明明塑造到自己係性感女神,食隻燒鵝脾都要搔首弄姿,搞到留言一地精,男人剩係想同你上床好正常吧?點知見到實物先知係 PS 大師,身材同個樣唔係嗰回事都算啦,但已經俾人感覺你個人唔老實.再發展落去上埋床,你根本唔係佢幻想中嘅風情萬種小野貓,只係一個好普通嘅女仔,連唯一可取嘅地方都冇埋,咁對方貪你乜?貪你 PS 得叻跟你學嘢?
我即刻 whatsapp 佢話,喂你咁樣真係唔掂喎,頭先先話想搵個好男人認認真真咁拍拖.不如你開個新 account,唔好再貼埋啲對波圖,認認真真做返自己啦.
點知佢第二朝覆返我: 「開個新 account 就好難再咁多人 follow 架啦!」
(完)
(圖片與本文無關,來源:wallpaperpig.com)
原文連結


text:
貳零壹参年肆月拾肆日- 新娘潭,烏蛟騰,山火瞭望台,芬箕托,吊燈籠,九擔租
少有既行山(唔係去camp),由新娘潭經烏蛟騰出發,目的地係吊燈籠
十點左右開始行,天氣唔太熱又唔太曬,行山黎講算係唔錯,所以行時有一班叔叔嬸嬸,我地當然比佢地行先,因為佢地實在太高興,隊中總有一兩個好好中氣既叔叔或嬸嬸,而且岩岩發覺佢地真係好中意開左個喇叭聽男兒當自強,同朋友講開佢地都有咁既感覺,可能係一貫香港阿叔阿嬸行山既指定歌曲,哈
半個鐘左右去到分叉路,因大把時間所以上左去山火瞭望台,但好大霧所以真係無咩可以瞭,睇左陣走人了
落番去就行原路繼續,行到去一條路有繩上山,因之前落過雨非常滑,但d繩好新淨應該整左無耐,講真如果無繩真係上唔到,因泥路好滑而且有3-40度斜坡,無繩係非常難行,有個阿姐仲左係度唔知點行,卒之要提佢行邊邊先得,至於上去時,梗要保持安全距離啦,唔係上面一冼後面果d會滑番落山,哈
前少少算係一個森林仔,陽光唔多夠所以有菇同埋爛樹根,仲見到好多山唸,可惜未熟無得食,上到山頂都仲係好大霧,有少少轉左色既葉,其他睇唔到咩,望番轉頭見到有幾個山頭,講話果個山好高wor,朋友即時小,大聲話"你咪行左囉",可能係輕裝而且天氣唔熱上落山既幅度唔大(芬箕托369,吊燈籠416),所以真係行完都唔知,真攪笑
落山時頗斜,有少碎石,不過好快落左山,望番轉頭,都好高好直下,可惜太大霧,係山上睇番落去真係咩都睇唔到,下次有機會再去
落山後繼續行去九擔租,途中經過一條河,d水好清而且聽朋友講有一家數條大魚係依度河度住,所以又研究左一輪,再出番去近新娘潭方向,有條河非常清澈,而且加埋d光,居然有種非常原始野外既感覺,但明明望番上去就係一個停車場再出就係大馬路,真奇怪而少見既景象,最後發覺原來隻手損晒,真係唔知幾時整到,哈
[14/04/13]
Photo Link <<<<<<<<<


text:
02 August 2011
貝澳camp 2011
預左冇咩太陽唔落雨算係偷笑果種居然兩日都有藍天,係間中落下雨都算係咁,太陽都好晒下而蜆呢,真係唔算多,可能暑假旺季,真係仲有就算係咁,但都有d大既不過要落海摸先有.仲有d怪螺,放佢係度佢會係咁發大好似外星人咁,好古怪,anyway,一整個沙灘d人係咁掘我諗應該都冇咩地方既沙灘係比人不停咁掘鬆晒d泥,哈
唔知點解今次去多左黃蜂,佢地好似好中意飲可樂,真係煩過不停又見有人驚,所以先痛下殺手,平時我多數由得佢地既,攪到後尾要放生d細蜆算係補償一下
今次冇bbq而係食天使麵煎下牛肉雞翼咁,不過都羅左d蜆整辣酒蜆,味道唔錯,好鮮甜但酒味其實冇咩,攪攪下又食到11點幾,整埋d野1點前先訓,但附近有個營d友仔好嘈,唔知玩咩cardgame,成日係度嗌攪到後尾用mp3個耳塞先好d,佢地應該嘈到3點先靜番落黎,暑假就係咁了,人比較多
第2朝比個太陽晒醒,本身個位係對正個海,一大開個營就係大海景但因怕5點比太陽整醒所以移左位,點知仲衰,個營晒到熱晒局住起身
食完早餐後冇咩做,又係度訓覺,不過訓訓下比海風吹都其實凍凍地,而且張登又硬,訓左陣就起身係度冇所事事吹吹水,又攪下d大蜆咁,之之左左攪到5點幾先走岩岩撞正走人既黃金時間,所以冇的士改坐巴士走,而且新巴士咁岩又有放行李,所以企下都算ok.
最後雖然我冇落水但都係比太陽晒到紅晒,希望唔好甩皮就好了,嗯

Photo Link <<<<<<<<<<
No comments:
Subscribe to: Post Comments (Atom)


text:
今朝 Lily 嚟上堂時,我俾咗個佢食,佢食第一啖已經勁嗌 "好正",梗係啦,佢係一隻 "咖啡精",我知佢實鍾意食!原本佢叫我整咖啡雪糕㗎,不過我諗住啱啱整完雪糕,況且我又想整呢個好耐,咁咪順理成章整咖啡 mousse 囉!
材料:
榛子粉
糖
雞蛋 3 隻
魚膠粉 1 1/2 茶匙
凍水 2 湯匙
咖啡酒 2 湯匙
咖啡粉 1 湯匙
熱水 1 湯匙
淡忌廉 360 毫升
持冷凍.
- 食譜係參考自香港電台網頁《美味 DIY 》.
之前整 mousse 都只係用 cream,今次呢個食譜就有用到打起蛋白,
所以我就更加有興趣試整,因為之前淨用 cream 整嘅 mousse 個
口感我唔係咁 buy,同我之前食過果種感覺好唔同,後來
同明仔傾開呢個問題,佢話我食過果種 texture
應該係用蛋白整,所以今次 Margaret 呢個
食譜,正好可以俾我印證一下.
- 原食譜係用烘焗過嘅原粒榛子加糖,放入攪拌機內打成榛子粉.
- 原食譜係放上冰格雪過夜至硬身,不過我驚成品雪硬之後又係似雪糕,所以就咁
放下格雪凍算數,想試吓真正 mousse 嘅綿密口感 .
- 若蛋白有些少軟化的話,可用電動打蛋器再攪打幾下直至再次企身.
- 淡忌廉要保持冷凍先可以容易打起.
以輕易脫模.


text:
沖繩既御菓子御殿, 就好似去澳門就一定諗起鉅記咁, 點可以唔黎"朝聖"吓:
入到去, 當然係不斷試食再試食, 試到啱先買:
沖繩最出名應該係呢款紫芋撻, 不過我自己就無買, 因為以前喺日本公司做, D日本人去完沖繩出trip就一定買呢D紫芋撻返黎做手信, 我自己未黎沖繩之前已經食到厭...:
試食完買晒野, 我地跟住就去萬座毛睇日落啦~
離開萬座毛, 我地就去酒店check-in勒. 我地今晚同聽晚住既酒店叫ホテルサンセットヒル(Sunsethill Hotel), 酒店全部房間都係向海兼可以睇到日落. 我早前喺網上book房時, 好似做緊週年紀念promotion, 每間房只係6,000円, 最多可以住5個人. 如果5個人住, 每個人只係1,200円一晚, 真係勁抵! (我地雖然都係5個人, 但我地無可能住埋一齊, 所以都係book咗3間房)
酒店房間好大, 係和洋室:
有個廚房仔可以煮吓野添:
不過個toilet就細咗D囉...:
由於當晚大家都攰, 所以無揸車出去, 喺酒店餐廳食飯就算. 估唔到酒店餐廳既質素都咁好, D野好好食~
呢個係兒童餐黎架, 仲有橙汁同甜品, 大人食都勁飽, 真係估唔到佢係兒童餐黎, 我同墨魚媽墨魚妹食得勁滿足:
呢個係墨魚爸order既魚定食, 勁大條魚:
呢個係流沙包order既, 左上角既餐包可以轉做白飯架:


text:
今日約左開心果姐姐和佢個同事打羽毛球,我book左今朝9點,因為打完波先食野,我就煮左個米粉吃,跟住叫老公起身,然後再吃藥.我地差不多9點先出門口,因為我預錯時間,好在住得最近行幾分鐘就到場館.
我諗住攞場喇!點知前面個人唔知攪乜,等左好耐都未得,老公話入去打住先,打打下有工作人員問有冇book場,我就立即出去攪,前面有人又係等左好耐,我問可唔可以打完先,又話唔得,好在有個職員專登開另一個counter做咋!
大家都好耐冇打波,以前都有朋友話過我,打波好似跳舞咁,到而家年紀大都係咁改唔到,但打完我都覺得未夠,仲想再打,但係場full晒!有半邊場book左練排球,大家就係場內傾下計,我抖涼D先去洗白白,抖左半個鐘就與開心果姐姐入去洗白白,跟住就去食早餐.我心諗之後有2場都係book左1粒鐘,我實唔夠皮,但可能其他人夠,有機會就book兩粒鐘先.
老公話頭先你地入左去時,有個排球〝省〞過來,同事問可唔可以打幾球?佢地真係受埋佢玩一陣,同事以前讀書年代係校隊,我諗佢可能手痕.
我係冇羽毛球拍,所以借用開心果姐姐塊拍,打打發現對手變左色,連手指甲都裙左綠色邊,老公用自己塊拍,但有少少脫色,黑黑咁喇!後來開心果姐姐發現自己隻手都有少少色.
吃過早餐後,同事要走,老公就拎晒D拍回家,我與開心果姐姐去行街.我又去睇下對鞋有貨未,店員話剛裝修完和星期六關係,要星期一先有,咁唔差在等多2日,到時真係無我就攞返錢,橫掂我上星期都買左對鞋.
今次我只係買左件衫,開心果姐姐就收穫豐富,買左DVD戲,一套韓劇,一件衫和包羽毛球拍柄既膠帶.店員話你打完立即收埋,再到某年某月某日再拎出來,緊係會〝霉〞喇!打完波要將塊拍,暴露於空氣中一夜先好收埋,咁樣就唔會架喇!我地行完,開心果姐姐就買佢最愛〝香蕉pancake〞吃.
開心果姐姐上左我地家坐一陣,我就執返打波既野,佢地兩個就係到包拍,開心果姐姐有3塊包左2塊,有剩老公又包埋佢自己果塊,下次就冇問題喇!坐多陣開心果姐姐要回家,然後溫書,再返學.
老公話肚餓,咁我與老公陪開心果姐姐行去巴士站搭車,我地就去〝美心〞食茶餐,再行回家.老公返到去無耐就瞓左,約8點起身可以睇到少少〝係咪少兒科〞,都幾好睇.老公問食乜?唔知,我又唔肚餓,所以十點先落街吃,其實,我都未餓,可能老公餓,去左吃粉.食左藥喉嚨冇尋日咁痛,所以食粉都冇落至愛既辣椒油.


text:
2012年4月24日下午4:56公開累積瀏覽 587
阿華田味 ~ 木糠布甸
24 - 4 - 2012
呢排真係見雨水多過見太陽
不過都好過早排濕漉漉 嘅回南天
雨水開始多即係炎熱嘅夏天好快又會到
係時候開始整多啲消暑甜品嚟迎接即將駕到 哂得 c 人嘅 太陽伯伯
見雪柜有盒開咗嘅 淡忌廉
一於攞嚟整個最簡單嘅甜品 ~ 木糠布甸
but 發覺冇練奶 tim ~ 哎呀
即刻打開廚柜 睇吓有咩可以代替
哈哈 , 有喇 , 俾我見倒有罐 阿華田
一於用佢嚟代替練奶 ~ 應該仲正
果然呀 , 用阿華田粉整真係好味過齋用練奶 ( 我覺得 )
其實大家仲可以用 好立克 , 美綠 , 朱古力粉 , 綠茶粉 整架
不過如果用朱古粉 , 綠茶粉 就一定要加練奶 , 因為呢兩隻粉係香而不甜
唔知用 咖啡粉 ( 三合一 ) 整得唔得呢 ~ 等我又試吓先
2012年4月21日下午8:45公開累積瀏覽 744
期待 ~ 期待 ~ 士多啤梨酒 20 - 4 - 2012
去年飲過 朋友仔 送贈嘅自家浸生果酒
味道甜美而酒味唔太濃 ( 啱我 )
好美味呢 ~
今年又到美果豐收嘅時候
所以我都決定試吓自家浸先 ~
問咗朋友仔嘅心得後 見今日得閒就去超市入齊貨返歸開工
第一次浸怕未如理想 , 所以唔敢去咁盡 只買咗少份量試浸 攞經驗
跟足朋友仔嘅教導浸咗第一瓶 ( 其實得半瓶 , 因為原來我個密氣瓶容量好大 )
搞掂哂後就放喺陰涼位置靜待3 個月
真係好期待 好期待 ~ 希望第一次試浸就成功喇
thx 妳呀 朋友仔
2012年4月16日下午7:30公開累積瀏覽 785
滷水雞脾拼什果雞絲沙律 + 芝士撈麵 + 多杯菠蘿楊桃汁 ~ (食譜 )
~ 15 - 4 - 2012
呢幾日真係悶熱吓
我已經開始冇乜飯意 ~ ( 唔想食飯 )
前日經過街市 見有好又平又靚嘅生果 賣
忍唔住手 樣樣買咗啲 預備整 沙律 & 果汁
今日 同 老細 出去食晏又食到好飽
所以夜晚嗰餐唔想整咁多 ( 橫掂我整咗一大兜沙律 )
一於買兩隻大雞脾 整 滷水雞脾 配 沙律
再打多個 菠蘿 楊桃汁
夠哂食 lu ~ 我
但係我 老細 就一定唔夠喉 , 所以我再整多個芝士撈麵過佢
呢餐真係夠消暑 ~ 爽呀
什果雞絲沙律 >BY HANHAN
熱帶雜果 1 罐 , 粟米粒 1 罐 , 雞扒 1 件 .
蘋果 2個 , 溫室青瓜 1 條 , 烚蛋 2 隻 起黃 切粒
蛋黃 壓碎拌入沙律內 , 雞扒去皮烚熟切絲 .
菠蘿 楊桃 汁 2 杯份 >
香水菠蘿肉 半個 , 楊桃 1 個去皮 .
凍開水 60g , 冰粒 6 - 7 粒 . 用攪拌機打勻 .
2012年4月8日下午9:10公開累積瀏覽 1055
特濃鮮茄薯仔湯 + 麵
30 - 3 - 2012
話說 尋日同 老細 喺太子 食咗好正嘅 通粉
超濃鮮茄薯仔牛腩通 ~ 個湯底真係好香好濃
我第一次喺街食嘢會連湯都飲哂 , 可想而知個湯底真係好吸引
回味 ~ 回味 . . . . . . .
所以今日即刻去買齊材料一於 整個 老翻
見冰格仲有3條牛肋條 又可以慳番唔使買牛腩
淨係去街市買咗5 大個蕃茄 , 3 個大薯仔 , 2大個洋蔥 , 2 大條紅蘿蔔
再加1 小罐茄膏 同埋幾片香葉
餚咗幾粒鐘 茄味夠哂濃
再加多個麵 , 有麵食又有湯飲 真係超滿足呀
2012年4月5日下午9:46公開累積瀏覽 555
和牛漢堡 + 煙火煺沙律菜
29 - 3 - 2012
今日 同 老細 出咗去 太子食晏 順便 去花墟 行吓睇吓買啲花擺吓
唔覺 唔覺 原來蕩到已經日落黃昏
又到買餸煮晚飯嘅時候
唔知係咪先前嗰餐食得晏又食得飽 ( 搞到腦閉塞 ) 諗唔倒煮咩好
去咗 又一城 嗰間 超市 搵煮意
最終經過凍肉柜見有 和牛漢堡 賣 ( 唔使再諗喇 , 一於整佢喇 )
再去買埋包包 同埋 沙律菜 ~ 搞掂 !
行去比錢時 俾我發現 peter 仔呀
見佢做緊 promo 即刻埋去昅昅
有好多精品 同 朱古力
不過最吸引我嘅係呢個兜兜
有方形 同埋 圓形 仲有兩個 size Tim
右揀右揀咗好耐 圓形好 定 方形好
終於 都係揀咗一大一小嘅 方形


text:
天氣咁凍,唔知大家有冇發覺,朝早食完個麵包都好似仲係差咁d野,唔夠飽咁呢?除左咁不特止,我仲成日口痕,唔知係咪天氣凍的關係,個口成日想o趙野,所以呢排已清晒公司d零食!
尋日行開超市,望到杯麵減價做緊六蚊個,比著以前,六蚊個都仍然覺得貴;但我突然一諗,美心宜家d麵包都要六七蚊個,朝朝食完又唔夠飽,咁杯麵先係六蚊個,又多d份量又可熱辣辣,用黎做早餐好過食麵包喎!
於是決定以杯麵做早餐,六蚊六蚊就...買左接近十個;一個人黎講,算幾多啦!另外又買下d叮叮意粉咁啦...零食都要添置,買下買下就買左咁多啦!
呢度未係全部,因為送左兩個杯麵同一盒麥提莎比太陽哥哥;佢真係丫,買時打比佢問佢要唔要,諗住掃埋貨比佢,佢又話唔要喎;點知返黎聽完我既杯麵同麵包理論,見住我d戰利品又笑騎騎拎住問我:Can I .......?哈哈!
諗住只係買一百蚊野,點知埋單時接近二百蚊,條數又會突左咁多既...睇黎我距離做師奶仲有一段距離呢,哈哈!
第二日返 PT 時 Elsa 送了盒朱古力比我,原來佢唔知之前我成日都買呢隻brand黎食架,我仲話佢知我做手術時 Yammy 仲送過盒鐵罐裝比我添呢!
Elsa :就係呢罐啦,一罐有晒兩隻味架!Yammy 好早就知我鐘意食啦,原來您又鐘意食既!
放工經過零食物語見到近期鐘愛的 Jagabee 又減價,用埋會員價買只係$23 三盒,好抵呀!
呢個仲係聖誕 packing,電話繩隻公仔仲唔同之前個款呢!


text:
2016年3月15日星期二
Kunsthalle Krems
有職員,藝術家當場講解, 可惜都係唔明嘅.
呢個我覺得好正.大家睇唔睇到用乜整嘅呢?
原子筆!!仲要係用膠紙黐㗎咋.我好想問佢用邊個牌子嘅膠紙囉.
個芯啲墨就畫咗呢幅畫.
驟眼唔覺有乜特別.
睇真啲其中一個係....(歐洲版)
報紙摺嘅.
邊度嘅警察呢?
36 則留言:
報紙可以摺得咁鬼靚嘅!回覆刪除
好特別.多謝你的好介紹.回覆刪除
淨係d圓子筆殼好輕, 好多膠紙都黐到啦.反而報紙摺果款有難度.回覆刪除
創作人,厲害!回覆刪除
呢個展覽好重視視覺效果喎回覆刪除
化腐朽為神奇.勁揪!回覆刪除
其實呢...我成日有個疑問, 邊個會睇XX日報歐洲版呢回覆刪除回覆
我嚟咗咁耐買唔多過三次.買都係因為掛住實體報紙.刪除
咁究竟隻兔仔用乜嘢整㗎?回覆刪除
- 回覆
有啲idea其實好得意㗎.刪除
呢個展覽唔適合有密集恐懼症嘅人 :p回覆刪除回覆
呢個主題係同空間有關.刪除
哈....藝術哩家嘢我真喺識條鐵咩,回覆刪除
但我成同人講,我搞喺藝術@@回覆
你嗰啲係工藝添啦.刪除
interesting ^^回覆刪除回覆
有啲idea其實好得意㗎.刪除
容唔容易買到中文報紙?回覆刪除回覆
要去大嘅火車站嘅雜誌社先有. 而繁體字只有呢份.刪除
好靚呀, 原子筆果個真係正!回覆刪除
樣樣都好花心思呀~
王子眼光唔錯,有趣.回覆刪除回覆
唔得意o個d我睇唔明嘛.刪除
隻兔仔好似真既咁回覆刪除回覆
我懷疑係真兔仔標本.刪除
嘩! 呢D視障⋯ 唔係,係視覺藝術來喎!回覆刪除回覆
視障藝術....kakakaka刪除


text:
真係病咗
前日嫲嫲下晝打嚟話量到妹豬38℃,但好精神,所以我叫嫲嫲唔洗餵藥 ,正當大安主意以為好似上次咁吽牙發燒,點知過咗兩個鐘又接到嫲嫲電話,話妹豬瞓醒突然變得好忟憎,係咁扭計,響電話聽到佢淒涼嘅喊聲,真係肉都赤埋,唔係講笑,個心肉赤到想喊咁滯,直頭想即刻飛返屋企攬住佢,等到一有機會,嗱嗱聲偷走返去.返到去見到無嚟精神嘅妹豬,比平時變得更嗲,係咁要我攬住講故事
,同上星期吽牙發燒時表現好唔同(上次雖然發燒,但鬼打都無咁精神),本來諗住食完飯同佢睇醫生,點知已經截咗症,唯有睇多晚,第二朝至去睇.返到屋企都重係吽吽鬥鬥,而且開始有啲咳,唔知係咪喉嚨好唔舒服,每次咳完都係咁喊,甚至誇張到打完乞都喊.臨瞓佢又燒到39℃,所以餵咗一次退燒藥,雖然食咗藥退咗燒,但唔知係咪好唔舒服瞓得唔好,係咁起身,基本上我哋成晚應該未試過連續瞓超過兩個鐘.
呢兩日請咗假留響屋企湊佢,尋朝睇完醫生,返去食完藥,唔知係啲藥力影響定太攰,臭豬竟然可以連飯都唔
食,一瞓就瞓咗四個幾鐘.食咗藥之後,雖然都重係有咳,但已經無好似之前咁咳到喊,精神番好多,肯玩0下跑0下(不過因為有痰嘅原故,把聲變到成個張栢芝咁!),但到夜晚就開始又燒過,尋晚半夜兩點幾重無嗱嗱起身,話要出廳玩,卒之玩到四點幾至肯瞓返,但未夠八點又彈起身話要睇書,真係比佢攪到人都癲
雖然係咁,但都真係要讚下妹豬,今次無論睇醫生定食藥,佢嘅表現都有好大嘅進步.以前睇醫生,未入到醫生房已經喊到拆天,食藥更加好似打仗,今次見醫生雖然都重係好驚,但都無扭計喊,亦肯乖乖咁比醫生檢查
,而且連食5種藥都肯乖乖坐定定飲曬,一啲都無扭計,同以前真係有天淵之別.
真係不得讚嘆汪培珽嘅育兒方法,跟佢嘅方法去做,妹豬無論見醫生定食藥都馴如羔羊,簡直有如神蹟出現,原來講道理真係咁有用!!!
彩虹色嘅藥
31 則留言:
妹豬要快d好番呀....如果唔係媽媽會好擔心你架~回覆刪除回覆
唉~已經好番好多,但都重係好咳同半夜發燒#:-S刪除
睇見都肉痛呀, get well soon mui chu回覆刪除回覆
多謝EE~已經好番好多,但都重係好咳同半夜發燒 ~X(刪除
妹豬加油要快些好,妹豬媽媽你自己都要小心,保重身子!回覆刪除回覆
多謝小高~不過我已經比佢傳染咗 :((刪除
妹豬要快快好番呀! 媽媽同EE們都心痛嫁~回覆刪除回覆
多謝EE~已經精神番好多,不過重係好咳同半夜發燒,希望佢快啲好番刪除
妹豬快D好返乖乖叻叻!回覆刪除回覆
我都希望佢快啲好番,真係擔心死,其實已經精神番好多,不過重係好咳同半夜有啲燒刪除
快d 好返哂!媽咪都好辛苦!回覆刪除回覆
晚晚瞓得嗰2,3個鐘,真係攰到想死~X(刪除
點樣可以令佢吾喊既方法?分享下!回覆刪除
希望妹豬快D好番啦!回覆
其實佢個方法好簡單(不過有啲長篇),就係同佢講道理,佢話其實小朋友未必真係咁驚食虊/睇醫生,只係佢哋見到啲大人餵虊如臨大敵,來勢洶洶個樣至會驚,所以唔好迫佢哋,同佢哋解釋點解要食虊/睇醫生,解釋到佢哋唔再抗拒至行動.刪除
我第一次用呢個方法係上星期妹豬出牙發燒,佢一見到我哋攞啲藥出嚟係咁喊,之後我同佢因為身體入面有病菌,所以攪到你唔舒服,啲藥係會有少少苦,不過食咗就會好番,一開始時佢乜都聽唔入耳,之後我就不停氹佢同重複講佢知,講到佢肯自己"控"埋去隻匙羹度飲啲藥止,第一次都試咗成20分鐘至得,但到第二次,已經乖乖無扭肯自己飲.
至於睇醫生都係同一道理,事先解釋佢知,等佢話OK至去,之前妹豬一去到診所門口已經喊,今次我哋同佢講,你唔舒服,我哋去比醫生叔叔睇吓點解會病病,醫生叔叔會同我哋檢查吓身體,聽吓背脊,一啲都唔痛架,所以唔洗驚,之後出門口前同佢講,依家去搵醫生叔叔好唔好,等佢答好至出門口,當佢去到診所門口唔肯入時,千祈唔可以迫佢,同佢解釋到佢話OK為止至入去,呢個方法對妹豬嚟講好work,你都可以試吓!!
妹豬要快啲好番晒,健健康康呀!回覆刪除
嘩妹豬媽咁講真係好吸引,可否透露少少汪培珽個育兒心得呀?回覆
啱啱答咗mrs.wu,希望你唔好介意我copy & paste :P刪除
其實佢個方法好簡單(不過有啲長篇),就係同佢講道理,佢話其實小朋友未必真係咁驚食虊/睇醫生,只係佢哋見到啲大人餵虊如臨大敵,來勢洶洶個樣至會驚,所以唔好迫佢哋,同佢哋解釋點解要食虊/睇醫生,解釋到佢哋唔再抗拒至行動.
我第一次用呢個方法係上星期妹豬出牙發燒,佢一見到我哋攞啲藥出嚟係咁喊,之後我同佢因為身體入面有病菌,所以攪到你唔舒服,啲藥係會有少少苦,不過食咗就會好番,一開始時佢乜都聽唔入耳,之後我就不停氹佢同重複講佢知,講到佢肯自己"控"埋去隻匙羹度飲啲藥止,第一次都試咗成20分鐘至得,但到第二次,已經乖乖無扭肯自己飲.
至於睇醫生都係同一道理,事先解釋佢知,等佢話OK至去,之前妹豬一去到診所門口已經喊,今次我哋同佢講,你唔舒服,我哋去比醫生叔叔睇吓點解會病病,醫生叔叔會同我哋檢查吓身體,聽吓背脊,一啲都唔痛架,所以唔洗驚,之後出門口前同佢講,依家去搵醫生叔叔好唔好,等佢答好至出門口,當佢去到診所門口唔肯入時,千祈唔可以迫佢,同佢解釋到佢話OK為止至入去,呢個方法對妹豬嚟講好work,你都可以試吓!!
希望妹豬快d無事, 唔好令媽媽擔心~~回覆刪除
仲有好like妳整的counter, 好sweet ar!回覆
多謝ee :-*刪除
你真係好細心,咁都留意到 :"> =D7
妹豬要快啲好番呀~回覆刪除回覆
多謝晉媽 :-*刪除
妹豬快啲好番啊 ^^回覆刪除回覆
多謝巨龍媽 :-*刪除
妹豬乖,快d好番啦:P回覆刪除回覆
已經好得八八九九,不過都重有咳 #:-S刪除
響電話聽到佢淒涼嘅喊聲,真係肉都赤埋,唔係講笑,個心肉赤到想喊咁滯<-- 比我都會勁心痛, 希望妹豬快d好返啊, 做隻精神豬回覆刪除
謝謝你分享汪培珽的方法, 唔知係邊本書有教呢?回覆
汪培珽本《管教啊,管教》入面有教,你可以睇吓:-bd刪除
妹豬肯乖乖食藥, 叻叻!回覆刪除
BTW, D藥水真係好似彩虹:D回覆
我見到啲彩虹藥水都驚,真係難為佢食 #:-S刪除
我用左你教既方法,南瓜仔都係唔肯食藥(>﹏<)回覆刪除回覆
你可以試多幾次,妹豬第一次都重有少少唔情願,不過第二次已經完全無問題,你可以試多一兩次,睇吓得唔得 :>刪除
餵一仔食药,真係好似打仗咁,我都要学下你个方法先!回覆刪除


text:
途經的路完全係無宣傳字句! 未去過西九一定迷路..
(最好)坐巴士去到"Elements"個巴士總站前一個站落車
地鐵就"九龍站"出 再由又黑又多塵的巴士總站行返出大街
如果鍾意行迷宮的人會選擇地鐵! 當日就有人"lai o左o野"o羅...
然後行過對面馬路 再上天橋一直行到對面
直至見到個海 落橋靠左邊方向有路就行
當中會有點迷失 因為一路行都係得條單車徑同行人路
又或者係政府公地 完全諗唔到會有條長廊及望到對面海
因為真係幾靚 如果夜晚去會重靚 點解?大會有燈光設備!
嘩!靚到呢!!我講我呀!
沿路好多柱 有畫有字有詩 更有有心人隨手寫上自己的字..
終於到喇!雙年展其中一個展覽場呀
第一張坐的櫈 貪玩坐上去 點知要一頭一尾有人先唔會失平衡
多謝專業攝影師影到最精彩的一刻 蝦碌得咁自然 專業真係專業
都唔知佢想點? 想表達乜呢?
簡介喎.. 大風吹到好多地方甩皮甩骨.. 都唔知似乜?
依一區十分鐘就睇完 因為真係唔吸引!
但去到依個"單車發電"又真係好玩
全白的空間放上單車 用力呀! 快快快呀!
前面兩棧燈發光全靠你呀!快馬加鞭啦! 好X光呀!
想繼續睇第二部份精彩展品 再向前行啦! 又或者按這裡都可以!


text:
Corrine細細個已經開始學芭蕾舞,一學就學咗 10年,夢想成為跳舞老師,可惜中三嗰年因去倫敦讀書而放棄咗跳舞, Corrine話:「諗番起都覺得後悔!」
U花 U草
早餐隊可樂 城大妹減 25磅變女神
12月終於有啲涼,對一眾「有肉地」嘅女仔嚟講,可以着靚靚左襯右襯之餘,仲可以遮住個肚腩同啲「拜拜肉」.
21歲讀緊城大嘅陳皓琳 Corrine原來細個亦係肥妹仔,中三時屋企人已經送咗佢去倫敦讀書:「嗰陣有 2, 3個朋友都過咗倫敦讀書,自己又想出去外國見識吓,而且屋企人都覺得外國教育制度好啲,所以就送咗我過去.」
陳皓琳 Corrine 21歲
城大專業進修學院
英語國際企業傳意榮譽文學士 Yr.3
fb: Corrine Chan
ig: CORRINEEEEEE
雖然 10個有 9個都認為自己一個去外國讀書同生活應該學識獨立,但 Corrine就話獨立之外仲變得食唔停:「細個覺得去到外國冇王管,出夜街呢啲唔使講最離譜係同學早餐日日飲牛奶,我就『隊』成支可樂,放學又會忍唔住口痕食 M記,每晚宵夜狂食薯片,公仔麵,逢親假期一定去超市掃貨,次次同個 roommate掃成車嘢食,搞到最肥嗰陣試過成 130幾磅!」
放縱咗 4年, Corrine 13年返回香港讀副學士,即刻瘦番 25磅:「其實冇刻意去減,不過我諗瘦番嘅原因係香港嘅生活節奏勁快,而且讀書壓力又大,同倫敦嗰邊 hea吓 hea吓又一日真係冇得比!」
撰文:彭家駿
攝影:范仲良
形象及化妝: Kika Wong


text:
股神夢
看到馬沙講全職炒股, 一時感觸, 等我都講下我悲痛既全職炒股歷史, 係咪發人深醒就唔知, 不過都希望通過我既仆街經驗可以比到大家一d啟發.
我既股神夢係由我打第一份工開始, 果時剛剛我打工果間公司就搞上市, 有個上司就走過黎同我講, 話公司可以比我通過內部認購返一手, 問我有冇興趣, 如果冇, 不如用$2,000賣左個認購權比佢, 果時我完全唔知股票係咩野, 只係係電視睇過”大時代”既方展博對住交易所大叫升, 升, 升咁就發左, 見咩都唔洗做就搵到$2,000, 當然第一時間賣左佢, 這是我人生第一次利用股票賺到錢, 當時我覺得幾開心. (後來當然發現自己比人昆左,果個pk上司原來同唔少同事買左認購權, 上市後一手最少都執左一萬銀)
自此之後, 我見炒股票仲好過打工, 加上自己學歷低, 經驗少, 打工就實永冇前途, 希望自己有朝一日可以成為股市中一條大鱷.(點知最後都係做左點心至真) 於是就日日去書局搵d投資書籍日睇夜睇, 由如何投資股票睇到西人寫既投資書籍都唔放過, 最後仲番夜校學埋會計, 等我可以識睇上市公司年報.(不過好幸運地發現學左會計, 原來對我投資成績一d用處都冇, 反而對我之後創業極有幫助)
之後幾年, 我仍然一路打工一路炒股, 投資成績有嬴有輸, 但投資經驗都比初期好左好多. 有一次,看過美國股神畢非德既自傳 Buffett: The Making of an American Capitalist, 當時佢老人家係香港都未係好hit, 睇到佢原來係廿幾歲就自己開投資公司, 首先叫家人支持自己, 之後投資開始見成績, 就慢慢收其他客, 直至佢老人家解散佢間投資公司, 佢已經係億萬富翁, 果時佢都只不過係三十幾歲. 就係咁就出事, 對當時我這位全身都係熱血既青年完全視佢老人家為畢生偶像, 立志要學佢咁開投資公司, 之後開班授徒, 成為股神. 加上當時又比我符符碌碌係幾次炒作中, 又搵到多少, 令我對投資技巧既自信心強化唔少, 這時就係種下我決定之後全職炒股既仆街之路既開始. (所以其實好多時d偉人自傳, 真係害q死唔少後生仔)
股神夢
今日係信報睇到錢志健講到心雄比貪心更難處理, 真係講得好岩, 想當年全職炒股會仆街正正就係死係這種心態. 我既腦袋又諗起當時有幾仆街…..
係受到股神既自傳無意中鼓勵下, 我當然要計畫點樣係股市搵大錢既夢想. (如果畢佬知道有條傻仔, 因為睇到佢本自傳就走去全職炒股, 相信一定會心諗”死傻仔, 自傳既野都好信, 如果唔係有個證券分析之父做我師父, 我讀書果時免費走去同佢做打雜跟佢學野, 順手識埋佢d客, 加上我屋企有d家底支持下我, 你估我間投資公司邊有開得咁順利, 當然最重要係我係投資天才先至可以做到股神, 你睇下我班同門師兄弟, 最掂果個鄧佬, 身家都重差我幾皮, 就知我有幾勁, 你個死傻仔唔好發夢, 想學我”)
當時我打工收入都得果幾千銀一個月, 這幾年有時好運上黎, 一個月既炒股收入仲多過打工, 加上覺得當時返工既際遇真係麻麻地, (緊係麻麻地, 果時我份份工都係交左差就算數, 邊有運行) 同上司關係又唔係咁好, 就心諗不如唔好做, 全職炒股, 但問題係炒股最重要有資本, 雖然我累積到少少資本, 但都唔係好多, 於是我做左一件好仆街同埋令我之後好後悔既事, 就係問我屋企人借股本. (大家都可以想像得到, 之後有幾大獲) 結果加加埋都有幾十萬就開始左我既仆街之路.
我辭工既時候正好係 1998 年…..
待續……
(唉, 我都想打多d, 不過我手速成輸入法真係好弱, 如渣估兄所講, 真係重新練過, 不過係咪宜家練簡體會著數d ? 下次會講到我既投資技巧, 除左股神既書, 仲有源自邊幾本書, 有機會大家交流下)
股神夢
辭工後, 開始左我既仆街之路, 其實全職炒股既日子真係好 free, 根本同退休冇咩分別.
試想想當時我一日就係咁樣過, 朝早8點幾起身, 食早餐, 睇報紙, 之後上網睇新聞, 開即時報價等開市, 留意股市走勢, 上午收市. 食完 lunch , 下午開市後, 就係度對住部電腦發呆, 睇住d跳來跳去既股價直到收市. 四點幾見有時間就走去圖書館睇上市公司年報, (當時d年報都仲未可以係網上睇, 上網真係最偉大既發明) 睇到差唔多就返屋企. 比起之前返工簡直係天堂與地獄, 全程冇人理你做咩, 冇你覺得討厭既上司係度管住曬, 對當時既我係要咁free既人生先覺得有意義. (最後我回想咁既生活同做個廢人都冇咩分別, 人生時間有限, 其實可以做更加多有意義既事, 特別係我之後明白股市玩既都只不過係財富轉移既遊戲, 當然這只不過係我既個人想法.)
在最初開始全職炒股, 我既投資組合 (投機??) 係以二線股為主, 當時我這投資手法好大程度係參考自 The Intelligent Investor by Benjamin Graham (即股神師父) 與及當時從史威德(即林行止先生另一筆名)既書中介紹到英國經濟學家凱恩斯係投資上既生平, 其put all eggs on one basket 既手法令我把投資組合集中在少數股票身上, 只不過由幾隻股票組成. 當時我正處於98年上半年, 其實當時有唔少二線股跌到好低既價錢, 好多股票都從低價買入. (不過係政府入市前,原來低處未算低)
人一生中有三種心態係最容易出事, 一係心雄, 二係心急, 三係空閒. 係我全職炒股既日子就正正有齊曬這三種心態. 如是者過了幾個月, 我見我既投資組合所賺的利潤唔係好多, 加上這些日子沒返工收入, 日常支出都一樣要照比, 好彩當時我冇女朋友, 加上又可以食屋企, 都仲可以頂得住, 不過少數怕長計, 我就開始覺得利用股票賺錢好慢, 以我既本事有咩可能仲未發達, (真係有咩人唔係咁諗)就開始研究點炒恆指期貨.
不過在研究過後, 發現玩期指風險太大, 怕出事既時候, 自己會好大獲. (雖然我好貪心, 但都有小心既一面) 但如果玩恆指期權就風險細好多, 最多都係輸曬d期權金, (就係咁諗就出事) 於是我把我投資組合中有利潤既股票沽出, 套現約20%本錢, 準備轉到炒恆指期權. (好明顯大家都會估到, 最終我係仆街係恆指期權手上)
當時我睇住恆指由11,000點係咁跌到9,000點…
待續….
股神夢
係未講我點仆街法, 我想講下睇投資書既經驗.
因為全職炒股既關係, 我平時都好得閑, 一有時間就睇書. 我曾經睇過唔少關於大炒家既理論及自傳, 其中有一本書, 我好鬼印象深刻. 就是索羅斯果本大作 The Alchemy of Finance, 本野係我睇過咁多本既投資理論書, 唯一一本係我點睇都係一知半解既投資書, 佢老哥講既反射理論有如金庸小說中既倒練九陰真經一樣, 唔係普通人可以睇得明. 果段期間我真係花左唔少時間去讀, 仲讀到差d走火入魔, 唔怪之d人話讀哲學既人唔係天才就係白痴. (當然可能有其他人可以係其中悟出絕世奇功)
另外有一本奇書叫做 Reminiscences of a stock operator by Edwin Lefevre, 係講述一百年前大炒家 Jesse Livermore 既炒股事績. 我大部份投機炒股既方法都係從這本奇書身上學到. 誠意推介比各位希望係股市有一番作為既朋友, 絕對係縱橫股市, 必備良書. 當時本書日日比我睇到差唔多爛, 其中所講既炒股實戰理論, 直到現在我仍記在心中. 特別有一段講佢做左少年股神都唔夠一年, 就炒棉花輸q曬d錢, 結果仲欠人周身債, 之後足足衰左幾年, 最後又比佢炒股翻到身, 其中講佢既經歷同心態上既轉變, 我宜家都仍然記憶猶新.
講完投資書, 係時候講番我條仆街之路.
上帝要你仆街, 必先令你瘋狂. 自從我決定炒恆指期權後, 就日日留意住恆指既走勢, 我唔知係好運定係行衰運, 當時香港就咁岩遇上金融風暴, 恆指就由11,000點係咁跌, 我就一直係度諗點炒好. 首先我認為當時恆指大方向既走勢一定係跌, 我就係約9,000點開始買恆指put期權, 結果唔洗幾日, 我就賺到等於我之前返工超過一年工資既金額, 可以想像得到當時我係有幾 high, 心諗以前同人打工果時, 做到成隻狗咁, 仲要日日比人問候, 一個月都係得果幾千銀, 宜家只係一日就搵到相對之前一年既人工, 比我炒多幾個月, 容咩易做到千萬富翁. (直到現在我都唔想承認當時既我係short左)
之後就由9,000點一路買put買到7,000點, 越係賺到錢, 越係心雄越係瘋狂, 我見炒股票都冇炒期權咁好搵, 再把股票組合中, 再沽出大約一半股票出黎, (多年後回想,沽出當時手上股票投資組合這決定,可列入我人生十大白痴行為之首, 點解? 之後再解釋) 其中資金轉去炒期權. 當恆指跌破7,000點既時候, 雖然我已經 high到傻左, 但仍然有些少理智, 我好似好聰明咁認為恆指一定會反彈, 結果我係恆指6,800點時, 反手轉買恆指 call 期權, 雖然之後恆指下跌到6,600點, 我都冇沽出手上 call 期權, 仍然一路keep住買call 期權, 結果恆指真係反彈到7,200點, 我賣清手上 call 期權, 又再度故技重施反手買 put 期權, 仲要係好大手咁買, 心諗如果搞掂埋哩次就發達.
但當日股市收市後, 突然間係電視機睇到話有特別廣播, 有三條友口黑面黑, 好似比人殺左老豆咁走出黎開記者招待會…..
這時是我仆街既開始….
待續…….
股神夢
當我係電視機見到未來特首係度話, 宜家官府決定入市打大鱷, 當時第一時間心諗:” 仆街 !! 點解官府會入市 ??? 冇可能 !! 香港唔係一直都實行積極不干預政策, 教科書都係咁講, 唔通索攞絲條靚好串咁係電視話聯匯一定會脫勾, 搞到官府要入市, 頂 !! 我仲大手買 put 期權, 點算好 ?? 今次真係殺錯良民 ”
(事後為左這個”教訓”, 我唔想自己死得不明不白, 我追查當時官府入市既資料, 除左發現官府果邊有高人指點外, 如果唔係都唔會入市時機計得咁準, 還有就係發現所有有份幫官府入貨既大行, 一早就收到風, 既然大行都可以收到, 當然索攞絲等大鱷都收到, 當我係6,600點買 call 期權仲以為自己好醒果時, 點知原來各大鱷已經著手平淡倉, 同埋準備反手做好倉, 就係咁樣, 我先買中… 最後發現原來咩反射理論都係假, 收風快先至係王道, 唉! 等我之前仲係咁買佢咁多書返黎睇, 真係浪費金錢)
係官府入市第一日, 我係屋企部電腦睇到百年難得一見既情況, 好有”大時代” feel, 所有藍籌股既買盤都係守係一個價位, 當時我既心情好複雜, 我好開心能夠睇到咁壯觀既場面, 但入場費對我黎講真係好貴, 唔單只好貴, 係好x貴, 係以我所有 put 期權都變成廢紙做代價. 我用左一個月時間炒期權賺番黎所有錢, 結果係一日就輸番曬落去, 仲要連本金都輸左兩成. (回想如果當時我唔係咁黑仔, 果次係比我嬴左既話, 我相信以我少年輕狂既性格, 係之後一定好有可能會破產收場, 這場挫折可能係不幸中之大幸.)
雖然當時我遇上大挫敗, 但我都未灰心, 仍然希望可以利用餘下既資金, 賺番之前所失去既錢, 咁就埋下我把餘下資本都輸埋既伏線. 係投資(投機 ?)上, 其實好講”平常心”這東西, 平常心係對所有事物既分析力既本源. 當一個賭徒係賭場輸左大錢之後, 通常都會希望能夠利用餘下既錢去嬴番之前所失去既錢, 結果就只有把連手上少少既錢都輸埋, 因為佢已經失去平常心, 佢只係用一個不切實際既願望去主宰佢既行動, 而唔係用理性既態度去主宰佢既行動. 其實大炒家 Jesse livermore 係佢本奇書, 都提過這種心理壯態, 佢自己都試過好幾次係咁既心理壯態下輸大錢, 當時我日讀夜讀佢本書, 雖然明白這道理, 但係臨場既時候都係一樣控制唔到我自己, 可見要投資發達唔係一件容易既事. (當然有其他大炒家睇到我咁寫, 就會心諗係你廢姐, 又唔見我係咁, 死傻仔)
幾個月後, 失去平常心既我, 結果….
待續……
股神夢醒
在官府入市之後幾個月內, 我仍死心不惜希望可以把輸左既錢嬴番黎, 結果我把手上股票投資組合不斷地沽出 (本來我最初原意是長線投資), 把資金轉到去炒恆指期權. 結果好快咁係幾次估錯恆指方向下, 輸到得番本金約四成. 到左果陣, 我開始覺得驚, 原因唔係因為炒賣輸錢覺得驚, 我當時好天真咁覺得這些錢輸左, 咪當買個經驗, 我仲有一日一定可以搵得番, (之後實情係我衰左好耐, 先等到果一日, 當時我完全唔明白有些機會冇左, 就真係可以一世都搵唔番, 所以宜家我做生意時, 好珍惜所有賺錢既機會) 但我宜家輸既錢大部份都係同屋企人借, 這一點令我覺得好後悔, 唔知點面對屋企人.
結果有一日, 我既心情好 down 咁同我老豆講炒期權輸錢這單野.點知我老豆用家長式口吻同我講 : “衰仔, 一早知你會死硬, 年少氣盛, 以為自己識少少就好醒, 係我借錢比你果日, 就知你會有今日” 當我聽完我老豆咁講, 即場謝曬, 不過我老豆見我死曬狗個樣, 就唔忍心地安慰我 :”算拉! 衰仔, d錢輸左當買個教訓, 下次醒目d” 果刻我完全感受到父愛既偉大, 我好感激上天安排一個咁好既老豆比我.
既然全職炒股衰左, 就只有面對現實. 當時我就把手上餘下股票係有少少利潤情況下沽出, 先把錢還比屋企, 但都係唔夠, 之後再諗辦法一路路還返比屋企. 但當時其實我都迷茫, 如果我唔炒股票, 就好似咩都唔識, 自己都唔知可以做d咩野好, 返出去打工又好似係死路一條. 直至當時有一日, 買左隻”華爾街”既vcd番屋企睇, 這套野真係好精彩, 完全反映拍出金融界既真實既一面, 特別係 Michael Douglas 飾演大炒家 Gordon Gekko , 除左佢果句金句 Greed is good 外, 佢有一段對白令我完全改變我之前對股票市場既睇法.
Gekko: The richest one percent of this country owns half our country’s wealth, five trillion dollars. One third of that comes from hard work, two thirds comes from inheritance, interest on interest accumulating to widows and idiot sons and what I do, stock and real estate speculation. It’s bullshit. You got ninety percent of the American public out there with little or no net worth. I create nothing. I own.
這段對白令我明白原來股票市場只不過是一處被人利用把財富轉移既地方, 本身這地方是完全不存在任何創造價值. 當我明白這道理後, 開始諗炒股票係咪可以成為終身職業 ? 連大炒家 Jesse Livermore 都炒到最後要吞槍自殺, 我係咪都要步佢後塵 ? 最後我醒悟到炒股票真係過唔到世, 開始想做生意. 當時我諗住做生意, 最重要係推銷, 於是我去搵左一份 sales 既工去 train 自己, 就開始左我另一段生涯.
股神夢完.
馬後砲
有一件事其實我一直都冇同任何朋友講, 原來要係股票市場發達係好容易, 宜家我馬後砲講講, 八年前我全職炒股時所買既股票投資組合, 今日我透露其中一隻我當時本來打算長線持有既股票, 佢姓建名滔化工, 果時我從佢份年報睇到間公司果幾年不斷投資開廠, 當時我認為這隻股票股價兩年內一定會大幅上升, 係1.3-1.4入左15萬股, 結果持有到我決定不再全職炒股, 就賣清佢, d錢還番比屋企. 如果當時我唔係炒期權, 而係咩都唔做直到現在, 咁我就發達. 原來 buy and hold 真係可以發達. (不過宜家諗番起個心情, 就好似唔見左張中左六合彩頭獎既飛一樣, 好X心痛)
我公開這個經驗係咪令好多人會改變對炒股既想法 ?


text:
尋晚CC同我地住同一間旅館,我地想搵個o靚仔架車出黎,然後吉穿佢兩條胎!(幾賤,哈哈)但佢太醒目,特登唔泊係CC架車旁邊!我同過兒落去搵唔到目標就走左喇!
不祥的里程碑
今日既路接近100公里都係緩上坡,又係將體力燒清光.係我就黎死既時候,有幾架車經過,車入面既人伸個頭出黎大叫:加油!加油!
其實好多時有汽車經過,車入面既人都會打開隻窗,伸隻手指公出黎!每次見到呢個畫面,我精神都為之一振!每個陌生人都係到為我打氣!無錯!我係做緊一件令人由心入面佩服既事!好多時連我都唔知自己點樣爬過o的山!我用自己既力量一直走到呢到!我做得到!我做得到!疲累既身體再度起動!!
力量係身體既深處不斷湧出黎!
好出名既神石,中流砥柱.附近有哂指示叫人唔好落去影相,因為成日有人因為咁而被水沖走同浸死.
其實好多人都係呃屋企人,偷偷地走黎呢到,包括過兒,佢同屋企人講話去出差工幹.佢好驚比阿爸阿媽知道.呢條路太危險,屋企一定會反對.但佢今日唔知發乜鬼瘟,同屋企講話佢其實去左西藏,當然係被人鏟到上天花板!
松多附近有個溫泉,門釘問旅館老板借左架電動三輪車,車哂我地去浸溫泉,但佢既技術有o的爛,架車係到fing 黎fing 去.老占就破口大鬧,話唔想係到拉薩之前一日出車禍被門釘幹掉.我地成車人都係到尖叫,跟住大聲唱歌!我地大伙一齊出發去浸溫泉.
藍色間屋入面就係溫泉喇!
大家都好興奮,除左我.........聽日大家就到終點,但對我黎講,旅程只係去到一半.因為我仲要挑戰珠峰同埋尼泊爾.
門釘其實係路上同我講左好多次唔好踩去尼泊爾,話普通人踩完川藏線就夠哂皮,呢條路好少人踩,一整日你都可以見唔到有單車隊,而且路況同食宿都比川藏線差.加埋佢又唔係我身邊照顧我,我又唔識修理單車.架車壞左或者你出左事點算?每次我都支吾以對.門釘叫我唔好去,跟佢返屋企帶我去玩好過.
晚上7點就要上床訓,因為聽日4點就要起身趕路.川藏線最後,最高既米拉山就係前面靜靜地站著.等緊我地爬上去.半夜我訓唔著,又爬起身睇星星.唔知係心情問題,定係身處海拔4300米,星星顯得特別明亮.
今日係同呢幫人一齊旅行既第三十一日!明天就到終點.究竟大家內心諗緊乜野?
朋友們,明天我們一起到拉薩,好不好?


text:
探吓啲小朋友,如果我唔願意跟佢去嘅話,會喺火車站放低我,自己搭火車返寫字樓.我起初覺得呢個老細都好過份,工餘時間,你唔應該拖埋我落水嘛,加上我習慣咗同班同事一齊食午飯兼吹吹水,佢咁做法,將我平時嘅生活習慣改變.講真吖,我真係唔多高興架.不過,我又懶得自己要再搭火車返寫字樓,唯有同佢講: 是但喇!
嗰陣時重未有吐路港公路,所以大埔公路係唯一選擇.
第一日收工,搭住程蛇架車,直接駛去聖基道兒童院,一路開車,程蛇一路同我講話佢去兒童院有成3年,間中會帶啲小朋友出嚟玩吓,佢話啲小朋友好可憐,
想帶啲歡樂俾佢哋,睇嚟程蛇都幾有愛心喎!
佢哋好似見到自己嘅親人一樣,非常開心!吳姑娘同我講,話佢哋好慘架,細細個就俾父母遺棄,起初對陌生人存有介心,無咗父母嘅愛,佢哋嘅性格變得孤僻,但好彩有一啲好似程蛇咁嘅善心義工,周不時嚟探望佢哋,先至見到呢班小朋友臉上出現番笑容!
我見到程蛇唔知幾時帶咗個膠袋,跟住拎咗啲文具好似鉛筆,
顏色筆,擦膠
同埋單行薄等等,然後派俾啲小朋友.有個小妹妹好得意,肥嘟嘟,眼仔睩睩,佢走埋我身邊側起個頭,好奇怪咁望住我!可能平時得APPLE嚟探佢哋,今日點解會多咗個人呢?佢面上嘅充滿疑惑嘅表情!
就 喺呢個時候,吳姑娘向啲小朋友講,從今日開始,會有多一個哥哥嚟探佢哋,吳姑娘細細聲問我有無英文名. 吓?英文名?我心諗對住班小朋友要改個好特別嘅名,我同吳姑娘講:叫佢哋嗌我做BANANA喇!
吳姑娘跟住向班小朋友宣布,我叫BANANA,以後一有時間就會嚟探望佢哋,問佢哋開唔開心?佢哋反應好熱烈,我有少少受寵若驚嘅感覺.
個英文名對於班小朋友嚟講可能長咗啲,佢哋讀我個名讀得幾得意,班班難!
我原先諗住跟程蛇嚟玩吓嘅啫,最多咪一次起,兩次止,點知呢次真係俾吳姑娘擺上枱,我唯有擠出勉強嘅笑容,
同班小朋友講,話我一得閒就會嚟探佢哋.
吳姑娘話依家啲小朋友開始食午飯,佢嗰度有飯堂,問我叫唔叫飯,我話都好呀,費事趕頭趕命返大埔食.結果我就喺嗰度同班小朋友一齊食飯.同一班唔認識嘅小朋友一齊食飯嘅感覺好得意,我坐喺張櫈仔度,跟住對住一張又長又窄嘅枱仔,好似去咗小人國咁,班小朋友好好奇,一路食飯一路望過嚟,結果食到通口通面都係飯.
喺間唐樓嘅梯級俾人發現,輾轉送咗嚟聖基道兒童院,依家5歲,讀緊幼兒園.聽完之後,以為係粵語殘片橋段,諗唔到現實世界都有咁嘅慘事,查實娟娟肥嘟嘟好得意,又好聽話,真係唔知點解俾父母遺棄!
跟住吳姑娘又講咗幾個小孤兒嘅故事我聽,有啲父母或因病,或因意外去世,有啲父母離咗婚,
跟住揼抵個小朋友喺警署門口,結果最後輾轉就送咗嚟聖基道兒童兒院.總之每個孤兒背後都有個悲慘故事,而佢哋喺咁嘅環之下,亦有自強不息,苦學成材嘅例子,好似1975年港姐冠軍張瑪琍咁,
佢係喺保良局成長,重拾做人嘅信心,最後成為港姐冠軍,實屬難能可貴!
我望番班小孤兒,有邊個夠胆講裡面無未來港姐呢!我聽過有啲同事抱怨,話點解買極六合彩都唔中頭獎,上天對佢真係唔公道!我面對班孤兒,心諗上天對佢哋又公平咩?自細缺乏父母之愛,又無兄弟姐妹一齊成長,究竟佢哋生存喺世上嘅義喺乜呢?我突然覺得佢哋真係好凄涼!
起初佢哋唔知我畫乜傢伙,到完成得七七八八嘅時候,佢哋先至知道我畫嘅係白兔或者獅子.
佢哋睇住隻動物逐漸出現,覺得好新奇同開心! 我畫完之後俾佢哋填顏色,時間過得特別快,眨吓眼我同程蛇又夠時間離開,佢哋每次到我離開時都唔捨得!
自此以後,我哋每個星期有三日去探訪班小朋友.有次我見到程 蛇架車頂踩滿泥腳印,有成十幾隻,程蛇話剛過去嘅周末,帶咗三個小朋友喺佢屋企寄宿,加埋佢兩個小朋友,咪搞到架車咁囉!佢真係愛心爆棚,睇嚟佢做社工合適啲喎!
我覺得奇怪!乜呢個時候大孖唔係返咗學咩?吳姑娘按奈不住,一路流淚一路講: 佢兩兄弟上星期五喺放學返院舍途中遇到交通意外,大孖無事,但細孖就不幸身亡!由上星期五到依家,大孖就無再出過聲,又無食飯…….講到呢度,吳姑娘再講唔落去.
我當時聽到呢個不幸嘅消息,覺得上天實在太狠,我都有鼻酸酸嘅感覺, 但唔想喺吳姑娘面前眼紅紅咁丟臉,唯有側側膊行出院舍透透氣!我覺得喺呢啲地方做,好影响個人情緒,對住啲可憐嘅小朋友,人生觀都比較灰啲.
我同程蛇去探望班小朋友維持咗不到一年,一日收到上頭通知,下星期要調去其他部門.當聽到呢個消息嘅時候,心裡有啲失落,因為以後唔會有機會去探啲小朋友!
我嗰日同班小朋友相聚時竟然患得患失,心不在焉.到佢哋送我同程蛇離開嘅時候,我擰返轉頭望咗班小朋友幾次,內心祝福佢哋有個美好將來.我喺程蛇架車上面,低頭不語,沿途沒有出聲.當我諗起班小朋友問我下次畫乜野動物俾佢哋填色嘅時候,我雙眼已經充滿淚水,
我儘量將面孔移向窗外,唔想俾程蛇見到.
Nobody's Child 係我喜愛嘅一首民歌,我探訪完聖基道兒童院之後,再聽這首歌的時候,多了一份感觸!我在此將這首歌獻給所有孤兒以及同網友分享,希望大家喜歡!
Nobody's Child
(Words/Music: Cy Coben and Mel Foree)
As I was slowly passing
An orphan's home one day,
I stopped there for a moment
Just to watch the children play.
Alone a boy was standing,
And when I asked him why,
He turned with eyes that could not see
And he began to cry.
I'm nobody's child,
I'm nobody's child,
Just like the flowers
I am growing wild.
no mammy's kisses,
and no daddy's smile.
Nobody wants me,
I'm nobody's child.
No mammy's arms to hold me
Or soothe me when I cry,
'cause sometimes I feel so lonesome,
I wish that I could die.
I´d walk the streets of heaven
Where all the blind can see,
And just like all the other kids
there'd be a home for me.
I'm nobody's child,
I'm nobody's child,
just like the flowers
I'm growing wild.
no mammy's kisses
and no daddy's smile.
Nobody wants me,
I'm nobody's child.


text:
2007年3月25日 星期日
倆口子上哈京第二天
到年初三, 我地都係實行一貫嘅作風... 遲起身!
其實係因為要打電話去哈爾濱間酒店問火車飛~
個服務員就話佢地有飛, 但係冇得訂, 又唔肯定要到埗先可以book!! 不過又話多數都會有...
就係咁~~~ 龍少就同我膽搏膽咁話
"我地一於去啦, 你方有錢返唔到黎咩!!!!" 嘩, 好man呀~
當龍少食完2個早餐之後, 就出發去遊故宮博物院
我地由王府井站搭一個站去到天安門東站落車
一出就已經係天安門廣場喇, 好方便
不過我地冇響天安門廣場停留, 因為我地想響故宮留耐dd
但係係人都知, 跟得鴨仔團都係走馬看花
個導遊果次只係用咗半個鐘就帶我地行哂故宮嘅重點喎
但係跟本都唔知自己究竟去過邊?
今次我地響故宮入邊行咗好耐, 仲係咁影相
行咗成3個幾鐘, 如果唔係要趕火車, 真係唔捨得咁快走呀
一去到火車站大堂, 嘩, 真係嚇死你!
有d賓虛咁嘅場面, 響香港真係好少見一大班人唔知係度做咩咁~
不過去到先知原來我好果班火車個終點站唔係哈爾濱, 而係齊齊哈爾
本來有d擔心唔識落車, 去錯咗齊齊哈爾就大獲喇~
不過原來佢地火車每一卡都有個服務員
放入佢地一個file裡面, 佢就俾番一張card俾你
當到站前半個鐘個服務員就會入黎叫醒你落車
同埋俾番張車飛你, 估唔到國內d服務都幾周到喎~
由北京出發去哈爾濱, 全程12小時, 費用$415
可以算係一個體驗, 平時真係冇咩機會可以瞓火車架~
而且都唔算辛苦, 只不過係悶咗d囉!
不過好在我地坐夜班火車, 可以瞓教, 浪費一吓d時間囉~~
同埋未試過自己去旅行要轉火車先去到個目的地
原來俾普通自遊行, 滿足感大好多架!!!
訂閱: 張貼留言 (Atom)


text:
講明謝絕公式化,我哋一定唔會想自己啲婚紗相同其他人一式一樣咁公式化.但customized 嘅服務自問我哋又俾唔起&唔想俾.睇到一篇blog 話有啲台灣嘅新人喜歡自己揸住部相機周圍去影相,就同B先生兩個揸住腳架自己去影喇.
跟住有石澳
HKU
大埔童軍總會
德國浪漫之路
實踐起來先發現係 一.啲.都.唔.簡.單!
除非你有充裕嘅時間準備,否則我奉勸各位都係唔好貿貿然去嘗試自己幫自己影prewedding.
一般影prewedding 嘅crew 都會有1-2位攝影師,化妝師,攝影助手etc
所以,著婚紗,化妝,set 頭,打燈,fing 裙,揸反光板… (下省100樣雜項)其實都會有人幫你take care,但當全世界得返你哋兩個人嘅時候,情況係會le 咁hea…
啲婚紗晚裝要事前喺淘寶/上大陸買/自己整/其他途徑搵返黎,自己改/出去俾人改,然後仲要襯埋裙撐(蓬蓬蛋糕裙通常要裙撐先會有蓬蓬效果),首飾,鞋,頭紗… 絕對唔係得件衫咁簡單!德國浪漫之路嘅婚紗其實本身係一條喺尖沙咀買嘅普通出街裙,俾我自己加咗條lace 加長咗條裙,加咗條腰帶同蝴蝶結咁解!
(遲啲會分享淘寶tips )女仔衫有好多好多好多款式,花多眼亂,但一定唔可以太難移動!即係話,拖尾唔可以長過1米,最好唔好太魚尾(如果件衫係好貼好貼,貼到大腿一大半先開始蓬蓬,就唔好喇,因為會好難行路)!平腳婚紗,前短後長婚紗,情侶輕便套裝呢啲都會係DIY結婚相的好選擇!
男仔衫會容易少少,恤衫通常G2000,giordano,bossini,forever 21 都會有好多選擇---
唔建議買好貴嘅恤衫影相,因為喺張相裏面,件恤衫可見部份其實真係極少,而且影相唔會有好多detail 位可以見到.普普通通一件百幾蚊嘅凈色恤衫就得!
西裝方面,如果身材唔係太特殊(即係可穿著普通S,M,L碼嘅身形),可以考慮買一件特式少少嘅西裝外套,無咁悶嘛!B先生件灰色格仔西裝外套喺forever 21 買,件灰色馬甲就喺bossini 經濟實惠,影咗好多次,抵呀!總之平時行街多啲留意街上面賣嘅嘢,如果啱用不妨買咗佢影相用!因為呢,街上面鋪頭買通常會平啲,如果去金都/百利呢啲專門賣婚禮用品嘅地方,會貴好多!bowtie 我有啲係自製,有啲係平買!其實影相影出來只要係一個bowtie
就可以!唔需要太貴的!鞋的話通常都用黑色/深灰/深啡皮鞋,同件西裝夾就ok了!
化妝set
頭… 絕對係一大難關.本身無呢方面經驗,特地買咗好多雜誌,書睇,但都好難駕馭自己嗰吧蓬鬆到好似掃把咁大把嘅頭髮… 用捲髮器又係另一個大麻煩… 始終睇唔到後面,好難set
得靚&好花時間.
咁… 唯有好多靚造型都要被迫放棄啦.始終MUA收咁多錢都有佢貴嘅原因!不過,我都有好多簡易set 頭tips 可分享!
如果天生頭髮比較多比較硬,恭喜你喇,平時好難打理,但set
頭好開心!因為可以用捲捲的方法,首先洗完頭吹至半乾搽定髪mousse,跟住將所有頭髮用兩隻手集合一起,好似平時札馬尾咁,然後向同一個方向捲,不停捲,然後捲到一個位啲頭髮開始轉彎,就順應住轉彎嘅方向將頭髮變作一個冬甩形狀的髮髻,然後用大條橡筋札住.過一陣(自己經驗係20分鐘左右,因人而異)之後,啲頭髮就會變大捲髪,噴上定型水就得.好開心!唔需要用任何捲髮器整傷頭髮!如果casual
影prewedding,大捲髮髮型加上一個靚靚哋嘅頭箍,或者梳條凈係用上1/2頭髮嘅辮都ok!
另一個一定要識既技巧:三手辮.如果唔識三手辮,可以上youtube
學~
三手辮容易掌握得黎又可以有層次感.首先將要鬢辮嘅頭髮搽定髪mousse
可以喺劉海部份整條三手辮
又或者喺兩側頭髮整條三手辮然後向後面扎埋一齊
又或者全個頭整(又稱龍蝦辮)
都係嗰個問題啦,因為睇唔到自己後面,所以比較難整一啲後面睇落複雜啲嘅髮型!而且整得耐對手會好鬼攰,最好之前喺屋企練習下!
仲有一個必勝技巧:用假髮/海綿寶寶!
佢咁啱又同我嗰期啲頭髮顏色幾相近!
咁就正喇.首先將啲頭髮梳個高髻,跟住就lup個假髮落去!個效果似自己用捲髮器捲過曬啲頭髮咁!但整個過程只需10分鐘!!
海綿寶寶呢,喺sasa/卓悅呢啲地方都會有,其實佢只係一舊海綿,上面有好多魔術貼.懶人用的.因為唔想刮梳自己啲頭髮,所以就用個海綿寶寶擺喺一撮頭髮下面,咁啲頭髮就會拱起~ 最常擺放位置係頭頂,因為通常戴皇冠,花環類頭飾的話後面有啲拱起嘅頭髮會比較有層次感!
有啡色有黑色!
化妝嘛…
平時出街都會化淡妝,但影相如果個妝太淡又真係會唔多ok…
個秘訣係:平時一定要護膚同埋保濕(咁你遮瑕唔會咁痛苦!),個底妝要均勻(可以用BB cream 薄薄哋搽一層先),啲胭脂要比平常多啲啲咁多,眼影顏色不宜用啲太誇張嘅顏色(始終自己唔係化妝師,唔敢亂試),打光影喺T字位,打陰影喺鼻兩側同面兩側&近髪線位置,要畫眼線同埋一定一定一定要有假眼睫毛.哈哈!
無假眼睫毛真係差好遠的!相信睇過妝前妝后對比節目嘅大家,一定明白假眼睫毛就係精髓啦!尤其我呢啲細眼人lol
如果唔化開妝,最好都係上網睇多啲片做下功課先!因為影相當日務求要快靚正!
同髮型一樣啦,一定要反覆練習,練習完一定要影相!因為真實同影相有差別,影相ok 就代表執相少好多功夫!
除咗女仔要set頭化妝之外,男仔護膚同埋髮型都好重要!B先生皮膚屬油性,小時候因為生暗瘡,搞到有好多凹凸洞… 佢平時都會用cleanser 洗面同埋搽toner!
影相的話佢會搽少許BB cream 均勻膚色.至於髮型方面佢會用髪泥+定型spray~
影相方面,呢個我可以話係毫無認識!B先生有玩開攝影,有部Pentax 的單眼仔,仲有少量鏡頭.每次出動,我哋都會預先化好妝換好衫,又或者帶埋換衣寶---一個大大個190cm高的換衫帳篷!
出發之前最好上fb 又或者pinterest睇下有無啲好想擁有嘅相!每次去到一個景點,我哋會先構思一下點樣影,然後B先生會叫我喺一邊企好,然後佢會較好三腳架同埋相機setting 試影一張,效果ok先會行埋黎再影!所以呢個process 會比平時攝影師幫你影慢好多~~!!呢個係最考耐性嘅地方,因為有時真係會好熱好熱又或者好凍好凍的.自己影都會有唔好處,就係你好難影啲超遠距離,啲人變成lego人size嘅大景相!同埋fing 裙fing
頭紗嗰啲你都好難自己做到.腳架角度始終有限制,所以有啲上至下嘅角度都比較難影.
搞咁多嘢為乜?
自己影相好玩好多,鍾意影乜就影乜,唔使怕丑(喺唔熟嘅攝影師面前真係會有啲唔知點咁,好難進入狀態),又無時間限制!如果兩個人都鍾意玩DIY婚攝,其實可以培養感情架~ 最重要就梗係:唔使錢嘛!!!


text:
2016年8月30日星期二
2016年8月26日星期五
回禮
好耐之前表姐送咗兩樽榛子朱古力醬俾我,我應承佢用個醬整番個西米布甸俾佢做回禮,不過因為早前不在狀態,乜都唔想做,所以一直都無行動.
上個禮拜大表哥見到我因為藥物副作用關係,攪到依家又熱又濕嘅天氣手指都乾到爆拆,所以佢就送咗枝 "隱形手套" 俾我,等我成日濕水做嘢都唔使咁傷!
趁依家狀態唔錯,整個西米布甸一次過做回禮算喇,懶得就懶嘛,哈哈!!
2016年8月23日星期二
涼伴青瓜雞髀菇
香蕉放雪櫃保鮮
一直都知道香蕉係唔可以放雪櫃保存,因為會凍壞蕉肉,所以每次都唔敢買得太多,因為當香蕉熟時就會一下子全部熟哂,食唔切就會熟到爛!其實都已經學識咗用香蕉整蛋糕或放冰格雪硬做雪糕,但始終都係要有時間得閒先可以整,冰硬咗嘅香蕉解凍後又唔可以再食,所以始終都唔係最理想嘅保存方法.
早前老友 Winnie whatsapp 咗我一個方法,可以將香蕉放入雪櫃又唔怕會凍壞,試過又真係 OK 喎,見到 blog 友小月都同樣成功,所以真係要同大家分享一吓呢個方法.
2016年8月21日星期日
WeWah Concert 2016
時間真係過得好快,眨吓眼喺 WeWah 已經做咗義務導師一年!上年嘅呢個時候我都有參加畢業禮音樂會,當時係以準導師身份出席,今日嘅我唔單只係正式導師,自己教嘅兩個學生都要上台演奏.
唔知點解,覺得教 WeWah 嘅學生會比較開心,即使係義務性質,甚至連車馬費都無,就連學生嘅資質都未必係好好,但心裡面就相對特別用心去教佢哋,可能係因為學生同家長都會較為懂得珍惜,對導師亦會比較尊重同感激.
2016年8月18日星期四
多謝素友
2016年8月14日星期日
素肉粽
又玩包粽喇,今次學識咗包三角粽!
包咗幾次之後,發覺真係要買啲靚嘅粽葉同水草先得,唔使包包吓塊葉又裂,漏哂啲料出嚟;到紮粽時條水草又好易斷!!之前因為第一次買無經驗,唔知道唔同價錢有咩分別,用哂手頭上嘅葉同草之後再買時就識喇.水草應該都唔會再買喇,學網友用繩紮好過,實唔會斷!!
2016年8月9日星期二
山合桃無花果鄉村包 Pecan & Fig Country Bread
近排多數都係食麵包機整嘅麵包,但其實我就唔係太鍾意,因為個 texture 實在太軟熟,唔係我杯茶呢!不過就真係方便兼慳時間,夜晚準備好哂材料放入麵包機內,預校好時間,第二朝起身就有出爐麵包,唔使自己做功夫之餘又食得相對健康,總好過出街買 "化學包" 食啦!
趁連續三日 dayoff 喺屋企,好好休息之餘,又整番個半人手製作嘅山合桃無花果鄉村包先!
2016年8月8日星期一
同一材料攪掂兩餐
依家天氣咁熱,喺廚房做完嘢之後,真係成身濕透,好似俾桶水由頭淋到落腳咁!!所以盡可能都簡單為主,做得少啲得少啲,盡量縮短喺廚房嘅時間.
今日買咗一份材料就攪掂哂兩餐喇!第三餐整韓式炒粉絲,喺啲材料度每樣留起少少,再開個麵糊,咁就整好第二餐嘅韓式雜菜煎餅,真係名符其實懶到爆!!
2016年8月2日星期二
又整 panini 喇!
實走唔甩!!
2016年8月1日星期一
夜香花
今朝去到街市時,見到勁多人,比平時特別旺,好多檔口都做到唔停手,又有一,兩檔菜檔直情無哂嘢賣,提早收檔.我幫襯開嘅菜檔都好似賣完賣剩咁款,後尾先知原來天文台講咗今晚會改掛 8 號風球,唔怪得之街市咁墟冚啦!
其實都唔係好明點解次次打襯風啲人都咁鬼緊張,好似就快飢荒無得食咁係咁搶,攪到啲檔主同職員做到黑哂面,發哂脾氣,查實依家情況都唔會好似以前細個嗰陣時咁 "物資短缺" 啦!
訂閱: 文章 (Atom)


text:
2014年5月19日 晴天
10:35~10:42 | 白浜バスセンター → 草原の湯
12:26~12:51 | 千疊口 → とれとれ市場前
15:18~15:33 | とれとれ市場前→ 草原の湯
(交通收費及詳細資料請往交通篇
)
酒店:南浜千鳥の湯 海舟
晚餐有兩個選擇 – 牛,海鮮,由於晚餐地點會因唔同嘅選擇去唔同嘅地點用餐,所以唔可以你揀牛我揀海鮮,要全部人一致選擇同一樣菜式.我話事,全部食牛.
晚餐基本上係日式,所以對於我嚟講好多菜式外觀都係好精緻,好特色,但味道就好似唔係太適合我,不過絶對比起立山黑部嘅立山酒店晚餐好好多,大家同樣19000円一泊二食,但起碼唔使豉油撈飯吖!都可以食得幾飽.
首先嚟一張長長又睇唔明嘅Menu
梅酒先開胃, 三寳話好好味喎!
前菜
魚生好新鮮,一啲都唔腥.
哩個都好好味
主菜:和牛,可以選燒牛或Shabu Shabu.
而家都回味緊呀!
喺日本連燒菜都好味啲啊!
哩個牛就無之前嘅燒牛咁出色啊!
最後哩個櫻花蝦烏東,用一個好傑嘅汁撈,好砬口好怪.
姨媽選櫻花飯反而好好味啊!
最後一個唔錯嘅甜品成為晚餐嘅句號.
晚餐接近尾聲時,服務員過嚟問我哋聽日嘅早餐想要日式定係西式,由於早餐無論日式或西式都係同一個地方用餐,所以大家唔需要好似晚餐咁一致性選擇,但我哋六個都不約而同地揀食西式.
晚飯後就走到櫃台查詢一吓聽日離開時想坐由白濱酒店聯辦供酒店住客乘坐嘅免費穿梭巴士前往白濱車駅.如想坐哩間巴士係雖要預訂,因為上就只有一班開出,所以座位相當搶手,問咗櫃台職員巴士開出時間及等車地點覺得合適後,佢就幫我哋訂位,日本人一向講個信字,職員話只需要到時喺候車處等巴士到,上車時同司機對名就可以,無需要出示任何證明.
搞掂好嘢,當然又係浸溫泉時間,放咗三寶自由活動後我同大笨蛋就去好好咁浸溫泉,估唔到哩間咁大嘅酒店咁多人入住,但溫泉內並唔多人,好舒服啊!
浸完溫泉出嚟緊係要食返枝雪條啦!返上房拾好行李準備明日離開就瞓覺.


text:
雖然香港嘅天氣仲係比較凍,不過時裝/化妝嘅潮流永遠行係最前,所以春夏季已經上場.鮮豔甜美色調嘅唇妝就帶嚟眼前一亮嘅新鮮感.
REVLON率先係美國推出Color Burst Lip Butter 艷彩柔滑水漾唇膏,點知一推出市面就賣斷市,今次有機會試用其中3個顏色,睇下到底有咩地方咁厲害先得.
包裝方面都幾classic, 兩面係菱形嘅格仔
另外兩面就係平滑嘅,貼有封口貼紙
顏色我就揀左2個nude tone 同1個red tone
因為我個嘴唇比較厚,而且顏色偏紅同深,所以偏愛自然裸色系嘅唇膏
095 - Cream Brulee
最淺嘅裸色
係唔同光線下嘅顏色
020 - Brown Sugar
比095深一度嘅裸色系,含嘅亮片亦比095多,但顏色都唔算深
係唔同光線下嘅顏色
001 - Pink Truffle
係玫瑰紅色嚟,帶少少啡tone, 用左之後多左分女人味
係唔同光線下嘅顏色
3色比較
用過唔少牌子嘅唇膏,有d真係乾到唔打底完全用唔到,而且唇紋都會比較明顯(我真係接受唔到囉..).Color Burst Lip Butter有芒果油,乳木果油及椰子油成份,就算唔搽潤唇膏直接搽上,堅唔覺得乾,感覺係滋潤得嚟唔黏笠,唇紋都淡左.
無親身用過真係未必信,但呢個真係事實嚟.有片為證:
搽左之後散發住淡淡嘅雲尼拿味,感覺自然得嚟又有d sweet.
依家$98嘅價位就可以買到,絕對係開架好物嘅首選(個人覺得比某d專櫃牌子更讚!), 有興趣可以去Revlon彩妝自助專櫃望下,有個粉紅色聽聞唔錯呵 (可惜唔啱我)


text:
( 10-mar-2010 mon )
今朝里奧大人出去幫佢家姐舖頭做嘢 所以我就陪佢去池記食早餐 我算唔話得啦 ~
菇場忙咗陣就 hea 到 lunch 呢 d 寫字樓生活都唔錯 但有嘢忙都唔錯 時間過得快好多 不過最好就星期一至四有 d 嘢做 星期五同六無嘢做都無問題 Holiday Mood 嘛 ~
食 lunch box 都唔錯 唔駛下下諗食乜 不過就一定要有兩樣餸囉 一樣食多 d 另一樣食小 d 咁食 lunch box 就無咁悶喇 自己覺得 ~
今晚就咁煮菜就得 lu 因為尋晚已經整好個餸呢 ~
是日懶餐 - 滷水雞翼 + 特辣 XO 醬炒西蘭花 + 薑粒炒飯 + 燉湯包
滷水雞翼 - 因為知道星期一實無 mood 煮嘢 所以尋晚整定 隔咗一晚 雞翼非常之非常之入味呀 ~
特辣 XO 醬炒西蘭花 - 用咗 1 湯匙 XO 醬 炒嘅時候聞到好辣 食嘅時候又唔係咁覺 下次再落多 d 先 ~ 薑粒炒飯- 好耐無炒飯 其實炒飯真係好好味 但唔可以成日食 其一好熱氣 其二好肥呀 ~
燉湯包 - 里奧大人靜靜雞燉架 將個湯包用黎燉 唔係煲喎 我就未聽過湯包用黎燉囉 佢仲好有心機加咗半隻竹絲雞同埋 1 個響螺頭 明明係煲到 8 碗湯 依家燉到 3 碗湯 味道相當之濃呢 ~
今日 8 號 零食物語會員有 8 折 所以又買咗 d 零食番屋企 lu ~


text:
( 14-OCT-2016 FRI )
又星期五喇 10 月話咁快又過咗半個月 ~~~~~
早餐食腿治 呢間茶記都算唔錯架喇 起碼會煎咗塊火腿 咁樣好味好多 里奧大人最唔鍾意 d 茶餐廳係烚火腿同腸仔 但其實我又無咩所謂 無咁油膩都 ok 架 ~
菇場唔太忙 呢排勁攰 真係想抖下 ~
Lunch 食酸辣米線 唔知做乜鬼 覺得今次又無咁好食咁 如果係咁都幾好架 唔駛成日想食佢呢 哈哈 ~
無啦啦又忙 聽日 off 嘛 所以一定要搞掂 ~
好在 5 點左右搞掂 咁可以準時放工喇 ~
今日里奧大人又見客 所以好早番到屋企 lu ~
里奧大人終於知道我受委屈唔開心 算佢啦 我成日都話呢單嘢佢地對人唔對事 反而我對事唔對人就係錯 我真係接受唔到囉 一講到錢就入哂我地數 痴痴地 所以今單嘢 我真係再肯定確實知道佢地係 d 咩嘢人 咁不知所謂嘅嘢都可以做得出 以前對佢地已經無好感 依家直頭係反感 完全覺得識佢地係影衰我添呀 ~
好在里奧大人都聽我分析 我叫佢同佢地 唔好成日一廂情願暗地裡做嘢 有 d 嘢唔駛你地講 但個天會好自然會比我知道 所以有咩嘢就光明正大咁講 自把自為係無可能行事呢 ~
講完就去煮飯 今晚終於放開哂 講清講楚 所以好開心 ~~~~
是日懶餐 - 煙鴨胸 + 鵝肝炒飯 + 油麥菜 + 陳皮紅豆沙
煙鴨胸 - 之前喺商場見到 Ocean Three 有鴨胸 咁買咗 2 件 $9/件好抵 仲係 Product of Japan 不過我覺得無咩味噃 唔通要自己用黑椒醃 ?! 咁我又唔會喎 我成日覺得買呢 d 現成嘢係貪佢夠方便 一煎就食得 所以我唔會加工再醃囉 如果唔係駛咩要食佢喎 ~
鵝肝炒飯 - 我同里奧大人話鵝肝無咩味 佢話擺咗年幾喇 咩味都無啦 我話唔係應該越耐越有味嘅咩 ?!
油麥菜 - 終於清埋呢幾棵油麥菜喇 其實就咁蘸 ABC 甜豉油都好好味 如果我有時間 其實想加埋蒜頭紅蔥頭一齊炒 咁仲正呢 ~
搞掂哂就沖涼 之後休息喇 ~
里奧大人聽朝要見客 11 點幾都一齊瞓喇 ~


text:
早餐食奶醬多 + 奶茶 滿心歡喜食厚多 點知無喎 激氣呀 ~
番到菇場又唔忙 個胃又戚戚痛 無哂心機 好煩呀 ~
呢排成日睇報紙見 KFC 做 promo 所以同里奧大人去食 KFC 喇 不過呢 太漏喇 巴辣雞翼又唔辣 又唔脆 食到令人後胃 所以食完呢次之後 半年內都唔想再食 唔想再見 KFC 呀 ~
噢噢 今晚同里奧大人一齊放工 再一齊去街市買餸 有人幫手拎生果真係好好多呢 ~
是日懶餐 - 日本魚蛋炒烏冬 + 皮蛋鹹蛋杰粥 + 腐竹糖水
日本魚蛋炒烏冬 - 用前日食剩嘅五香肉丁開穫炒 所以呢個烏冬辣辣地 好開胃呢 今次試 Made in Japan 嘅烏冬 $27.9/5 包 我覺得貴呀 但又好好味喎 最緊要係唔痴底呀 ~
皮蛋鹹蛋杰粥 - 煲粥真係好難呀 我用 1/8 嘅米 + 4 豌水 冚蓋大火煲 15分鐘 再中慢火煲 15 分鐘 一開蓋 無哂水喎 要喺臨食前加滾水 里奧大人仲話呢豌係湯飯 唔係粥 仲笑笑口 remind 我記得咬碎先好食呀 哎呀 人家諗住食粥對個胃好 d 點知煲到咁樣 真係人都顛呀 ~
腐竹糖水 - 半包腐竹 + 6 豌水 + 1大粒冰糖 真係好甜好滑呢 飲完當堂覺得自己 d 皮膚好似 BB 咁滑呀 ~


text:
( 7-mar-2012 wed )
尋晚瞓到半路熱醒要開冷氣呀 開咗真係好瞓 d 噃 ~
今朝里奧大人早 d 起身番工 因為要準備見客 d 嘢 好在我望一望個鐘幾點 唔係同佢一齊起身就慘喇 ~
早餐食秘制馬拉盞撈麵 + 凍拉茶 勁有馬來西亞 feel 呀 ~
晏晝食 special k + 朱古力奶 好耐無食喇 感覺良好 遲 d 就好難講 ~
里奧大人要見客 又唔知幾時先放工 所以我都唔買餸喇 自己食番 d 隔夜嘢算數 ~
番到屋企煲中藥 之後煮飯 食完就沖涼熨衫 無啦啦又凍咗好多咁 呢 d 天氣真係玩殘人咯 ~
是日懶餐 - 鴛鴦飯麵
鴛鴦飯麵 - 意粉係尋晚里奧大人食剩嘅 再加多碗什豆炒埋 冷飯就係前晚食剩嘅 加埋兩磚腐乳 咁就一餐喇 非常非常之飽 ~
估唔到里奧大人 9 點半就番到屋企 佢又買 m 記個超級隊長番黎食 真係丫 食完呢個包真係超級飽 但尋晚食果小小意粉就話飽 即係咩呢 唔想食就話飽 呢 d 咁嘅人就最令人討厭呢 ~
( 6-mar-2012 tue )
仍然係潮濕天氣啦 所以呢排都 11 點或前瞓呢 瞓多 d 希望精神 d ~
早餐又同 8 卦一齊食 今次我試奶醬脆脆豬 個包都唔脆嘅 同埋好甜 下次都係唔好搞 lu ~
晏晝有 lunch box 食完就即刻去郵局寄嘢 順便行下 ~
放工即走喇 諗住買百合茄 不過唔靚 所以買咗枝蕃茄醬 咁都唔錯 慳番唔小工夫呢 ~
是日懶餐 - 蕃茄煙肉火腿扒意粉
蕃茄煙肉火腿扒意粉 - 用蕃茄醬整真係無味好味 不過無計啦 要清埋 d 煙肉同火腿扒嘛 里奧大人又鍾意有汁 如果唔係我想整香蒜呢 ~
食完就沖涼 之後熨衫 不過天氣好焗呀 熨完居然出汗 所以又沖多次涼喇 呢 d 天氣真係好煩呀 開冷氣又凍 唔開又熱 但我唔想開風扇 因為懶得拎 ~
里奧大人 9 點先喺大陸放工 差唔多 10 點幾先番到黎 今晚食好小嘢啦又 煩 我話第時都唔煮飯喇 叫佢自已餐餐出去食呀 ~
沙爹豬肉碟頭飯 前晚食剩嘅 唔好浪費 所以我食埋去囉
( 5-mar-2012 mon )
嘩 又星期一喇 今日又係潮濕天氣 不過好在有 d 陽光都好 d ~
早餐又係食芝士豬柳漢堡包 杯拉茶超熱 再嘆埋份報紙 超爽呀 ~
晏晝有 lunch box 食完就出去行下 難得有 mood 想行嘛 ~
放工去街市買餸買生果 之後番到屋企煲中藥 抖陣先煮飯喇 ~
是日懶餐 - 臘潤腸蒸排骨 + 蒜蓉炒菜心
臘潤腸蒸排骨 - 實在太攰 真係無 mood 煮嘢 所以蒸排骨喇 最緊要簡單方便 ~
蒜蓉炒菜心 - 都係炒菜心好食 d 如果唔係都懶得炒呀 ~
里奧大人差唔多 9 點幾先番到屋企 今晚佢居然有胃口食哂 d 餸同飯 我真係好開心呢 因為佢次次一番黎見到 d 餸就會第一句講咁多食唔哂 其實根本唔多 暖壺份量都唔多啦 同埋我只係裝咗暖壺份量一半之嘛 所以佢今晚無講好多 又食得哂 咁我幫佢洗碗都洗得開心 d 啦 ~
( 3-mar-2012 sat )
今朝瞓到 7 點 50 分 比平時瞓多 25 分鐘 但都好想繼續瞓囉 ~
一落車無耐又收到 8 卦電話約我食早餐 佢話試另一間 我實無問題 因為我都想轉下環境呢 ~
阿 head off 後面同事又無番 所以就可以 full screen 上網 發達啦 ~
1 點即走 去完街市就去超市幫菇場入貨 因為今日有雙倍印花 唔係家姐要印花 我真係唔會去買住囉 ~
番到屋企都 2 點幾 抖陣就同里奧大人出去食 tea 喇 ~
勁呀 將一塊麵包一分為二 所以好薄好脆 口感唔似食緊多士
今晚家姐黎我屋企食飯 所以我要煮 d 新嘢 4 點開始煲湯 之後就執下嘢 又預備其他嘢咁呢 ~
家姐差多 7 點半到 好在好多嘢都預備哂 一黎到可以即刻食呢 ~
是日晚餐 - 卡邦尼忌廉濃汁煙肉意粉 + 香草蒜蓉包 + 黑椒豬肉乾 + 馬來西亞沙爹朱肉 + 煙三文魚 + 南瓜粟米紅蘿蔔唐排湯
卡邦尼忌廉濃汁煙肉意粉 - 之前買咗樽卡邦尼醬汁 所以就整喇 同埋因為里奧大人唔多鍾意忌廉汁嘅嘢 平時好小會整囉 所以家姐喺度就整喇 因為佢可以幫手食呢 ~
香草蒜蓉包 - 1 條法包 加牛油 香草 蒜蓉一齊焗 真係非常之正呢 佢地話好好食 不過呢 d 無難度嘅 幾時食都可以整 ~
黑椒豬肉乾 - 我去街市買豬展 但要搞碎 豬肉佬話豬展搞碎會好韌 問我煮 d 咩 我話整豬肉乾 佢話應該用枚頭 嘩 好在豬肉佬教路咋 ~
馬來西亞沙爹朱肉 - 之前喺馬來西亞買嘅沙爹 跟住黎整 不過我覺得應該落多 d 水好 d ~
煙三文魚 - 又係之前買架 特登等埋家姐黎食先開呢 ~
南瓜粟米紅蘿蔔唐排湯 - 用咗一個南瓜 + 3 條甘筍 + 4 條迷你粟米 + $27 唐排 超甜呀 ~
食完就傾陣計 家姐差唔多 9 點就走 lu ~
( 2-mar-2012 fri )
嘩 終於有 dd 陽光啦 不過都有 d 潮濕同埋有 d 焗囉 不過見到 dd 陽光已經好開心呢 ~
今朝坐車見到有對小朋友食珍寶珠 我真係覺得好怪囉 一早食糖好唔健康嘛 ~
早餐食榨菜肉絲腸仔麵 超級鹹呀 ~
Lunch 食 special k + 朱古力奶 咁耐無食 又覺得幾好味噃 食完出去行陣 因為好想曬下呀 ~
放工即走 lu 去超市買菜 順便幫家姐買 4 pack 9 包裝檸檬茶 因為有 2 pack 福麵送呀 所以好抵 但拎到我得半條人命 ~
嘩 勁潮濕呀 走廊全部濕哂 連屋企對門同雪柜門都濕哂呀 第一次咁咋 ~
一入屋即放低嘢 我覺得隻手好似想斷咁呀 抖咗半個鐘就煮嘢 lu 今晚又係自己食先 所以煮冬蔭功河粉 其實唔想食 因為好酸呀 唔鍾意呢 d 味道 仲有一包就清哂 好後悔買咗 3 包 ~
是日懶餐 - 香煎司華力腸 + 菜心
香煎司華力腸 - 終於煎哂喇 真係好開心呢 ~
菜心 - 好耐無食菜咁呀 所以唔想煮都要煮囉 ~
食完就沖涼熨衫 里奧大人差唔多 9 點半先放工 我就教啱時間淥菜同淥出前一丁比佢食呢 ~


text:
( 深色係人地嘅 Beef )
( 淺色係 Chicken )
( 我要嘅係 Chicken 好在有好多蔬菜 又有沙律醬茄汁 酸酸咪咪都幾好味 )
( 都好多人行 )
( 見到好得意 細細隻 好似鎖匙扣咁呀 ^^ )
( 真係好熱 又買支橘子汁飲 好似 40Baht )
( 走人 )
4 點左右走喇 個天好似想落雨咁 我地行番去 JJ Mall 果邊 途經見到芒果糯米飯 又買盒坐喺 JJ Mall 出面樓梯度食 因為唔敢拎入去餐廳食 同埋真係無嘢想食 無理由夾硬食嘛 所以坐樓梯最好 夠哂地道喇啩 哈哈 過咗冷河真係舒服 之後又比我買到個袋 同埋買咗幾對筷子匙更 實在太好喇 ~
( 斑蘭味嘅糯米飯 不過口感無 Big C 街邊檔咁好呢 )
( 換咗另一批表演者 )
買完去做腳底按摩喇 對腳實在太攰 環境都幾迫架 不過按得好鬼舒服 按完對腳完全唔痛喇 買埋兩對拖鞋就走喇 ~
本來 Book 咗 6 點半去建興食咖哩蟹 不過原來行番去 BTS 都好遠 所以改咗 7 點 之後原來喺 MBK 仲要行 15 分鐘先到 最慘去到唔識路 可能要用更多時間去搵 加上銀包又只得 1000Baht 所以最後都 Cancel 喇 反正我地都唔太好蟹 不過好多人話好平 所以想試下咋 同埋里奧大人依依哦哦 我覺得好煩 話我都唔知點安排 下次比佢睇咗先去喎 麻麻煩煩 大佬 泰國呀 妳估旺角咩 成日問我點去 喺邊度 搭幾耐車 真係問到我話唔好再問我 我真係唔知 佢先唔再問咋 ~
因要去 Siam 轉車 所以去 Siam Paragon Food Court 食小小嘢啦 7 點半有 d 餓嘛 呢邊 Food Court 要記住價錢再去 Cashier 度比錢 唔似香港落單 再拎張單去 Cashier 度比錢咁方便 里奧大人又唔餓 所以我自己食碟 Spicy Papaya Salad 先 之後再去 Gourmet Market 睇嘢食 諗住買 take home 番酒店食架 但買完之後 里奧大人話番到酒店 d 嘢食唔熱 可能無咁好食 所以再去番 Food Court 食呢 ~
( Siam Paragon 嘅 Food Court 有兩個大金魚缸架 不過比里奧大人整到我無哂 mood 影呀 雖則係 Food Court 但枱與枱之間都好寬闊 )
( Spicy Payaya Salad - 辣到頭痕 @.@ )
( 榴槤冰 @ Heads or Tails ( 95Baht ) - 好濃榴槤味呀 飲完就進入冰凍狀態呢 @.@ )
( 左 Fried Banana ( 50Baht ) - 唔好食嘅 凍冰冰
( 右 Shrimp Ball ( 120Baht / 8 粒 ) - 有蝦味又彈牙 不過果刻唔想食太多蝦 唔係一次過食 8 粒都無問題呀 實在太好味喇
( 豬肉丸同牛肉丸 我地 order 4 串 之後佢問我地駛唔駛分開 pack 嘩 佢一開聲 係男人聲來架 里奧大人嚇到呆咗眼碌碌無反應 因為呢位呀姐都應該 50 歲左右咁 無諗過咁老嘅人妖呀 @.@ )
( 個汁超惹味 不過超勁辣 @.@ )
( 有部份係脆邊 所以好好味 有部份就焗淋咗 @.@ 不過甜甜地 當飯後甜品唔錯呢 )
( 柑桔 ?! 唔記得係咩 d 汁太辣 真係唔飲唔得囉 )
原來 Phrom Phong BTS 站都有得唱錢 同 Super Rich 一樣係 1 : 3.9 不過 9 點 Closed 咁都好 知道附近有得唱錢 唔駛特登去 Super Rich 嘛 ~
去 Emporium 嘅 Boots 掃貨 不過買咗小小先 番酒店打比家姐 問佢再要 d 咩先一次過勁掃喇 ~
番到酒店都係 9 點幾 即係香港時間 10 點幾 襯家姐未瞓就同佢傾下電話 知道媽咪今日出院 我超勁開心呀 傾咗半個鐘之後就沖涼喇 都已經 10 點幾 lu 又要瞓喇 ~
呢日行程完畢 ^^


text:
攞妳命三椒 - 佢地話平時閒閒地都 3 條指天椒 辣到我呢 但佢地一 d 都唔覺得辣 @.@
豉汁蒸馬友
焗雞翼
蝦仁炒蛋
西班牙白肉瓜
魔鬼 mini @ 美心
我覺得好多 cream 好甜 @.@
B 仔呀 你個樣做乜咁慘呀
好狗唔欄路噃
工人煮嘢 B 頭望到實
麥包笑口常開 ^^
廚房太危險喇 工人抱走兩隻 佢地實在太活躍喇 肥 B 因為實在太肥 所以唔抱走喇 哈
叫佢地一齊望鏡頭真係好鬼難 但一見有人拎食物就會同一時間望 但當我拎食物引佢地望鏡頭呢 佢地又跳哂落地 真係好難搞
相隔 8 年先見到嘅 B 頭 估唔到會見得番 實在係送比家姐嘅生日大禮物
佢因為 d 牙仔蛀哂 蛀到下顎都有問題 除非要做手術 否則以後都係伸哂條脷出黎
但年紀大 獸醫唔建議做手術 好感恩佢食嘢都無問題 唔係就慘喇
d 人真係好不負責任 偷咗人隻狗咁耐 依家就遺棄佢 係咪因為下顎咁樣 ?! 係都係妳整到咁架 賤人
( 15-oct-2012 sun )
以我係一個超級為食嘅人黎講 無胃口食嘢就應該係作病先會咁 尋晚無咩胃口已經覺得有 d 唔妥 瞓瞓下喉嚨仲痛到不得了 吞口水都痛到想喊呀 ~
今朝起身喉嚨一樣痛 無燒就起身番工喇 ~
嘆完早餐就開始黎料 但喉嚨痛嘅話 飲凍嘢喉嚨會舒服 d ~
番到菇場無耐 面紅紅又骨痛 身又慶慶地 都應該有 d 燒 即刻食番粒 Panadol 又狂食喉糖 咁樣又好似舒服 d 咁喎 ~
里奧大人同客食飯 咁我就去家姐屋企食飯 想探狗狗呀 太耐無見 好想攬下 ~
無啦啦醒起 原來之前居然無買生日蛋糕同家姐慶祝 所以諗住去一田買 Cheese Cake 不過無得買 所以即去美心買個魔鬼 mini ~
等車無耐家姐打黎 問我仲想食 d 咩 傾傾下我講開芝士 之後話佢工人唔食豬 所以唔買"豬屎" 喇 我次次同 8 卦講芝士 佢一定係講 "豬屎" 所以我白痴到諗咗"豬屎"係豬黎整 之後家姐笑住話係牛奶喎 我都忍唔住大笑 太白痴喇 ~
坐 van 仔 估唔到官塘塞車 司機即刻轉線去藍田 之後暢通小阻咁啦 家姐話呢個時間好小塞車 不過好在 van 仔可以隨時轉線喎 最邪係家姐搭緊架巴士 因為司機緊急剎車 所以有人跌到 一個話腳痛一個話頭暈 咁即係無得走啦 好日唔去佢屋企食飯 估唔到我同佢今晚都係 "突然" 塞車同有 d 阻滯 ~
其實我第一次自己坐車去家姐屋企 不過都認得路 咁司機又教咗我 我都唔叫工人黎接我啦 但最後都係要佢接我 因為有隻大狼狗企咗喺佢屋企入口度 又係咁吠 又發出狼叫聲音 我超級驚呀 ~
我 6 點 40 分到咗 玩陣狗 按下摩 家姐差唔多 7 點半就番到黎 8 點開飯 之後食生果 本來諗住比 superise 家姐 不過佢開雪柜拎生果 所以發現咗蛋糕 ~
食埋蛋糕 坐多陣就走喇 家姐車我番屋企 順便拎埋生果比媽咪 我一入到屋企 差唔多 10 點 里奧大人就打黎話同客食完飯 都好丫 唔算太夜 最怕 d 鬼成日要去飲嘢 妳估第朝唔駛番工咩 ~


text:
( 28-oct-2009 wed )
是日倒序法
是日懶餐 - 甜麵豉炒茄子 + 鹹蛋蒸肉餅 + 芫茜皮蛋魚片湯
甜麵豉炒茄子 - 想食青豆角 但無得買 又唔想食脆肉瓜同菜心 所以買茄子 第一次用甜麵豉炒又 ok 喎 其實應該加埋指天椒仲惹味 不過里奧大人熱氣到咀都腫埋 咁就費事啦
鹹蛋蒸肉餅 - 我最唔鍾意食肉餅 但我家夫君熱氣嘛 蒸個肉餅就最好架啦 係咪先
芫茜皮蛋魚片湯 - 呢個湯又係比我家夫君下下火架 呢餐飯真係為佢而煮呢 佢應該好感動啊 希望
是日午餐 : 7-11 咖哩烏冬 / 芝士腸 / 燒賣 / 熱華田
第一次食 7-11 咖哩烏冬 估唔到有驚喜 辣辣地又唔係太辣 烏冬又唔係林 pat pat 果 d 喎 不過最難食係燒賣 好粉咁呀 n 年無飲熱華田 又幾好味喎 唔需要落糖都好夠甜呢
是日早餐 : 芝士雞肉蘑菇腸片三文治烘底 + 奶茶
芝士三文治烘底真係好正 我超鍾意食架
( 27-oct-2009 tue )
噢 放咗兩日半假 心情真係好好多呢 一番到又星期二仲覺得特別開心 d 咁呢
今朝有運行 因為塞車 所以遲咗 我去另一間食早餐 食完已經 9 點 20分 一出去見到老闆兩公婆過緊馬路 好在無去食開果間 唔係真係一齊食一齊走咯 估唔到老闆會咁遲 咁即係代表第時一過 9 點就唔好入去食 情願行遠小小食好過 lu
free 呀 free 呀 雖然可以上網真係好 free 日日咁睇真係睇到眼濛濛 有 d 攰呀
番工等 lunch lunch 等放工 唔知係咪個個都係咁諗嘅呢
晏晝買嘢番菇場食啦 行下吸下新鮮空氣 不過又唔想行太遠 費事又亂買嘢 女人真係好難節制啊
呢日叫做放假後第一日番工 所以晚餐盡量以超簡單方便為主呢
是日懶餐 - 鮮蝦雲吞米線 + 腐乳唐生菜
鮮蝦雲吞米線 - 雲吞外賣嘅 $12 / 6 粒 好爽口 不過就最唔鍾意佢隻手又拎雲吞又收錢囉 好唔衛生家嘛 次次番屋企都要沖下雲吞皮先煮 但雲吞皮又薄喎 整到爆開哂 d 餡 唔靚仔家嘛 米線就係壽桃牌雪菜火鴨絲米線 個味一 d 都唔似雪菜火鴨絲嘅 都係蕃茄味好味 d 啊
腐乳唐生菜 - 其實真係唔鍾意食生菜 但就最鍾意生菜唔駛浸咁耐 所以如果想食菜又唔想又洗又浸 食生菜就係首選 再點埋腐乳 超好味呢
搞掂哂所有嘢就同里奧大人去還碟 再去許留山食龜苓膏 我就食糖不甩 唉 一心諗住用埋 d cash coupon 點知原來 2月尾已經到期 即係廢啦
番到屋企再食巨型番鬼荔枝 家姐特登買比我架 重 1.9 磅 最鍾意切到一大舊 一大啖一大啖咁食 超滿足呀 今次要分兩餐食 因為實在太飽同埋太大個呢


text:
等到頸都長埋 ,琴日終到收到DJI 打嚟嘅電話.放工即時仆落去銅鑼灣攞機
新玩具到手梗係要影下相,不過冇打算影萬七咁多張相做開箱文.每樣影下當個記錄就算
繼續閱讀 →
每年都會嚟長洲打個轉,為嘅唔係睇飄色,而係嗰啲圓碌碌漲卜卜嘅平安飽😛
繼續閱讀 →
叮噹只係換得一隻就冇得換了,原來趕住下架係因為要上新嘢.記得呢set好似之之前喺香港出現過,不過聽講話呢set靚啲喎,咁就換一set嚟玩下
...順便食個香港冇嘅蝦包
由於越嚟越唔滿意部廢note4影出嚟啲相(其實day1買咗就已經開始後悔),終於忍唔住要買多一部傻瓜機仔嚟用.以後行山影相可以帶埋佢了,應該可以影到靚相
乜唔係話技術係唔會隨機附送咩?咁換機又點會….well…..呢啲假設性問題我唔答😂
曾經話過以後都唔買再買叮噹公仔(因為冇位放),所以今次日本之旅冇打算要搜羅叮噹.不過壞朋友嘅一個 whatsapp 就令我破戒了,因為今次呢隻白虎噹真係幾特別
繼續閱讀 →
心思思想要隻元祖叮噹,今日再走去旺電抽蛋.琴日半滿嘅扭蛋機今日只淨最底一層,見全部藍色應該有機會抽到隻竹蜻蜓掛,點知擰咗兩隻同琴日一樣嘅出嚟(下刪幾十字粗口)
轉場去星際碰下運氣,今次如願一擊即中,開心晒😆
繼續閱讀 →
一直都好想買呢件玩具,不過價錢實在係太貴買唔落手.直到最近同一位老友吹水時知道,原來佢可以用一個難以至信嘅員工優惠價買機.結果一個星期之後呢件玩具就喺我枱面出現😂✌👍
今日行尖咀睇相機,竟然發現有部勁靚仔嘅柯達摺機.開心到痹,即時比錢買😆
繼續閱讀 →
早前同朋友行家品店時見到一隻圓轆轆嘅擺設好得意.正想衝動地買佢返屋企時,望一望個價錢就即時另我回復理智,都係先要停一停諗一諗.總覺得喺香港買野除咗物件本身價錢之外,其實一大部份係比咗業主.於是抄咗包裝盒上嘅網址查一查有冇網購可以平少少.
不出所料,官方網站果然係有網購服務,仲講明可以 world wide shipping 👍,價錢似乎比起鋪頭平一節😘.好開心咁揀咗幾隻,直到 checkout 時見到個運費又再嚇親. 運費由 32 歐羅起錶,如果只買一隻 bumble,運費仲貴過件貨.買兩隻運費加到 41 歐羅,但買三隻又係 41 歐羅(呢個係騙局嗎?),結果買下買下就買咗 8 隻
繼續閱讀 →
呢件玩具想買好耐,趁有同事去日本旅行就撘佢買.計起嚟都唔洗兩叉野,抵玩.
琴日太黐線,夜媽媽都仲係多人到爆炸.今日請左半日假嚟排隊,少人好多
繼續閱讀 →
話說我嘅第一部645相機就係1000s,有次影相時唔小心成部機跌左落地下攪到凹晒.雖然呢舊磚頭唔會跌得壞,但係外觀就嚴重受損.一直都好想買過一部當為收藏品,今日經過蟲屋見到有部咁靚仔嘅就忍唔住買咗佢返屋企
買左佢之後好期待拎佢出街試下,另一方面自制相機攪作又可以開一條新戰線
今日收到新玩具,呢除左大隻左啲之外,仲係可以拍片嘅. 馬力強勁一開波就失控批損隻手 (+.+)
越嚟越擔心我遲早會忍唔住買隻dji嚟玩
今日行鴨記又跌錢,買左塊太陽能板,可以出USB 5V.好似好正咁...
繼續閱讀 →


text:
2006年7月6日 星期四
書得
我好鍾意睇書,小學六年級得到過"閱讀獎"添
平時無聊都會睇八掛雜誌,時裝雜誌,甚至買完野既說明書都會睇一餐
十幾歲睇愛情小說,當時校內大部份女生都係睇岑凱倫
岑凱倫既小說通常女主角美若天仙,男主角英俊有型,有錢又架勢,架車又夠威.而家當然覺得好笑
漸長大既我就沉迷睇張小嫻愛情小說,散文,張小嫻寫既愛情比較真實
雖然有好多本都悲劇收場,但係有幾多個人能夠有完美人生結局呢?
去完北京開始睇歷史書,貪慕虛榮既我最鍾意睇各代皇后傳,帝王生活,最鍾意睇既朝代係清朝
The Da vinci code係睇得最耐,因為內容要慢慢消化,尤其係我唔係書中講述既宗教
仲有一本在天堂遇見的五個人,內容並唔係關於宗教,男主角死後天堂遇那五個人,令男主角得知好多曾經發生過既事件背後真相,每件事發生並唔係表面睇咁簡單,係一本有啟發性既書
我要睇字既書唔鍾意睇漫畫,但就鍾意插圖書
幾年前迷上幾米,圖畫好靚,有時好彩色,有時得黑白色,幾米曾經患病,覺得佢既世界比較悲觀
但圖畫好吸引,我覺得係成年人既圖書,似真實既世界但又好虛無飄渺
2005年開始就鍾意睇高木直子,圖畫中既佢有d似小丸子,佢既作品比較生活化
一個人的第一次…最新出版,內客好得意,講佢好多既第一次
第一次吃麥當奴,第一次打工,第一次開車既心情
因為佢個人細膽,所以好多第一次發生既事令佢忐忑不安
最鍾意一個人住第五年,講述佢自已一個人因為要上東京自已獨立生活所發生既事,內客好有共鳴
裡面有些事都發生過晌我身上
另外兩本150cm life第一集同第二集,因為佢得150cm身高發生佢身上既趣事
呢本我就得唔到共鳴(因我有165cm高),但很有趣味性,內客寫因為佢既身高帶來各種生活不便
一個人上東京講佢要離開家鄉到東京實現佢既夢想,佢家鄉同東京有好大對比,重新適應生活既趣事
睇書其實會令人快樂
不過悲觀既我就唔適合睇好悲情既書,尤其係天國的階梯裡面個........"靜書"
我每睇佢喊一次,我就會發神經跟住佢喊一次,爭d跟住佢叫:誠俊哥 >.<"
我試過喊到嗚嗚聲,大少爺晌書房都聽到我喊就走出來以為我發生咩事,跟住勸我唔好睇
但偏偏我又繼續睇
訂閱: 張貼留言 (Atom)


text:
香港最多係人,最少就係地方,一班朋友仔想gathering黎黎去去唔係cafe就係唱K,悶都悶死.少女好羨慕外國成日有house party,夠曬私人空間,最岩一大班朋友一齊玩同hea.但香港想有一間house俾你玩真係奢望,就算睇少d戲去少d日本都冇乜可能,不過如果想有一個有得玩有得食有得開party仲有得影相既私人空間呢,少女今次有好推介!
今次得到SNAPARTY邀請,去試玩佢地全新兼全港唯一既主題party加自拍館,岩曬我地呢班蓄唔到錢買house但又想開私人派對既少男少女!SNAPARTY位處於代表永遠青春的MK,地鐵站出口行1分鐘就到,夠曬方便!大家預約既時候揀好party主題,一黎到就已經見到色彩豐富既主題佈置.今次揀左少女們喜愛的迷人pink lady主題,除左夠曬sharp既粉紅背景外,仲有好多精緻擺設,睇得出每樣擺設都揀得好有心思,夾曬主題,帶出濃厚少女味,連party必備連身裙都有埋,相信每個少女黎到都會好開心!今次係Lala既好姊姊Misa生日party,所以特別安排左有佢個名既氣球,壽星女勁開心,大家都可以幫frd子預備.
話明私人派對,SNAPARTY既最大特點就係每個時段只會接受一班客人book場,簡單黎講就係個個都可以豪氣包場,唔駛同其他陌生人share場地同其他設施,成個場地都係你,玩都玩得放d!而且場地有成900呎,最多可以容納30人,大過好多人間屋架.大家可以自己帶野食黎,自己整或者叫定外賣都得,嫌麻煩的話可以預先同職員講定安排到會,就可以輕輕鬆鬆開party啦!我個日帶左外賣壽司同pizza黎~
SNAPARTY提供左場地俾大家開party,甘除左食野又有咩玩先?而家開party最重要係咩?梗係selfie啦!!影影影影影~SNAPARTY係一間超優質既自拍館,首先係有專業級攝影器材同燈光,房裡面有兩個特大屏幕,可以即時顯示拍攝效果,影得靚唔靚個pose正唔正即刻就知.加上勁多新奇得意道具,趣怪頭飾眼鏡,可愛毛公仔......逐個道具影真係有排影.你既朋友癲起上黎仲會有好多古怪裝扮,笑都笑死!最緊要係影曬之後可以拎返所有數碼相,用USB即時過相或者Google drive都可以,唔駛現場逐張揀,仲可以一次過收藏埋frd子既樣衰相添......
雖然selfie係重點,不過有野玩都好緊要,特別對一眾少男黎講,應該影左張就開始冇表情......所以呢度都預備左PS3,唱K影音設備同好多board games俾大家玩,一定冇悶場!
SNAPARTY好岩搞各類型既gathering,生日會,BB百日宴,畢業慶祝,farewell都冇問題,價錢都好公道,有幾個plan俾大家揀.最平既plan兩個鐘包場每位$170,同去cafe比性價比高好多架,一於約埋班frd子上去玩啦!
(人黎!同我捉走呢個瘋婦!!)
SNAPARTY
(本文與SNAPARTY合作)


text:
最核突都係件大舊衰,點名話要狙擊何俊男,點知反而輸對方九條街.原來癲狗講「票債票償」都好有道理,因為真係有人俾選民用選票懲罰,不過要償嘅佢地自己啫.其實班友嘅狙擊行動,根本就係一敗塗地.正如高達所講,佢自己同狙擊手嘅得票加埋,都仍然要輸俾建制派對手.咁嘅所謂「票債票償」行動,完全係得啖笑囉!
當然啦,班友嘅狙擊行動,根本就唔係為咗乜嘢民主理念,其實佢地係想搶禽流黨客啫.搞到泛民一鑊泡,對班友絕對係好事,因為實會有一啲燒壞腦嘅廢青轉投佢地陣營.至於會唔會對泛民整體形勢有不利影響,咁就真係話知你喇,橫掂班友從來都冇諗過要做執政黨.癲狗長毛嗰幾隻嘢,喺垃圾會議員當中民望長期包尾.咁又點啫,喺比例代表制,其實要當選都唔一定要好多票.只要班友箍得實少數嘅激進廢青,佢地嘅尊貴議員就肯定長做長有啦.
癲狗長毛嘅思維,其實一啲都唔難理解.反而狀棍黨呢,我就完全唔知佢地諗乜.一個以專業人士為骨幹嘅政黨,走嘅竟然會走激進路線.如果要爭廢青客,佢地根本唔係癲狗長毛嗰皮.最近嗰兩單嘢又連基層都得罪埋,真係唔知佢地想點.所以就即刻現眼報嘞,三個核心成員都齊齊出局,真正體現咗乜嘢叫做「票債票償」.
嗰件劏家驊,喺狀棍黨裏面都算比較正派,本來我都唔算太憎佢.不過佢今次就真係做得好肉酸喇,一陣話人抹黑佢,輸咗又賴對手嘅動員能力強.其實佢一早就應該退黨啦,話退又唔退,都抵佢有今日.至於嗰件陳熟莊,又發揮佢嘅演藝潛質嘞,輸咗就扮喊博同情.佢話今次輸得好意外喎,都唔知佢係咪真係咁白痴,其實佢上次跑出先至係意外囉.不過有一點值得注意,佢今次得票仲多過上次,但係就仍然比豉油黨嘅對手遠遠拋離,都唔知無啦啦喺邊度走咁多選票出嚟.
事實上,今次區選真係令好多學者跌晒眼鏡.個個都估今次嘅投票率會低過上次,結果投票人數反而創埋新高添.啲學者又認為高投票率對泛民有利,咁咪估錯晒囉.啲學者同傳媒硬係要將民意量化,「量」係指音量,總之邊啲人嗌得最大聲就最能夠代表民意.其實沉默嘅一群絕對唔係少數,而且唔一定係傾向泛民陣營.我相信好多人係睇過眼泛民嘅所作所為,忍唔住走出嚟,用選票懲罰佢地.
泛民一向堅持偏激路線,將和諧等同河蟹,妥協等同出賣,拒絕用協商方式解決問題.班友搞到香港七國咁亂,我就唔信咁係大部分市民想見到嘅嘢.可能而家已經去到一個臨界點,令到原本沉默嘅一群覺得忍唔可忍,要用選票表態.事實上,最近又真係有網民自發組織遊行,同泛民打對台.咁係代表社會已經嚴重分裂,連只求安穩嘅一群都覺得唔可以坐以待斃!
以今次區選為例,有四成人投咗票,而另外嗰六成人嘅取向就根本冇人知.如果連從來唔投票嘅人都走出嚟投票,變數可以好大,話唔定六四黃金比例都會逆轉.奉勸泛民見好就收,否則遲早會自嚐惡果!


text:
琴日睇日月報,鋪天蓋地都係台灣大選嘅消息.呢個肯定係近期最熱門嘅話題,不過我自己又唔係有乜嘢真知灼見,都係費事獻醜嘞.而喺一個唔顯眼嘅位置,就見到一單相信唔會有太多人留意嘅新聞.攞呢單嘢嚟講,都應該會係獨家評論喇啩.
話說有個男人爭落人十幾萬賭債,就走咗去一個朋友屋企暫住,避吓風頭.點知佢趁友人入醫院大修,竟然喺人地屋企燒炭自殺.直到友人同佢失去聯絡,覺得有啲唔妥,先至揭發呢單嘢.
一個人搞到要自殺,背後梗有佢嘅原因,而作為路人甲,我本來亦唔應該評論啲乜嘢.所以我想講嘅唔係佢因乜要燒炭,而係點解佢要喺朋友屋企自殺.佢喺走投無路嘅時候得到人地收容,呢位朋友都算唔話得啦.而家搞到人地屋企變成兇宅,假如佢泉下有知,又於心何忍呢?如果呢位朋友係住喺公屋都好啲,話唔定可以申請調遷.最弊人地住嘅係私人屋苑,俾佢咁樣一搞,樓價肯定即刻大跌兩三成,隨時唔見咗幾十萬.如果層樓係租嘅,咁個業主就更無辜嘞,真係喊都無謂,唯有眼淚在心裏流啦.
類似事件其實發生過唔少,有人走去朋友屋企跳樓,又有人不惜長途跋涉,特登去到冇雷公咁遠嘅屋邨尋死.唔知幾時開始,啲人又鍾意租某知名小築燒炭,害到經營者雞毛鴨血.
咪以為喺自己屋企尋死就影響唔到其他人,其實咁都隨時會連累無辜.跳樓責死人,都唔係未試過啦.開煤氣更危險,因為有機會引起大爆炸.而燒炭就仲大鑊,隨時會搞到火燭,危害難以估計.就算唔係真係想死,都一樣會害人.早排就有條友玩企跳,結果間接導致一個差人跌死.
人死咗自然係一了百了,但係如果因為自己嘅解脫而連累無辜,咁就係造孽啦!我唔係話要譴責任何人,事實上,譴責死咗嘅人亦唔會有任何意義.
其實有乜咁大不了,點解啲人一定要了結自己嘅生命呢?嗰啲為咗啖氣,或者因為感情問題自殺嘅先最無謂,佢地需要嘅唔係死,而係時間!就算真係非死不可,亦唔好俾自己嘅痛苦變成其他人嘅不幸,要死唔該死遠啲!
Old cemetery, Gevas, Turkey
Old cemetery, Gevas, Turkey


text:
我個人勁怕麻煩,除非落緊雨,否則一定吾會帶遮,就算個天黑過墨斗都係咁話.試過兩次趴街,就係因為冇帶遮,要走快兩步揾地方避雨.其中一次仲扭傷腳眼,跛咗成幾個月添.
當然啦,如果真係落雨,我又唔會瀟灑到唔帶遮,不過最弊係成日都勁黑仔囉.明明落街前伸手出窗試過冇雨,望落條街又唔見有人擔遮,但係好多時都係落到樓下先開始落雨,要即刻上樓攞遮.咁都好啲喇,更弊嘅係行咗三幾分鐘先開始落,發生得最多係喺買餸嘅時候.講開買餸,又真係谷鬼氣,好多時明明成日都冇落過雨,偏偏就係喺我去買餸嗰半粒鐘落,你話係咪黑仔呢!
仲有一樣嘢討厭,落親雨啲自私同冇公德心嘅人就浮晒出嚟.啲友開遮永遠唔會睇清楚隔籬有冇人,尤其是用彈弓遮嗰啲,真係隨時會俾佢地彈到.如果把遮係濕嘅,啲水珠仲會周圍飛,方圓三呎都係射程範圍.收遮都係一樣,fing水嘅時候完全唔會理附近有冇人,我就試過俾人fing到一身都係.
香港嘅街道已經夠迫架啦,落雨個個都擔遮,每人所需空間無形中大咗幾倍,啲遮成日搞到打晒交.我自己就盡量同其他人保持距離,避免發生碰撞.但係香港人又唔多識禮讓,完全唔介意整到人,啲唔方便嘅情況真係想避都冇得避.試過等緊過馬路,後面嘅人又黐到貼一貼,啲水就順住把遮流晒落我條頸.又有次俾人擔住遮從後追撞,搞到成個背脊濕晒.回頭睇吓,淨係見到一把遮同一個女子嘅下半身.我都明白如果橫風橫雨,擔住遮係會阻擋視線,但係點都唔會見唔到前面路人甲對腳啩.咁都會撞埋嚟,個女子簡直係發雞盲!我冇理佢,只係睇咗一眼就繼續行,點知隔咗冇幾耐佢又撞我背脊.我又再忍,諗住行快兩步避咗佢就算.最弊係條街咁多人,想行快啲都唔係容易.跟住個女子竟然第三次撞埋嚟,我真係忍無可忍嘞,咪擰轉頭話佢囉.點知佢完全冇反應,搞到我好似同空氣講緊嘢咁,真係俾佢吹脹!所謂好男不與女鬥,我唯有企埋一邊俾佢行先,就當我買佢怕算嘞.
提起唔識禮讓,有一個情況真係成日發生.凡係落雨,啲人都鍾意行騎樓底,無論有冇擔遮嘅人都會咁做.但係講到實際需要,咁就梗係冇遮嘅人比較需要啦.不過以我所見,好多擔住遮嘅人,如果喺騎樓底同啲冇遮嘅人狹路相逢,都唔會主動讓人地.更甚嘅係,佢地連舉高啲把遮都費事,完全唔會為人設想.真係唔明,橫掂自己有遮,行出兩步讓吓人又有乜咁難呢?!
雖然落雨好討厭,不過都有可取之處.落雨嘅時候,尤其是落到狗屎咁大,仲要係雷電交加嗰隻,瞓覺真係好舒服,直頭想一睡不起呀!


text:
2010年9月29日星期三
老到懵咗?
早幾日提到一個老人痴呆嘅阿婆因為失禁而俾個無良護理員餵食C,真係好得人驚.令人震驚嘅唔止係個護理員咁喪盡天良,更加係因為老人痴呆症嘅可怕.
呢個病會令人記憶力衰退,唔記得自己住喺邊,甚至連親人都唔認得.表達能力亦會受影響,嚴重起嚟仲會語無倫次添.最可怕嘅係會喪失自理能力,會大小便失禁,甚至連著件衫咁簡單嘅都做唔到.
好似上面提及嗰單,阿婆好明顯係冇自理能力同表達能力,結果就任人魚肉.我又會諗,呢個病會唔會影響埋人嘅感官同基本認知能力呢?會唔會根本分辨唔到C嘅味道呢?又抑或會唔會冇咗對臭味抗拒嘅本能呢?我冇做過查證,只係亂咁諗吓啫.
琴日又睇到新聞話因為藥費太貴,高錕校長停藥幾個月,結果導致病情惡化.睇完單新聞真係令人好唔安樂,高錕校長一個咁好嘅人,唉.我又諗,如果以高校長嘅家境都覺得藥費貴,好似我呢草根階層,如果得到呢個病都唔知點算好!
講開又真係好驚吓,我發覺自己近來好冇記性.買唔記得找錢,煮飯唔記得㩒掣,炒餸唔記得落糖,煲湯唔記得落蜜棗,連整我最拿手嘅XO醬都衰咗,居然唔記得落蝦乾.有一次去超市買仲經典,填送貨單嘅時候竟然諗唔起自己個地址!唔得,真係越諗越驚!
聽人講打麻雀可以預防老人痴呆,都唔知真定假.不過我已經連手指都斬埋,行唔通.哈哈,唔知寫多blog又有冇幫助呢?
後記:
上文提及嘅李XX同陳XX係兩條棍,至於係兩條乜棍就不便說明嘞.而相裏面嗰位老人家,只係旅行時影嘅,並唔係話佢有老人痴呆.
17 則留言:
政棍?攪X棍?回覆刪除
老人癡呆喺應該會令人嗅覺味覺失靈.不過就好難肯定喺因為嗰病丫,定只不過喺器官退化.
啱啱今年有篇報告話可以用嗅覺靈敏度去驗有冇老人癡呆,不過都仲喺用老鼠做嘅實驗.
高校長嘅情況真喺好令人心噏.用咁多腦嘅人都會老人癡呆,睇怕打麻雀打橋牌打乜都好都冇乜用囉唉.
其實我諗高校長唔喺有太多積蓄,啲沓水舊生可以諗諗佢.
寫多啲網誌就一定好啦!
寫多啲網誌啦!腦動,手動,對週邊事情還有感覺,再用文字去表達出來,這一連鎖反應很能深層鍛鍊思維,所以keep住寫網誌對人的大腦一定非常有益.回覆刪除
Eric,回覆刪除
其中一條棍係狀棍,而另外一條真係唔講得,不過可以俾貼士.世界上有兩樣唔可以批評,絕對係掂親都死.其中一樣係種族,而第二條棍就係同另外嗰樣有關.高錕校長攞咗諾貝爾獎,應該頂得一陣.貢獻社會唔表示要犧牲自己,我絕對支持高太用獎金嚟幫高校長醫病!至於老人痴呆,既冇得預防,又冇得根治,真係驚都冇用,唯有唔好諗咁多啦!
Coffee,
哈哈,承你貴言!不過我又驚寫咁多無厘頭,人地唔係覺得我老人癡呆,而係覺得我發神經!
看你的分析力,無理由有癡呆症.若果有,就可能只是「入廚癡呆症」而已!嘻嘻!回覆刪除
佛爺:回覆刪除
哈哈,承你貴言!「入廚癡呆症」我又真係唔驚,煮唔好食又冇乜嚴重後果嘅.咪住,之前好似有單新聞話有個男人嫌佢老婆煮唔好食,結果就斬死個老婆.「入廚癡呆症」原來都可以致命架!
你應該繼續寫博客,你的不少分析很獨到,觸發我的思考和靈感!回覆刪除
佛爺:回覆刪除
唔使咁客氣喎,你嘅創意我都好佩服架!
別人笑我太瘋顫 我笑他人看不穿!回覆刪除
共勉!
Coffee,回覆刪除
係呀,好似喺動物園,你見到隻動物覺得好得意,其實隻動物見到你都覺得好趣緻.
haha, 政棍唔駛多講都明,另一條係神棍嘛!嗰條友,我見到佢前面就嬲到佢後面,又係我一見就想嘔嘅人.回覆刪除
至於癡呆,打麻雀都唔救得幾多.始終都係多睇報刋多思考著數,跟手鬧吓啲政棍訟棍神棍,得閒又插吓啲癲狗長毛賊廢傳媒,仲有啲廢官...
哇,咁多嘢被我鬧,個腦係咁轉,想癡都難!
laulong,回覆刪除
講開神棍(你都算大膽喇),真係唔明白點解一牽涉到宗教就全無理性可言.至於老人痴呆,我都相信思考多會有幫助,不過都只係延緩,根本講唔上預防.如果命中注定,真係避無可避!
哈哈,哦原來如此!一時醒唔起添!佢個教呢排都爆咗好多醜聞出嚟,嗰教主要猛咁say sorry.上幾個禮拜仲喺本鎮開咗個壇作法,不過要收錢先可以入場嘅,都唔平㗎,有啲怪囉.回覆刪除
Eric,回覆刪除
嗰醜聞根本就係佢地嘅傳統,雖然近年爆咗咁多出嚟,其實都只係滄海一粟!講到斂財,真係一都唔怪.西方有十一奉獻,中國有添香油,總之就非財不行啦!死嘞,講咗咁多唔掂得嘅添,我驚會俾人插!
睇到最後幾條留言,才知陳XX係邊個.回覆刪除
不過咁,佢可能係有老人暴戾症.但佢有神稟,所以稟神都以為佢正常!嘻嘻!
佛爺:回覆刪除
呢條友講一套做一套,真係稟神都冇句真!
以前參選過一個古老教堂,個男修道院有一條地下秘道通去另一個女修道院,呢嗰秘道喺現代被人發掘出來時喺佈滿嬰兒骸骨嘅...喺幾百年來嘅骸骨.回覆刪除
Eric,回覆刪除
聽聞好多f***er投身鉸會其實係要掩飾佢地嘅真正身分,橫掂佢地根本都唔想結婚.喺鉸會呢咁封閉嘅地方,真係為所欲為,鍾意點玩就點玩!又聽聞話鐘鉸界其實好黑暗,人成日勾心鬥角,手段仲毒辣到唔係常人可以想像嘅添!


text:
鬚
年幼時每朝都見老豆剃鬚,用個電鬚刨「嗤嗤」聲咁剃,心諗剃鬚呢個動作幾man,我又幾時開始需要剃呢.
已經唔記得幾時開始剃鬚了,初初剃鬚,應該只係得幾條毛仔,借咗老豆個電鬚刨學佢咁剃,三兩吓就剃完.老豆呢部樂聲牌電鬚刨呢,依家應該有大約三十年歷史,佢仲用緊,真係唔講得笑.後來,我自己又有一部電鬚刨,剃吓剃吓,鬍鬚就越長越多越長越硬.
又唔記得幾時,响偶然嘅機會下用過剃鬚刀之後,從此就同電鬚刨講拜拜.濕剃除咗比電鬚刨剃得更乾淨滑溜之外,從剃鬚膏果種微涼到剃鬚刀刮落嚟果種灼熱再到鬚後水果吓冰涼,簡直就係一種享受,不過平價嘅鬚後水真係好難頂.以前,我用有兩塊刀片嘅剃鬚刀.後來,某剃鬚刀牌子嘅研究人員花咗幾千萬去研究點樣可以令把刀更貼面剃得更徹底,研究結果就係加多一塊刀片.依家市面上更有五層刀片嘅剃鬚刀賣添.不過我覺得,三層刀片就夠,再研究嘅話,不如研究更耐用嘅刀片仲實際.
見一啲意大利男子留一條幼幼嘅鬚根好鬼有型,就好似巴治奥咁.不過呢,中國男子留鬚根通常都唔係咁好睇,始終中國男子唔多係粗獷型.又不過呢,又有啲女仔又鍾意男人留鬚根果喎…
有幾會嘅話,聽蔡瀾講,光顧吓啲上海式剃鬚先,應該會好正.


text:
淡水應該好多人都去過,不過大部份人都去老街,漁人碼頭個邊的傳統景點,今次去遠少少,捷運淡水站落車再轉巴士,去到三芝北勢溪口站落車,就會見到OIA伊亞藝術咖啡館,門口有條banner話俾你知佢就係草泥馬世界啦!
一入到cafe,一隻白雪雪,毛茸茸的傻仔草泥馬就立即出現!佢個樣真係好傻好天真.Cafe都幾大,分左室內同室外兩個區域,兩邊都有用餐位置.我去個日落大雨,所以全部人都坐室內.而室內就有一隻駐場草泥馬,就係一入門口見到個隻啦.唔好睇佢個樣得得意意,其實草泥馬都幾大隻,感覺類似係巨型版綿羊.呢隻草泥馬非常活潑,一直係cafe裡面走黎走去,仲會好主動走埋去每張枱同客人吹水,唔係,係食你枱面d野.總之佢經常出現在你附近,想親近佢其實唔難,但,草泥馬都係現實的傢伙,你必須要有野俾佢食,先留得住佢個身.(佢個心唔需要啦下話)
室外區都有餐枱,仲係全海景,但個日落大雨咩都睇唔到,天氣好的話可以想像景色會好靚.不過室外區太多草泥馬的關係,會有少少味,介意的話坐室內會比較好,但室內又有隻傻仔草泥馬行黎行去同埋港女們瘋狂尖叫同大笑......
最後,終於講下食物啦!(nobody cares!)Cafe有最低消費,每人台幣$150,大概係一杯飲品的價錢,都合理.我試左個焦糖蘋果窩夫,味道唔錯,但個窩夫唔算係好鬆軟個種,質感有待改進.價錢台幣$200,即港幣$50,少少貴.又飲左熱阿里山紅茶,幾香幾好飲,唔記得價錢,都係台幣$150左右.Cafe仲有意粉食,不過其實大家黎到都係掛住同草泥馬玩,食物已經唔重要啦!
草泥馬其實真係幾打耳架,個樣好傻豬豬,但上次大阪玩完,今次台北再玩,興奮感覺已經減退左喇,所以我都未必會再黎,留返俾其他少女們啦~送上草泥馬pat pat一個,祝大家都影到打耳既合照!
OIA伊亞藝術咖啡館
地址:台灣新北市三芝區後厝里北勢子12-1號
交通:捷運淡水站再轉公車860,861,863到三芝北勢溪口站
營業時間:11:00 - 21:00
關於第一次與日本草泥馬的邂逅:


text:
2016年6月27日 星期一
2016年6月14日 星期二
新玩具 - THETA S
呢個幾月,
朋友間相繼入咗 LG360,
率先買嘅朋友發現衛訊只係賣$1498,
比標題平得多 (據說而家加番到$1800左右),
結果幾個朋友喺2日內相繼出機,
之後一次約出嚟打邊爐聚會,
同檯9人只係得我一個冇 XD
我見旅行在即,
呢班損友又每日放毒,
都心動想買.
最後目測發現,
RICOH 嘅THETA S 表現似乎勝一籌,
一不做二不休索性買呢部嚟玩,haha
呢幾日Facebook 剛發表支援360照片,
第時放相更加容易,
我都要摸熟啲部機去旅行,呵呵~
2016年4月25日 星期一
行山樂 (荔枝窩 > 鹿頸)
尋日Bryan 至做完劇烈運動,
今日晨咁早又要起身去行山,
真係大考驗~
朝早8點左右已身在馬料水等上船
到達目的地荔枝窩,
我哋嘅目的地係鹿頸,
奇怪帶路人士叫我哋向左行,
話比較近 XD
行冇耐經過一個村落,
好多人圍住買嘢食,
我哋都唔執輸,
買碗大雞粥試吓~
仲有豆腐花
唔記得行咗幾耐,
終於到鹿頸啦
是晚去一個距離不太遠嘅親戚家 BBQ,
好充實一日,hehe
2016年4月8日 星期五
BMX 2016
大排檔食午餐,
大家都話難得出來聚聚,
要續攤再玩,
有人提議去距離不遠嘅 BMX 場,
眾多細路舉腳贊成,
咁就 GOGOGO
初試新買嘅二手魚眼鏡,
平靚正~~
Bryan 好得戚話佢 CHOK 起咗少少單車頭 XD
Bryan 由頭踩到尾,
完全冇休息,
朋友們都話佢勁,
我話佢第二日就知味道 (約咗表姐佢哋去行山)
呢次聚會真係久違了,
希望好快再同大家玩過~~
2016年4月1日 星期五
BUBBLE FOOTBALL 2016
Bryan 同班老友記好耐冇見,
趁復活節搞次 gathering,
去咗荃灣玩 Bubble Football
基本上係撞人為目的,
都搵個個波嘅 XD
問朋友借咗支 Leica 鏡玩,
真係幾毒,
可惜玩唔起 XD
細路玩咗輪,
有人提議爸爸組玩,
玩咗一場,
短短幾分鐘真係辛苦過踢一場波....嗚...
然後到媽咪組,
媽咪們竟然都玩,HAHA
話咁快,
兩個鐘就過,
過咗對面大排檔食午餐,
大家意猶未盡,
跟住去邊度玩好呢?
(待續)
訂閱: 文章 (Atom)


text:
我好少 post 歌詞,但係呢首真係好無得頂,
我有好多朋友真係咁講o野o架~哈哈哈~
"搞o的o野" "飲o的o野" " 手羅 o的o野" "傾o的o野"
林海峰《搞出0野》(o黎自大碟《三字頭》)
一早起身又唔願起身 返到公司又唔想做o野
對住阿姐 唔想做o黎做去 都係o個o的o野
成副機器 唔想日做夜做 啤啤啤 咁點呢? 嘿 咁點呢?
越o黎越hae 唔想越o黎越pair 我係一條龍 唔係一條蛇
唔要等車 行快兩步去 搵o下自己要o既o野 搵阿星爺
歎杯熱茶咖啡 嗲嗲嗲 我o地要 搞o的o野 yeah 搞o的o野
喂 出o黎飲杯o野啦喂 圍埋傾o的o野啦喂 一齊度o的o野啦喂
諗o下搞o的乜o野啦喂 一世打工似乜o野 一於要做返o的o野
諗o的o野 傾o的o野 搞o的o野 唔想hae
大人做o野 夾手做壇大o野 勇就好夠勇 唔夠水喉啡
唯有隊啤 人醉我又醉 嘔到大家猛作o野
搵李嘉誠夾錢去月球發展 嗲嗲嗲
我問你 喂 你嗲乜o野 嘿 嗲乜o野
喂 出o黎飲杯o野啦喂 圍埋傾些0野啦喂 一齊度些o野啦喂
諗o下搞o的乜o野啦喂 飲到個身體傾斜 班友掛住開心hae
諗乜o野 傾乜o野 搞乜o野 hae hae hae
落翠華 上文華 相約舊同學 叫杯茶 吹水到家
大生意 咪猶豫 先集資 然後搞上市 講得夠誇
無聊騎呢旦散有乜用 就襯興奮去衝動
做個好夢發夢會成功
喂 炒埋公司個老細 圍埋一班獻獻計 搞壇大單o野架勢
諗o下退休點歎過世 呢舖實掂過碌庶 咁高興仲講乜0野
飲杯o野 飲jar o野 飲打o野 yeah yeah
喂 出o黎飲杯o野啦喂 圍埋傾o的o野啦喂 一齊度o的o野啦喂
諗o下搞些乜o野啦喂 講過幾多幾多o野 把口咁大吹乜o野
一邊hae 終於會 搞出o野 yeah yeah yeah


text:
咪以為啲網上留言係打手,採訪當日 Central Corner即席喺港大學生會門口表演,吸引唔少學生現場圍觀兼拍片,絕對係真粉絲!
U Spy
DSE過 100分 港大醫科 Band唱到中環
上週六( 7日) Spy咁啱喺中環食完飯,途經服務品牌 GAP門口聽到有隊 4人 band唱周杰倫嘅〈不能說的秘密〉.一 search佢哋 ig「 The Central Corner」,見到 4個有 3個都係港大醫科生,另一位就係理大護理學士, Spy當然唔會放過大好機會,趁休息約佢哋做訪問!
幾位成員 DSE加埋過百分,科科 5*走唔甩,見佢哋咁好成績,原來佢哋喺中環「擺檔」已經有 1年多,初初因為聖誕冇嘢做所以揀咗人流多又近港大嘅中環 busking,加上佢哋專唱一啲港人熟悉嘅流行情歌,所以好快已經儲落一大班 fans逢星期六出現聽佢哋 jam歌.
讀醫嘅學生一向俾人感覺官仔骨骨,要全天候咪書型,好難兼顧其他興趣, keyboard手 Thomas即刻反駁:「醫科生絕對唔係想像中咁忙,玩得一樣嘢,就預咗另一樣會有犧牲㗎最緊要識得分配時間.好似我哋住 hall咁,同 hallmates玩少啲,睇少場戲,唱少次 K,一至五都做好功課溫晒書,咪夜晚拎一,兩個鐘玩音樂,有幾難抽時間?事在人為啫!」有樣有才華兼讀港大神科嘅單身醫學士,會唔會飛來艷遇?「拍戲咩?艷遇!不過好多網上留言同 inbox話我哋唱得好好聽,又打氣叫繼續加油,而且有唔同嘅 busking隊伍會邀請我哋一齊玩,有人認同好開心!」
GAP外公演
Central Corner每逢星期六晚大約 8, 9點就會喺戲院里交界處「擺檔」, Thomas話:「可能講戲院里冇人知係邊到,一講服裝品牌 GAP旗艦店門口就應該好多人都識,港鐵站 D2出口最近,得閒可以嚟支持我哋!」
撰文: U Spy
攝影:林迅景


text:
逛婚紗展
因為收到邀請卡
所以決定行一行今次o既婚紗展
其實自己好多野都confirm左, 都冇乜必要再行架o勒
所以我都冇叫Jerry陪我去
而係叫左另一位將會結婚o既朋友一齊行
今日係第一日, 可能係星期五啦
人流唔多, 但我覺得今次個規模唔算大
好快就行左一個圈
我仲襯冇人排隊, 買埋中式禮餅券添 (奇華)
哈哈...經過3V個booth
馬上去打招呼.......Sandy立即認得我
但估唔到去到夜晚七點幾佢都個booth都坐滿晒新人
所以我唔打擾佢地
再周圍搵下租裙褂o既資料
見到有間叫"鴻運" o既公司, 佢地d褂好似幾靚咁
有少少衝動想落訂hold住個優惠先架
但...我唔係咁魯莽o既人黎o既, 最後都係決定返家上網睇下d comment先
之後折回3V, 坐低同Sandy傾左幾句
又睇左佢地新址一些相片, 但佢地新衫就未影相, 所以冇得睇
呢晚亞杰都係度呀, 我都有同佢傾左兩句
哈哈..我仲借花敬佛, 送左支玫瑰比佢
佢話佢咁大個仔未收過花喎
好彩我真係禁住自己咋, 返黎睇返"鴻運" d comment好似麻麻咁
睇黎我都要上網再搵下租裙褂o既資料先得
因為其實一過左年, 好快就到我o既BD啦
都差唔多要落實係邊度租褂架o勒
唔知大家又有冇咩心水租褂o既地方呢?!?!?


text:
前排世衛公佈,加工肉類食品屬於致癌物質,其毒性相當於石棉,香煙同酒精,初時聽到報導都唔覺得好意外,但跟住聽埋落去,話牛肉,豬肉等紅肉都屬於致癌食品,呢樣就真係有啲
shock,話因為多攝取紅肉脂肪就會致癌.雖然我自己一向都少食,但真係估都估唔到有咁大殺傷力!查實間唔中先食一次加工醃製食品都唔會食壞人嘅,又唔係叫你日日食,都唔使話驚到要謝絕所有加工食品,我成日都話,食煙嘅人未必係肺癌死,飲酒嘅人亦唔一定會死於肝癌,正所謂該死就唔使病,食幾多著幾多都真係整定嘅!!
識整西點的話就肯定知道一定會用到大量牛油,不單只口感鬆脆,仲會增加成品香味,但對我嚟講嗰種唔係香而係臊,所以我已經無用好耐,真係頂唔順佢嘅味道,而且都係屬於動物性脂肪,多食都無益.本來用 margarine 代替就最啱,臊味奶味都無,不過有反式脂肪就仲死得人多,都係盡量少用,所以我整西點盡可能都係用液體油,唔單只係麵包同 muffin,就連餅乾,批底同
scone 我都試過用液體油整,效果有時比起用牛油更加鬆脆,真係好奇怪!
最近喺超市見到有橄欖油消化餅賣,咁啱又做緊特價,$10
有找,
即刻買咗嚟試,個
texture 比起一般消化餅鬆脆,味道仲
無咁甜㖭!當然,製造商都唔會全用橄欖油去生產,
成本高好多嘛,所以其實都只係佔油脂份量嘅
一部份,其餘部份都係繼續用番棕櫚油.


text:
2014年7月22日星期二
2014年7月21日星期一
米粉麵包
今日又幫 Ernest 媽咪整麵包,咪睇見個樣平平無奇,但用料就一啲都唔平凡,因為呢次溝咗啲米粉入去整.Ernest 媽咪話食過用米粉整嘅麵包,質地煙煙韌韌,覺得好好食,叫我試吓整,但係我之前從未整過,所以開工之前都要做番少少功課!
做完一輪 research,知道基本上米粉含量越高,麵包個 size 就越細,高度就越矮,最理想就係用約 20 – 30% 米粉去代替小麥麵粉就最理想.另外,用米粉整嘅麵包係比一般麵包較乾身,所以最好就係用湯種法去做,提高保濕能力.
好喇,知道哂要注意嘅要點,咁就可以開工喇!
2014年7月15日星期二
打爛齋缽的糖醋排骨
大家都知我好少食肉,主要都係以素食為主,其實要我長期食全齋都絕對無乜問題,記得當年媽咪走嘅時候,就由當日起食足七七四十九日全齋,為媽咪做功德,當時完全唔覺得有任何問題,反而仲覺得乜咁快就食完四十九日齋嗱,或者可能係太傷心,根本對其他事物已經無乜感覺啦!
只要有人煮埋俾我食的話,食全齋對我嚟講其實真係無乜難度,但係要自己買餸煮飯的話,咁就真係難啲喇!點解咁講呢?身為廚房 CEO嘅你,每日嘅難題係乜呢?當然就係 “今晚食乜餸” 啦!!加上我份人又好奇怪,短期內都唔想食番同一樣餸,要次次唔同款式,就算幾好食嘅餸,我都最快要幾個月後先會重覆一次.喺咁嘅情況之下,唔食肉兼唔食五辛的話,可以選擇嘅都真係少好多,所以我久唔久都會食肉,費事諗菜式諗到頭都爆!!
近排都比較少食豬肉,而且突然間又好想食糖醋排骨,所以就買咗啲一字排嚟整.對我嚟講,呢次個糖醋排骨都夠哂破格,事關平時煮濃味餸菜我都係用急凍肉類,唔會用新鮮肉咁大嘥,點知今次又懵吓懵吓走去買新鮮排骨嚟整;正常應該用紹酒,但係懶就隨手拎起枝玫瑰露用就算;見到玫瑰露前面枝魚露,貪得意又落少少落去試吓,攪到完全都唔正宗!煮緊嘅時候又老人癡呆病發,邊煮邊試味,咁就出事喇!
涼瓜蘿蔔煮麵筋
今個月居然有成四日要食齋,印象中好似係首次出現呢個情況.今日係觀音誕,我當然會食全齋啦!
因為我習慣比較夜先食第三餐,通常都係夜晚十一,二點先食,無辦法啦,工作時間係咁,加上自己又住得遠,返到屋企先整嘢食,無可能會早囉!噚晚餐飯都係過咗子時先食,所以就要煮齋喇!
烤雜菜沙律
老友 Louisa 送咗隻「Le Creuset」grill pan 俾我咁耐,用過幾多次都真係十隻手指數得出,皆因隻 pan 雖然細細隻,但真係好重,而且因為我少食香口煎炸食物,所以好少用佢嚟煎烤食物,惡性循環之下,到依家隻 pan 都仲未完全 “油潤”,煎嘢食都仲係會黐,之後洗又艱辛,又重,又煩,所以已經好耐不見天日喇!
直到上星期見到 blog 友芹菜整咗個烤茄子沙律,我自己就從來都未試個呢種食法,覺得好吸引,更重要嘅係,原來唔使落油都可以烤到茄子兼唔黐底,真係咁神奇!?一如要拎番隻 pan 出嚟試吓至得.
2014年7月12日星期六
洋蔥雲耳炒絲瓜
2014年7月11日星期五
沙嗲荔枝菠蘿雞柳
上個禮拜去教 Ryan 時,Ada 話佢姑姐自己種咗荔枝樹,所以佢哋摘咗好多荔枝,仲送咗啲俾我㖭!除咗就咁食之外,我都鍾意用佢嚟入饌,因為就咁食覺得甜過頭,唔多似水果.今次就用嚟整沙嗲雞柳,超惹味呀!
2014年7月10日星期四
屯門都有沙律菜賣
呢個禮拜比較忙,無乜時間靜靜坐低寫 blog,嚟緊有空檔先慢慢出番啦!先講番上個禮拜六嘅事.
做我哋呢行,星期六應該係最忙嘅一日,因為啲學生唔使返學,所以理應全日都會有學生,唔會好似平日咁成四,五點先開工.教咗足足廿年,居然呢段時間禮拜六可以全日專心量地同拍烏蠅,真係夠哂折墮!!不過折墮還折墮,我都唔會浪費咗啲時間,喺屋企做清潔,整包餅,買餸煮飯等,總之次次放嚫假都一定攰過返工,除非當日狀態唔好啦,咁就會用嚟休息攤抖囉!上個禮拜六就去咗 Winnie 屋企交收,之後順道去補充物資.去得到新墟,當然要去幫嚫吓 Facebook 網友早前介紹過嘅沙律菜檔啦!
2014年7月1日星期二
雜菜炒粉絲
老友 order 的 marmalade
Order 蛋糕,曲奇就聽得多,但 Ernest 媽咪居然要 order 果醬,佢話上次我同 Ernest 婆婆一齊整嘅 marmalade 越食越覺好味,越放得耐就越香甜,依家差唔多食哂,所以要補充番喎!老友開到聲,我又點會托手踭呢!今日即刻開工整,聽日就可以交貨喇.
訂閱: 文章 (Atom)


text:
喺香港發短訊我估九成人都係用 whatsapp,但係發覺台灣哩方面原來同香港幾唔同,嗰邊似乎大部份人都係用 line 發電話短訊;哩幾日搭巴士嗰陣望見當地人啲手機都係開住個 line 嘅畫面;而我亦係要用 line 同預約帶我上合歡山嗰個邱教官團隊嘅人聯絡.
查實喺香港同教官嗰邊預約嗰陣,佢哋已經講咗我知上山當日係晏晝一點喺清境集合上車,而當時我亦已經知會咗佢哋我喺清境將會入住邊間民宿.到去完溪頭返嚟嗰晚,我經 line 再同教官嗰邊聯絡,主要係通知佢哋我喺台中嘅電話號碼,同單聲過佢哋知我大約十二點零鐘會去到清境.
跟住就係上合歡山嘅行程嘞.首先講吓哩日朝早搭公車去清境嘅攻略.喺台中去清境,可以喺干城站坐一程南投客運嘅公車去到埔里站,再喺埔里轉車去清境.
不過南投客運朝早由干城站開去埔里站嘅公車班次查實好疏,萬一嗰日多人搭車令我上唔到朝早頭幾班開出嘅公車,我就有可能會錯過去合歡山嘅預約時間.為求萬無一失,所以決定哩日一早去干城站攞定朝早 8:25 am 南投客運第一班開出去埔里嘅公車號碼牌.
查實之前一日喺干城站搭車去溪頭嗰陣已經問過南投客運嘅櫃位,知道佢哋朝早六點幾鐘就會開舖派籌;我住嗰間酒店同干城站都只係十分鐘嘅步行距離,所以哩日朝早六點零鐘就先行過去干城站南投客運嘅舖位,攞咗 8:25 am 開出嗰班車嘅號碼牌,之後先返酒店食早餐,執行李同辦妥退房手續,跟住就咩埋件行李行返去干城站等 8:25 am 哩班開去埔里嘅公車嘞.
上咗車之後發覺原來哩個朝早搭車嘅人唔係太多,咁啫係話就算我一早唔過嚟攞籌,要上到哩班公車查實都係冇乜問題嘅.不過哩度啲公車邊日邊班車多人查實好難講同都幾睇彩數,預早嚟攞定籌此終比較穩陣.
南投客運由干城站開去埔里站嘅公車路線號碼係 6899 路.哩條公車線每日有 6 班車由干城站開去埔里站,首班車喺朝早 8:25 開出,尾班車就喺晏晝 14:25 開出.南投客運叫哩 6 班車做清境農場無縫接駁公車,事關哩 6 班車去到埔里站之後都唔使轉乘其他班次嘅公車,可以原車轉為 6664 號公車直接開去清境.
既然有無縫嘅公車,咁有冇有縫嘅公車呢?有嘅話咁哩啲有縫公車又係啲乜東東嚟呢 ?我估非無縫嘅公車應該係指南投客運另一班開去埔里嘅 6670 號公車;哩條公車線有部份班次係開到日月潭嘅.除咗南投客運,另一間台中的客運公司全航客運亦有一條由台中開去埔里嘅 6268 路公車線;哩條公車線啲班次比較密,首班車朝早 5:30 開出,尾班車夜晚 23:05 開出.不過哩條公車線亦只係去到埔里,到咗埔里之後就要用自己方式 想辦法轉車去清境嘞.
今次搭公車去清境我係拍悠遊卡俾錢冇買南投客運嘅套票,喺干城站上車嗰陣我要先拍一次悠遊卡.部巴士由干城站開出,行咗大約一個鐘鬆啲嘅車程就到達埔里站嘞.
正如先前所講,哩班係無縫接駁公車,所以去到埔里站之後唔使攞行李轉車,到站之後只需要拍一次悠遊卡支付干城站到埔里站嘅車費,而哩程車嘅車費就盛惠台幣 $125.
拍完卡快手快腳落車影幾張埔里站嘅資料相,跟住再上返車拍多次 6664 路由埔里到清境去程嘅悠遊卡,坐番低等部巴士上齊人之後就直踩去清境嘞.
除咗 6664 路嘅無縫接駁班次之外,查實南投客運重有一程 6659 同 6658 路公車都係由埔里開去清境嘅.6664 路公車清境嗰邊嘅終點站就去到青青草原,6659 路多六個站終點站去到松崗,而 6658 路就多九個站,終點站去到翠峰.下面個地圖就記低咗哩三路公車喺清境一啲主要站點嘅位置.
不過上面個地圖只係簡略咁記低程公車喺清境啲主要嘅站點,詳細嘅班次時間表同站點資訊,最好都係查番南投客運清境線,南投客運 6670 線,或者全航客運嘅官方網站,又或者跟番上面啲路線號碼用我喺準備篇度提過嘅台中公車通手機程式去番查會比較詳細同準確.
部巴士喺大約朝早 11 點鐘就開到清境嘞.我哩晚喺清境入住嘅係一間舖號叫維也納小木屋嘅民宿,間民宿就喺定遠新村站對面.
到站落車之前要先拍一次悠遊卡俾車錢,跟住就可以落車開行李架攞番件行李嘞;哩程巴士車費就盛惠台幣 $80.
過一條馬路行兩步就去到哩間維也納小木屋,不過十一點鐘嚟到太早未入得客房住,只可以將件大件行李暫存喺櫃位度.
辦妥入住手續之後,先經 line 留個口訊俾教官嗰邊話佢知我已經到咗民宿,會先出外食啲嘢之後大約十二點半鐘返到民宿等佢;交帶妥當之後就行去遊客中心嗰邊搵地方食晏嘞.
離出發唔係太多時間,見遊客中心有間 MOS Burger,咁就快靚正整個台幣 $155 嘅套餐,食完再過馬路對面一間便利店買定啲乾糧以防上山嗰陣肚餓,跟住就返去民宿等教官架車嘞.
教官架車準時晏晝一點鐘到達民宿.揸車嘅係邱教官本人,同行嘅另外重有兩對男女.我哋一行 5 人就係哩日去晒楓之谷,夕陽同銀河觀星 3 個行程嘅團友嘞.而去夕陽團嘅團友就會晏啲 16:00 跟另一架車出發,銀河團就夜晚 19:00 出發.之後會詳細啲講到,哩日應該大部份團友都係跟夕陽團上山嘅,由楓之谷開始行程嘅查實就係得我哋小貓五隻.
感覺上教官手車都幾辣吓,沿住多彎嘅上坡路行咗大半個鐘,先到達一處景點,教官就停低大約十分鐘俾我哋落車影相.
之後上返車再行多大約半個鐘,就去到哩日嘅第一站楓之谷嘞.
查實哩個楓之谷啲紅葉唔係好多,只係遠處山上見到哩幾棵.影咗一陣相跟住教官就問大伙兒夠唔夠胆落去谷下面睇睇.其他兩對男女二話不說就答佢冇問題 ,查實當時我都唔係太清楚谷下面係乜頭乜路,不過成團人都冇問題嘅話,諗住咪跟大隊去睇睇好過一個人留低喇.
點知原來落谷下面係要游繩而下,手腳並用咁爬落去一個十幾米高嘅斜坡,再沿住一條溪澗行一段山路先可以到達 ;條山路崎嶇之餘重相當濕滑,必需要手腳並用咁先行到過去.
完全冇心理準備要行一段咁高難度嘅山路,加上哩日著住嗰對鞋唔係太適合行山,結果行到終點嗰陣搞到成手損晒 .
谷底哩度查實都只係遠遠咁睇見幾棵紅葉;當時啲陽光又唔多夠加上條溪澗上面俾啲大樹遮住啲光源;距離遠加上唔夠光,樹上面啲紅葉真係好難影得靚.
樹上面嘅紅葉雖然麻麻,不過條溪澗上面啲紅色落葉襯托住啲流水出嚟個畫面就反而相當唔錯 ;聽教官講話哩度遲啲天氣再凍啲嗰陣,條溪澗會鋪滿紅葉,到時哩條溪澗嘅景色會更加靚咁話.
回程又係嗰段要手腳並用先過到嘅山路,同埋又要游繩爬返上嗰個斜坡上面 .上返馬路之後再 hea 咗陣就跟教官上番車,繼續向下一站進發嘞.經過哩次嘅實地考察,我覺得哩個楓之谷嘅紅葉數量少加上只可以從好遠嘅距離觀賞,要俾多 $600 -700 台幣同花多幾個鐘時間去哩度感覺性價比太低,如果俾我再揀一次嘅話相信我會選擇唔去哩個行程齋去夕陽團同觀星團.哩日去夕陽團同觀星團嘅人數我估都有數十人,比較番今次去楓之谷嘅人數,相信某程度亦反映到哩個楓之谷團似乎唔係咁抵玩嘞.
搭客運公車台中自由行 2015 - 台中干城站.埔里站.清境の公車攻略 & 合歡山.楓之谷
喺香港發短訊我估九成人都係用 whatsapp,但係發覺台灣哩方面原來同香港幾唔同,嗰邊似乎大部份人都係用 line 發電話短訊;哩幾日搭巴士嗰陣望見當地人啲手機都係開住個 line 嘅畫面;而我亦係要用 line 同預約帶我上合歡山嗰個邱教官團隊嘅人聯絡.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
Posted on
by 蝠仔
•
警告:今日個blog會超長. 啱啱過嘅星期六同星期日,小蝠有幸去到香港睇AX2011嘅直播.多謝晒幫我搵飛嘅大勇同埋一齊去睇blog友們! AX係AKB48一年一度嘅盛事.高橋話齋,AX就係AKB48歌曲嘅大選!竟然今年香港有直播,當然唔可以錯過啦!就算幾懶都要去!所以身邊嘅朋友都話,「能夠將小蝠拉出房門口嘅似乎只有AKB…」.呢一句comment唯一嘅錯處係,仲有SKE可以拉我出房門口… (笑) 回到正題.小蝠只係去咗最後兩日,因為不竟星期四同星期五係平日要返工,而且唔係實時直播而係delay轉播,所以首兩日斷念~週末本來都只係打算去一場,因為懶.思前想後之後,選擇咗睇星期六,因為我嘅主要都係想睇SKE,覺得SKE嘅歌唔會入到咁高,所以第三日差唔多架啦.但係其實事前覺得自己睇完第三場會想睇埋第四場,所以諗住去唔去都好買定飛!結果… 我只可以講一句:我太了解自己啦!哈! 星期六(AX第三日)一開波就係我鍾意嘅歌!50位「僕だけのvalue」!估唔到一開場就見到ゆりあ!個人即時high爆!雖然話係睇銀幕,但係個screen又大,聲音又大,又有其他fans一齊,其實都幾high下.小蝠係嗰種自己一個响屋企睇DVD都大嗌嘅人,所以第一首歌已經睇到不停怪叫~哈哈.(隔離左右嘅朋友,抱歉!) 出現劇場歌嘅時候,因為我基本上都唔太熟,所以就乖乖咁聽歌直到42位嘅「完璧ぐ〜のね」出現!呢首係我微薄嘅兩票之中其中一票嘅去向.大銀幕後面嘅はるごん實在係太可愛啦!! 之後38位嘅「マジジョテッペンブルース」.ゲキカラ玲奈出場又再令我怪叫.大銀幕超清地睇到玲奈,實在係好感動!另一個注目點係,由依响呢首歌都take over咗小野嘅位置.連句「あんたが憎い!」都俾埋佢.如果我未鍾意佢之前可能會好震驚,但係因為而家推緊佢,所以非常之高興.一見到佢出現响熒幕就大叫「ゆいちゃん~!」 32位係小蝠另一張投票券嘅去向!SKE48嘅「ごめんね,SUMMER」!呢首歌我實在好鍾意.而家且係少數選拔,又有ゆりあ!當然,我最愛嘅玲奈我都會pay attention啦!不過ゆりあ真係好cute… 跳咗31位嘅Choose Me(其實都好鍾意呢首歌!),30位嘅「てもでもの涙」真係超正.當然,我係推由紀嘅,點都會覺得正.但係今次唱嘅版本係由紀同畢業生嘅佐伯唱嘅原版!鍾意咗AKB只有一年多嘅我其實係唔多識呢個畢業生,只係聽過佢個名.但係成個performance好正! 29位有名曲「Bird」!實不相瞞,我鍾意呢首歌係因為明音成日都話鍾意.同埋佢自己都唱過一次.其實睇呢首歌嘅時候,我比較在意坐响雛壇上嘅明音嘅反應.可惜嘅係,我呢個願望傳唔到去個攝影師度… 高橋中段甩咗隻翼,明音事後嘅blog狂講話佢睇到嘅時候感受到命運?佢上次唱嘅時候係咪响同一個時候甩咗隻翼? 28位嘅君について,27位嘅ずっと 前から同26位嘅RESET我都好鍾意.特別係ずっと 前から!由紀實在太靚啦!當日佢係紮咗辮(係咪叫卷髮馬尾?),小蝠就覺得好好睇!雖然如果講唱French Kiss嘅歌,由紀直頭髮可能會襯啲,但係偶爾咁樣好有新鮮感呀! 嗌咗一輪ENCORE之後出現响台上嘅竟然係NMB… 即時無晒mood(誇張!).好快咁趕走咗佢地之前,出現嘅竟然係French Kiss嘅三個成員!!因為第二日encore已經唱咗If,我星期五晚响屋企睇twitter,日本fans寫已經唱咗If我仲响度拍晒枱以為無得睇.點知end up第三日佢地再唱一次!嘩!好開心!由紀紮住辮唱If呀!If呀!!!(太興奮了,失禮晒!) French Kiss唱完之後,見到高橋出黎,唱咗no3b新大碟高橋版入面佢嘅solo歌「奇跡は夜生まれる 」.因為encore有限,當時以為只有高橋嗰首,所以即時同坐隔離嘅大勇講,話我寧願聽峯岸嘅「私は私 」多啲.但係話口未完,就見到著住白色歌衫嘅峯岸行出黎!本身已經好鍾意呢首歌,好感動.峯岸唱到熱淚盈眶咁,搞到我都眼濕濕.峯岸唔係一個我特別鍾意嘅成員,但係佢又好多時都感動到我,同埋會令我好想支持佢.佢唱完之後,到陽菜出黎唱埋佢隻「Cloudy Sky」,就直入MC.MC入面no3b三個成員都喊.都唔出奇,最好笑係出黎做MC嘅優子無啦啦又喊埋一份.原來佢係為咗佢最鍾意嘅陽菜演出成功而喊.大家都取笑佢話佢好似陽菜嘅阿媽咁.計我話,點睇佢都似阿爸多啲… 哈哈. AX第三日嘅最後,宣傳咗佢地套Documentary Movie,而結尾就唱咗套戲嘅主題曲「少女たちよ」. 睇咗AX第三日(對我黎講嘅第一日),印象最深嘅竟然係橫山由依.因為佢實在係出得太多啦!真係太多==;我唔係專登搵佢都成日見到佢!仲要係大頭喎!營運!未免捧得太明顯了吧?不過話說,佢剪咗頭髮個look又真係幾可愛.小蝠就幾鍾意啦! 星期日(AX第四日)25位好型嘅高橋唱完「愛しさのアクセル」之後,就係今日最大嘅驚喜!!24位係SKE48嘅「1!2!3!4! ヨロシク!」!!驚喜在我根本唔知有得投呢首歌(爆)!如果唔係我應該就會投呢首了.不過唔緊要吖,佢都入到幾高嘅位置!AX最終日唱喎!SKE,你地好叻呀!當中最受我注目嘅當然係亜香里同ゆりあ啦!ゆりあ嘅髮型實在係好可愛!而亜香里之前嗰日(第三日)無佢份,所以第四日可以見到佢真係好開心啊!佢真係成日好似好enjoy表演咁!响個台上面永遠都咁開心! 其實最終日嘅歌曲,要估有邊首歌入真係唔難,只係難在排位係乜.除咗「1!2!3!4! ヨロシク!」之外,玲奈嘅solo「枯れ葉のステーション」都入到最終日!22位!响384首歌曲入面,SKE有兩首歌入到top25,實在係好令我驕傲了! 之後三首,21位嘅「初日」,20位嘅「涙サプライズ!」同19位嘅「あなたがいてくれたから」我都忍唔住大叫咗一句:「咁低????」… 兩年前嘅AX第一位「初日」已經跌出20大… 雖然有啲可惜,但係無所謂嘅,佢係我心目中依然係極高位!最鍾意係開頭嗰個円陣:「いつも感謝!冷静に,丁寧に,正確に皆の夢が叶いますように!チームB!!!!」!另外我估會入到top5嘅「あなたがいてくれたから」竟然得19… 實在有啲跌眼鏡… 想提一提嘅係,16位嘅「First Love」.小野嘅solo曲.小野畢業+由依昇格之後,小野嘅舊位機乎由由依頂晒.如果呢首都執埋,恐怕真係會有好多反對嘅情緒!小心俾人擲蕉啊!好彩,音樂一起,走出黎嘅係麻友… 呼~鬆一口氣. 由紀嘅「夜風の仕業」擠上12位了~雖然都係贏唔到第8位優子嘅「泣きながら微笑んで 」,但係以個人金曲黎講,佢已經係第二位啦!勁呀由紀!下一年希望沈默都入到最終日啦!!呢首歌唔係咪嘴而係唱live.自從有一次電視節目由紀唱live走到離晒譜之後,佢一唱live我就會好緊張.但今次唱得唔錯!well done! 上年嘅第二位「君のことが好きだから」今年第六位.我一直都無講過,但係其實我對呢首歌真係又愛又恨.愛嘅係呢首歌真係好好聽.恨嘅就係呢首係當年大選玲奈29位入咗UG嘅歌,往後幾乎一年玲奈都無入過AKB嘅選拔… 所以對我黎講呢首歌其實係有啲Bitter. 今年AX team歌入面最高位係teamB嘅「チームB推し」!呢一首歌係我自己好鍾意嘅一首歌.劇場嘅team歌其實我唔係太熟,會heavy rotation咁聽嘅只有teamB嘅歌.呢一首係B5入面我覺得好high嘅一首,因為會逐個成員叫名!講真,A6,K6同B5入面,我幾只有聽teamB呢… 感覺上teamB嘅歌都幾受歡迎… 好似當年攞到第一嘅「初日」,都係teamB嘅歌喔! 頭四位就係Single當道啦.第4位係上年嘅第1位「言い訳Maybe」,3位係小蝠到而家都記唔得個前奏嘅「ポニーテールとシュシュ」,2位係「Beginner」,而今年AX嘅1位係優子坐正嘅「ヘビーローテーション」.… Continue Reading


text:
終於到咗2010年最後一日啦.回顧一下今年嘅大事先.
首先1月就當然係我正式愛上玲奈啦.
2009年年尾嘅歌唱節目我只係望住佢,加埋2010年1月1號早上發夢見到佢見到佢之後,我已經覺得自己應該係最鍾意佢.後來「桜の栞」嘅AKBINGO!表演佢企响我當然最鍾意嘅敦子後面我都只係睇住佢之後,我就知道我個心已經俾玲奈偷咗.
2月終於到ゲキカラ啦!
之後就係「マジすか学園」啦!雖然有部份fans唔鍾意呢套劇,話同AKB48嘅形象相距太大,更有人覺得破壞咗AKB48嘅形象,但係小蝠就好鍾意呢套劇.有少少搞笑,又有少少感動,雖然好暴力,但係又有少少道理响度.加上呢套戲對好多AKB48成員黎講係第一次演戲,意義都幾仲大.個人黎講,對於當時啱啱開始鍾意玲奈嘅我,ゲキカラ對玲奈嘅我個心入面嘅development起咗好大作用.
人生第一次握玲奈隻手嘅3月!
不得不提就當然就係我去日本嘅寫真會啦.
當時鍾意咗玲奈先兩個月,就有咁嘅機會去見佢同佢傾計影相,對我黎講,感受都幾深.以前追日星,鍾意咗幾年然後有機會去演唱會離遠見到已經覺得好勁.而家係切切實實去同佢見面,握手,真真正正去擁有玲奈人生入面嘅幾分鐘,仲要有相留念.呢一次嘅活動,打破咗我一直以來嘅追星觀念.同埋真係好高興見到玲奈!
4月開始正式轉戰SKE48!
鍾意咗玲奈之後我最大嘅改變就係我嘅主攻由AKB48轉咗去SKE48.
唔係話變咗唔鍾意AKB48,但係個主力點係變咗.投資落去嘅精神,金錢同埋時間都係以SKE48優先.鍾意玲奈之後,就鍾意咗越來越多嘅SKE48成員.雖然未係DD,但係我認自己係SKE48嘅MD應該無人會反對…
幾多事發生嘅5月.同追星無關,係一啲家事.
年邁嘅嫲嫲因癌症離開了.我同嫲嫲嘅感情好好,佢非常之疼我.我到而家都仲好掛住佢.有時會怪自己愛得太遲,嫲嫲在生時無一得閒就去探佢.我當時一個星期會去睇嫲嫲一次,但佢入院前嘅嗰個星期六因為一啲事而無上去,估唔到就係咁就以後都無機會再响嫲嫲屋企見到佢… 遺憾.
6月最大嘅事當然係AKB48総選挙啦.
結果大家都知道晒架啦!小蝠鍾意咗AKB48之後第一次嘅総選挙.我都有落足力去支持玲奈架!結果,高興得黎有少少失望啦!高興就係玲奈一野跳升好多好多位,仲可以入到media選抜.唔開心嘅係佢都係贏唔到珠理奈.好開心可以參與嘅件大事!但係最震撼莫過於総選挙之後嗰日有三個AKB48成員同三個SKE48成員黎咗澳門!仲要係開記者招待會公佈11月會响澳門開演唱會!我記得嗰日我睇見佢地啲blog去咗澳門邊度邊度,但係我人就塞响公司,真係有點無奈嘅感覺.
7月小蝠生日~又係玲奈生日~又係敦子生日~又係由紀生日~好多人生日~
呢個月最多生日.AKB48好多7月生日嘅人呢!定係我錯覺?7月最大嘅大事就係小蝠愛上咗明音同埋玲奈嘅「枯葉ステーション」响SKE48嘅best 30入面攞咗第一位!強呀,玲奈!同時感受到玲奈真係變得好紅啦… 突然之間嘅太紅其實令到我有點兒不知所措…
8月愛上「渡り廊下走り隊」.
突然之間因為電影「×ゲーム」而愛上咗はるごん同あやりん.威就威在,係未睇套戲都可以鍾意咗.はるごん突然之間無啦啦成為咗我嘅次命.好突然嘅一件事.可惜嘅係次命呢個位已經跑返去SKE48成員嘅手中啦.不過因為當時好鍾意佢兩個,所以幾乎日日都响度睇渡り廊下走り隊… 8月中某日,小蝠開始日日都有寫blog!4個幾月啦,堅持到而家都幾大進步呀^^
9月最大嘅event就係包剪揼大會啦!
史無前例嘅選抜方式.亦係以我所知SKE48成立後第一張完全無SKE48成員參與嘅Single.唔知係咪有少少意味著,SKE48要開始脫離AKB48嘅保護呢?最近AKBINGO!呀,週刊AKB嗰啲都無晒SKE48… 希望唔好啦!雖然我都想玲奈佢地集中火力响SKE48,但係畢竟AKB48嘅出鏡率高好多嘛!!
10月就梗係Q10啦!
雖然話就話Q10不如預期中好睇~但係敦子實在太可愛啦,Q10依然係AKB48迷嘅必睇之作.另外就係優子嘅「霊能力者小田霧響子の嘘」啦.10月新番有兩套都有AKB48嘅成員,10月梗係日劇月啦!(AKB48以外,流星都係一套我幾鍾意10月日劇)
11月啦喎,除咗AKB48 SKE48 Live in Asia之外,仲會有咩大事?
搞飛搞到幾乎演唱會前最後一日嘅小蝠.正途最終都係只搞到B區嘅飛,反而朋友就幫我炒到兩張好野.演唱會當日仲要响大三巴遇到珠理奈… 淨係咁已經係2010年最大最大嘅開心事啦!真係估唔到一年內竟然可以見到我最愛嘅玲奈兩次.實在係萬幸… 愛上AKB48真係太幸福啦~
第12個月,手不離PSP!
期待已久嘅AKB48 PSP遊戲終於到手.狂玩狂玩狂玩中!呢個遊戲係今個星期日本遊戲榜第二位,僅次於「芒亨」!9月15號開始接受預訂之後連機版响幾個鐘頭內網上全部售罄.嚇死人.
作為一個48系fans,2010年真係多采多姿.
雖然有人批AKB48會响2011年快速走下坡.我同意會走下坡,但係會唔會快速,我就覺得未必會好快.不過點都無改我地AKB48 fans對AKB48嘅熱情!只要繼續支持就好!
希望2011年可以好似2010年咁開心,希望AKB48可以keep住個勢,希望SKE48可以穩步上揚,希望快啲可以有機會再近距離見SKE48!
感謝2010年嘅一切因緣,感謝同我一齊分享AKB48嘅blog友們.
祝各位2011年開開心心,健健康康,順順利利,見多啲AKB48!


text:
年初二早上去完好有荷蘭感覺但有點造作的 Zaanse Schans 後,返回 Amsterdam 酒店.BA 終於捨得攞番件行李俾我,真開心.換咗件大褸後,下午又再出發去玩.
心中有兩個選擇,分別係 Alkmaar (阿克馬) 同埋 Utrecht (烏特勒支). 問酒店好 nice 嘅職員邊度地方好,職員建議 Utrecht,話嗰度 D 運河同 Amsterdam 唔同,好有特色㗎.
於是去中央車站 Centraal Station 買車票.估唔到我哋一話去 Utrecht,售票位哥哥即刻話 "Utrecht? A nice city!".聽到佢咁講,都覺得冇揀錯.
坐約半小時嘅火車,到達 Utrecht 嘅中央車站.喺荷蘭,差唔多每個火車去到嘅城市都會有個中央車站 Centraal Station.
嘩!一出站,竟然係個大型商場,好熱鬧呀.喺 Amsterdam 完全搵唔到呢種咁人氣嘅感覺.人來人往,感受一下歐洲人行商場嘅一面.商場好多舖頭都大減價,低至兩三折亦唔係乜嘢奇事.睇嚟金融海嘯對荷蘭嘅商店亦有一定嘅影響?
穿過商場,又回復番小填 feel.好多商店亦好熱鬧,感覺興奮.一抬頭已經望到遠處嘅主教堂.主教塔雄偉矗立,成為呢個城市好重要嘅一個地標.
參觀了主教堂.這算是這次旅程第一次看教堂.要知道,到歐洲看教堂博物館,真係可以睇到你唔想睇為止.
教堂唔俾影相.參完主教堂後,到咗附近嘅烏特勒支大學嘅學院廳,據聞係屬於文藝復興嘅優美建築.
跟住仲 target 去據聞好好玩嘅鐵道博物館,但因為去到時已經差唔多下午 5:00,而對歐洲人嚟講,呢個亦可以話係商店差唔多關門嘅時間,所以當日沒有去到.(結果第四日離開 Amsterdam 到 Rotterdam 前反而去咗)
睇吓條街有幾靜!
於是乎,也唯有折返回火車站了.沿途的景色真係幾優美.呢個城市嘅運河,真係同 Amsterdam 唔同.佢嘅運河下低,仲會有部份舖頭或住宅,幾有特色.
折返火車站嘅商場,人有三急,於是去麥當勞搵厠所.本來已知道歐洲大部份公厠都係要俾錢嘅,只係估唔到麥當勞嘅厠所都係要俾錢咁啫.咁冇計啦,要去嘅就要去,結果一個人俾咗 0.25 歐羅,約 2.5 港紙咁上下.入到去,都有幾特色嘅發現,一於唔好嘥影番張相先.
喺商場係咁夷行一轉,都成六點零七點.而好鬼衰嘅係,六點零七點對 D 舖頭嚟講都差唔多閂舖咯.既然冇嘢買,咁維京人唯有搵食啦.喺荷蘭,原來有好多類似以下物體嘅自助飯賣機.店員將剛整好嘅食物放入機器內保溫,這種機器對於我哋呢 D 完全唔識荷蘭文嘅旅客倒是方便.
最出名嘅係可樂餅 Kroket.即係將 D 奶油溝埋牛肉或豬肉炸一炸,有 D 舖頭仲會加埋 Cheese.
臨離開時,去咗一間中國人開嘅快餐點食快餐.突然間覺得喺他鄉都可以食炒麵,好 warm.
就咁,好快又過咗一個下午.傍晚搭車返回 Amsterdam 又一日.
******
荷比盧+巴黎遊
0: 初一開始遇厄運
1: 阿姆斯特丹感覺: 運河,單車,大麻,紅燈區,仲有花.
2: 好荷蘭感覺但有點造作的 Zaanse Schans
******
Who has the best hotel deals?
Compare 30 sites at ONCE!


text:
唔知我部電腦既問題定Yblog既問題, 有時候upload唔到相, 好麻煩~
我依家好眼訓, 但先post左啲相俾大家睇住部份先啦..... 全部都係用sony Nex-5N影架, 你地覺得效果如何?
呢張係一早起身同兩個小魔怪影既, 睡房拉左窗簾, 所以有啲暗, 但效果都唔錯!
好鐘意佢地啲腳趾粒粒, 漲卜卜, 好似魚蛋咁! 哈~
前兩日買左個玩具結他俾承熹玩, 因為呢個仔由細到大對音樂都好敏感, 好鐘意有節奏既野, 加上依家上緊音樂班, 更加發揮左佢既潛能, 所以我同大少都就佢興趣去買啲啱佢玩既玩具, 希望佢會enjoy~
一見到有支結他就超開心
你睇佢啲手勢似模似樣, 我地無教過佢, 佢係模仿電視歌星(又或者見到大少彈, 佢就有樣學樣), 之前無結他, 佢都已經成日做呢個扮彈結他既手勢, 俾佢笑死!
佢真係好投入, 哈!
大少話呢幾張相佢兩個好似'達明一派' 咁, 笑死!
妹妹應該都會係鐘意音樂既人, 不過可能無阿哥咁熱愛, 因為陀阿妹時無陀承熹時咁多時間聽歌同埋唱K , 所以可能會爭少少 (我覺得胎教真係好有影響架)
講返部相機, 我都幾鐘意佢既黑白mode, 佢既色係比一般黑白mode深色, 對比強啲, 感覺影出黎既相好有feel...
其實呢批相未分享完, 但唔知點解upload唔到, 所以只有以上少部份, 聽日再試下upload埋其他


text: 屢創「話題」作嘅無綫,最近推出咗一套玩穿越時空嘅《EU超時任務》,估唔到喺高登成為人氣話題劇,擔正做女一嘅朱千雪(Tracy)即刻大受注目,呢單嘢唔講得笑.早於上月,已有周刊話,陳凱琳獲無綫力捧兼有小生男友鄭嘉穎,幾乎部部劇都擔正女主角;煩膠蔡思貝就算被爆涉假學歷,依然坐穩無綫女一的地位.相反,2012年港姐季軍朱千雪雖畢業於名校西門菲莎大學,卻被兩師妹迎頭趕上,故有傳不甘被無綫冷待嘅朱千雪,特登請假一年,到中大進修企業傳播管理碩士,叠埋心水鋪路轉行.依家有新劇出,舊聞即再被翻炒一事,故事已發展到話朱千雪依家雖然仍然係無綫藝人,但已經密謀求去,另作發展.其實講觀眾緣,千雪BB點都贏過上述兩女,但可能因為佢玩開平民風低調路線,唔夠有後台嘅陳凱琳同把口勁叻嘅蔡思貝競爭,故此工作量少之又少.不甘被投閒置散浪費光陰嘅千雪,舊年同公司請一年假進修,為自己鋪定後路.由於佢入行前係做行政工作,屋企做五金生意,加上朱千雪本身有二千萬物業揸手,所以好有可能喺出年約滿後,離巢轉行.不過,朱千雪就今日接受傳媒電話訪問話大家誤會咗,佢話:「其實我合約有排都未滿,仲有好一段時間,只係之前請咗一年時間去讀書.」千雪好勤力,0依家修讀緊香港中文大學企業傳播社會科學系碩士學位,咁係咪同傳聞中有其他發展?佢話﹕「我諗可以一齊發展,好多藝人都會搞生意,呢個唔影響演藝事業.」係咪好鍾意演戲?佢話﹕「鍾意呀!但我覺得好多機緣巧合嘢好難講,有機會投資生意或讀多啲書,將來嘢冇人知.」有傳聞話千雪不滿陳凱琳同蔡思貝工作機會比自己多,千雪都否認:「我又唔覺,我哋都有傾偈,其實我哋每年每個人都起碼接三,四個劇,我放假前都hold住四套(包括《鐵馬戰車》,《警犬巴打》,《EU超時任務》同《流氓皇帝》),我諗再有多啲,無論任何人都handle唔到.」前兩個劇已經播咗,《流氓皇帝》推出無期,但一套《EU》已經引起全城熱話,播咗五集,高登巴打已經推爆咗兩個po,估計第三個今晚亦將被推爆.陳凱琳同蔡思貝想要noise?除非俾人鬧啦…


text:
Tuesday, 5 July 2016
去沙灘 - 黃金海岸
12 comments:
我兩個都怕沙,大大吓就好啲架喇..ReplyDelete
咁多人同包包玩一定好開心
咁近有個沙灘真係正呀,前排天氣咁熱,去玩水真係一流呀!ReplyDelete
係啦...當時細妹出世前我都會盡量陪肚B玩多啲,最後嘅3人世界,不過大住肚就辛苦啲,包媽保重呀Replies
真係玩一日攰兩日!Delete
做媽媽無計!
woo~~ 原來ee同 Iris好似呀,我就咁睇,以為你來的 ^^ReplyDeleteReplies
ee係我妹妹呀,似嗎?Delete
橫間衫係我黎架喎
好似樣呀EE 同IRISSSSS~ReplyDelete
成班小朋友去玩應該會好D呀, 應該多D 約朋友仔一齊去玩, 咁包包就會放心D玩我估~Replies
ee係我妹妹呀,似嗎?Delete
橫間衫係我黎架喎
係呀,有其他小朋友應該會好啲!
我未試過帶瞕瞕落沙地玩,不過我覺得佢都會抗拒,始終唔係好似其他小朋友咁「勇於嘗試」,同時我又好怕曬.連今個暑假都未知可唔可以咁做,因為佢又要返學我又要返工,索性出年暑假攞大假陪佢!ReplyDeleteReplies
做左媽媽後就唔怕曬架啦,hahaDelete
- Replies
夏天多啲去沙灘都好Delete
又可hea半日


text:
阿B今日都係黐身,但無尋日咁黐,我5點幾先開始執埋尋日既手尾,其他又要押後.
今晚老公要北上食公司團年飯,所以7點未夠就吃飯.不過,今餐得阿公,阿婆,老豆,我和阿B,咁其他人去晒邊呢?阿媽返夜,肥仔加班,娣婦對鞋爛約左人食飯&買鞋,所以今晚好冷清,餸都好求其添!我炒左碟菜就開飯.
食完飯立即做埋未完的工作,咁就可以早D回去.
剛執左D野要拎回去,咁我就拎左一張木櫈企高趟開衣櫃門拎環保袋裝,正當我攪掂向右邊轉身右隻腳離開左櫈想落地時,阿婆就話阿B係到,我見到阿B趴轉左係我櫈後玩,咁我就將身再向右轉多D,當我隻右腳放落地時就踩到舊野.
我右隻腳向前滑,右腳趾向前屈曲,我即時收制跪係地下,然後用力握住我D腳趾,因為有D痛我覺得咁樣可以減量痛楚,就在此時聽到佢地好嘈,我抬頭望張木櫈係阿B身上,可能係我頭先跌落地時另一隻腳整跌張櫈,阿B既喊聲與平時不同~好淒涼.後來知到原來係阿B個玩具反轉左,做成一個斜平台,咁就〝線〞左我一鑊.
我叫阿B過來,佢個頭後面有一處腫左半粒波子的傷,阿婆問我點樣?行唔行到?屈到4隻腳趾瘀左,腳指公對下個〝較〞位腫左,半隻腳紅腫左.我立即與他們回報,娣婦話唔緊要,現在開始行去買鞋,肥仔要9點才收工,最後打比老公,老公問我點?暫時都唔痛,不過,明天可能會痛,唔知明天可唔可以湊阿B呢?老公問有冇人湊阿B和同佢地講聲,阿媽明天放假.
阿婆,老公都問我有冇事,我有事唔緊要最緊要係阿B冇事,我怕佢從此之後會傻傻地,阿婆話唔怕,最緊要唔係腦〝筍〞.
我見阿B眼訓起身去開奶,當我企起身就覺得有D痛,而家D血流到隻腳或企得耐就感覺到有D痛.開奶既米水未凍要座凍,阿B又扭計,阿公&阿婆睇電視~可能撞聾聽唔到,老豆賭馬,冇人理佢,我邊整邊同佢講野,但都係扭,我就發脾氣,阿B又喊,阿婆就過去抱佢.阿B開奶的水係阿媽每朝煲米水開的,天氣凍阿媽話夜晚餐奶不用倒出來待涼.臨走前叫阿婆同阿媽講明天可能唔上嚟!
行路要慢用力就痛或震到就痛,個膝頭唔知係咪又整到,有D怪怪地.我返到去一陣老公就打嚟問我係邊?又問我一陣要唔要買野食?每次老公外出都會問我要唔要食野,我未知,佢一陣會再來電.
老公再打嚟已身在落馬洲,問我隻腳點?紅退左,腫退左少少,但而家到腳眼腫.跟住再打嚟差唔多到問我吃咩?咁夜唯一選擇〝麥麥〞.
阿媽問我情況如何?叫我下次要睇清楚先.叫我明天去睇跌打,我唔去好痛架,我又同阿媽講一次明天可能唔上嚟,阿媽即時話你上唔到嚟更加要睇,睇下明天點至算喇!
老公話頭先D野好難食,食翅都冇魚翅既,所以買左一個餐加個包一齊食.
老公:邊隻?
我:估下.
老公:你的右腳.
我:你咁醒既.
老公:你隻腳側邊紅晒,咁係腳趾屈唔屈到?
我:成塊板咁屈唔到,你睇吓!
當時我隻腳既膚色已回復正常,表面看是不覺整到,都唔知點解成日整到都係冇表面傷痕,攪到我好似扮野咁.我唔知隻腳側邊紅晒,我將腳〝咬〞後提高,但大脾抽筋不能提高.隻右腳好似成隻梗左,有時唔覺意掂到隻腳趾公會痛,又唔知邊到,近D睇發現腳趾公既趾甲對下的地方瘀左青色,我同老公講笑〝吓!腳趾公都面青〞.
我好怕明天要去睇跌打,你明天又放唔到假陪我,又怕阿B有事,佢係發育中怕佢會傻,影響視力‧‧‧.
老公:未有咁快消氣,明天睇下點先決定.
我:咩消氣?
老公:第一浸氣未消腫,因為天氣凍血液運行慢.
我:我同你講樣野不過你唔好發脾氣和唔好嬲喎!點解我成日有事你都陪唔到我既?
老公:咁我要返工‧‧‧
我:我知丫!都話左叫你唔好發脾氣和唔好嬲咯!
我心緊係想老公放假陪我,但知根本係冇可能,我都係講吓啫!老公年假後星期一,二都請左假就當補賞喇!


text:
2012年7月1日 星期日
Hea 遊沙巴 day 1 1/7/2012
對沙巴嘅認識係之前睇過一個飲食節目,講某名廚去沙巴食好嘢.基於為食心態就決定同埋爺爺嫲嫲,姑媽姑丈,我哋一家五口(?)一行8人就出發去沙巴玩幾日.由於自己已經有咗5個幾月身紀,而且有老有嫩,所以好可惜哋今次唔可以出外島,取而代之係揾間靚d嘅酒店住幾日.
哥哥學校好早已經開始放暑假(費事俾人話逃學!),所以可以趁旺季前出發,慳番唔少.出發之前幾日細佬發高燒,好彩響上機之前一日退哂燒兼出埋玫瑰疹,所以可以安心出發.
我哋今次坐港龍,由於同行有bb,所以之前已經一早已經打咗電話去預訂bb籃,bb同兒童餐同坐位.去程隻機都好full,所以我哋d位隔開咗一行.不過唔知係空姐唔記得,定係佢地搏我哋唔問,去程無俾bb籃我哋,我哋唯有抱住細佬,好彩機程唔太長,我哋11點幾就到咗沙巴喇.落咗機過海關攞咗行李,就見到有local tour嘅職員拎住我哋嘅名接機,習齊人數就坐旅遊巴去我地住嘅酒店喇.
於我之前已經send咗 e-mail同酒店溝通,所以酒店已經安排咗bb床俾我哋,而且up grade咗去海景房,間房雖然唔算好大,但係就有個露台同個無敵海景,再加上張好舒服嘅king size床, 我同我d團友都好滿意.我地安頓好,洗個臉換件衫就出去市中心行下.由酒店去市中心只係10分鐘車程,不過坐的士就要成 MYR20,真係幾貴.我哋先搭的士去 Center Point Shopping Mall唱錢,坦白講,個商場旺就旺,不過好較舊,好似黃金商場,所以我哋唱咗錢就走,去揾嘢食.
我哋先去附近嘅富源茶餐廳食tea.佢哋用自助型式,自己要食乜就拎乜,拎完就去比錢,我哋每樣試d,係個咖央多幾好味,其餘都係麻麻地.食完就響附近行一陣,買咗張上網用既sim card預備嚟緊幾日自駕時,用嚟上goggle map當GPS用,跟住我地就去返Center Point Shopping Mall地庫嘅超級市場買d零食飲品(d嘢一d都唔平), 再搭的士返酒店喇.
返到酒店由於大家都好攰,所以決定先小睡一陣,今晚就係酒店食buffet.酒店嘅buffet無香港嗰d又生蠔又龍蝦咁豪華,不過都幾多選擇,d嘢都幾好味,最重要嘅係一d都唔貴,只係$200左右,都幾低食,而哥哥就最開心,因為佢好鍾意食buffet,我哋食到飽飽就返房休息喇.
(day 1 完)
張貼者: jacqueline 於 下午12:32
標籤: 2012-7 Hea 遊沙巴
訂閱: 張貼留言 (Atom)


text:
今個秋天第一次去行山,同埋老公一班朋友一齊去,好開心.依家天氣涼涼地,好想一放假就去行山,不過老公好忙,要等到下個月中先可以個個禮拜去行山嘞!
釣魚翁郊遊徑好耐之前都同老公行過,對於我同老公o黎講,呢段路唔算辛苦,而且都幾好行,沿途風景都唔錯哩!行得快的話,應該兩個半鐘可以行o西,而我o地今次,行o下休息o下o甘,就行o左三個半鐘.
1:00pm 鑽石山集合,跟住搭91號巴士,o係五塊田落車,大約2:00pm開始呢日o既行山海鮮之旅嘞!
一開始就係上洋山,上完一段,跟住之後都唔會有好大上落,好好行哩!
風景唔錯呀!如果少o左層煙霞就更好嘞!
下面係日出康城,即係堆田區附近o果個屋苑.記得好耐之前行釣魚翁郊遊徑,呢o度乜都無o架!新市鎮o既發展,已經入侵到郊野地方,破壞o左周圍o既自然環境,感覺好可惜哩!
成個山頭比人鏟o左去,實係用o黎起樓啦!可能可次再o黎,呢o度又唔同o西嘞!
如果無搞錯,呢個山頭就係釣魚翁,上次同今次都唔見有路上山,唔知條路o係邊哩!不過就算今次見到條山路,都唔會上去嘞!因為同埋一班朋友,無預到o甘激哩!聽講上釣魚翁條路都幾斜,幾難行呀!再有機會o黎,要試o下上去先得.
行o左一個鐘多D,有叉路切出,行十幾分鐘就可以落番清水灣路
o甘靚o既海灘就係清水灣
但係原來一山之隔就係堆田區,遠遠右邊o既就係堆田區嘞!唔知游游o下水,會唔會聞到垃圾味?
回望釣魚翁
行完一大段平坦o既路,跟住就要上田下山,行唔慣山o既,會幾辛苦哩!
o果時o黎,都無見到呢個堆田區呀!個範圍都好大o下哩!後面o果幾座就係日出康城,真係好近堆田區.點解香港o既規劃會o甘奇怪o既?堆田區同住宅,郊野地方會o甘接近?更奇怪o既係,點解D人會比o甘多錢買堆田區屋苑?
左面係堆田區,右面係清水灣
終點在望啦!
下面就係布袋澳
另一邊係大廟
接近5:30pm,落到山嘞!如果去大廟,可以繼續落,不過我o地今次無去嘞!
我o地呢日o既終點站係去布袋澳,食海鮮.之前兩次o黎到布袋澳都已經天黑黑,呢次可以清清楚楚o甘去睇哩!


text:
到手喇~
免費嘅水波爐終於送到我家.
其實我一直都擔心會收唔到,
事關我去咗日本8日,
驚收唔到call又唔送黎要再等多一個月...
好彩最後都收到.
返到香港冇時間即時用,
等咗幾日先 有時間試機.
另外我要先多謝我個朋友,
哩幾日唔喺香港佢幫我養住啲酵母,
冇佢幫手一定死晒.
哩部機點解會免費?
因為我儲印花夠30個,
ABC就免費送咗個水波爐比我囉~~
哩部型號ER﹣GD400,
日本已經好早推出,
而香港代理最近都引入,
用行貨都OK㗎,有保養,
雖然冇而家日本新推出嘅水波爐咁多功能,
但對於我黎講已經夠用啦.
部機都幾深,比我以前個P仔三頻仲要大.
size:W500xD497xH398
容量:31公升
七種功能:烤焗,燒烤,微波,純蒸氣烹調,變頻式烹調,
過熱水蒸氣烹調及熱風對流烹調
首先試用發酵功能,先用40度發酵.
今次我用咗自家制嘅蘋果鮮酵母,麵包做起放幾日都仲會軟熟.
食落仲好香~~
用埋Bosch M8幫手打麵糰,快而準!
經過兩次發酵和做型後,
準備好入爐了.
我用咗今次去日本朋友送比我嘅明太子醬,
有少少辣,好惹味.
用咗190度先焗咗9分鐘,
轉一轉盤方向,再焗多3分鐘,
令受熱更平均,
焗起顏色唔錯喎.
所以話用鮮酵母做嘅包真係唔同啲,
撕出黎睇下,軟熟到...
Toshiba仲送咗一本好厚彩色使用說書和食譜
跟住做都有排你玩呀.
值得一讚,
書中提到嘅step好清楚,
新手跟住做一定冇問題.
等我稍後時間再試用埋純蒸功能,
可以順便同miele蒸爐比較一下~~


text:
去到RESORT,我地幾個都有一個習慣-就係其中一日全日都係酒店度嘆世界
而家暫時係得曼谷無試過咁,布吉華欣同蘇梅都有試到了.
今天我完全沒有安排任何的活動
只係得係酒店度不斷曬太陽,游水係露台睇下書玩下電話同埋係SWIMMING POOL BAR飲野
連食飯同早餐都安排左係酒店度食,非常之HEA,我仲懶到游完水係房度食左一陣薯片同訓覺.
比起我表哥更懶(因為起碼他都有自己出去行左一陣,我連行都唔想)
一早就起左身(因為昨天行完夜市食完宵夜就好早訓,好早就去試個半自助餐)
其實都幾多野可以點,不過我地只得二個人,又唔想浪費食物,所以每日都點左唔同款,我最鐘意就係BENEDICT EGG ,可以配菠菜/蘑菇/三文魚,我分別二日都點左唔同款,好好食,另外仲有LET"S SEA STYLE CONGEE 因為好夠味同埋有少少像潮州粥STYLE(唔通個廚師都係潮州人?)又叫左WAFFLE 同埋FRANCE TOAST 試,二個都唔錯
仲有每一天都有一杯果汁叫做"LET"S SEA MIX",我們二個都好喜歡日日點一杯黎飲,的確又幾特別.仲有表哥叫錯了的"THAI STYLE OMELET" ,有少少似潮州蠔餅(都係同上面同一個懷疑),只係食左少少.
朝朝都有免費MOET飲,我幾鐘意呢隻CHAMPAGNE 既味道,唔太酒味又唔會有咸味.
不過我都係飲左幾啖而已(太多野飲,又果汁又COFFEE又SHAKE ..HAHHA)
好有FEEL.又好RELAX,仲有好好既景,成個人都好放鬆既感覺.
我地選擇左坐室內,而室外係可以望住個海食早餐同埋好曬,我怕太熱食唔到,所以無坐到.
而另一邊就係有梳化可以坐的(晚餐就會坐係呢個AREA),我再走出來的時候就見到有二個內地大媽係度坐,又無點野食,個場面都幾無奈.
食完早餐,有二包糖係台面,係熊仔糖,日日清潔完之後都有,好搞笑.不過佢地都幾細心的,見到我地有自己既毛巾,都會幫我地整理返好,張台亂到爆炸都會幫我地收拾好,當然其他酒店都有相似ROOM SERVICES,不過如果講細心度同埋整理得快手,LET"S SEA都算係咁的了(意想不到的快手而且仲要係細心去收拾.
食完就更係要去游水的啦.......用左自拍神器影下相.
游完又曬完之後已經三點幾,就去左SWIMMING POOL既BAR到飲野,有少少貴,不過真的好好飲,BUY 1 GET 1 FREE,不過要二杯一樣先可以ENJOY 到
我地呢杯野飲用FRESH GREEN APPLE + YOGURT同酒去調制出來,感覺好FRESH 同埋酸酸地,非常之岩夏天飲,又唔會太有酒味,好快就比我地飲哂(我飲完之後仲去游水,游完沖涼要沖凍水,因為其實杯野應該加左好甜既酒去整的,所以個感覺無咩酒但其實都醉醉地)
酒店周圍都無人,只得歐洲人家庭(講唔係英文既語言)係度HEA (佢地打足一日波係個泳池度)
水上食雞翼,好好食,雖然係普通叫一客炸雞翼但加埋個醬,好開胃之作.
望下個背景,真係一個人都無,好像我地自己個POOL咁爽,個POOL仲有成200M咁,來來回回都幾累的,岩哂~因為我最鐘意又正方又大既泳池,所以先黎呢度HEA的.
呢隻水泡本黎有幾日就咁放係個POOL,我地有一刻想過不如借來玩,不過......最後搵唔到主人唔敢問,但應該係可以坐上去再行的~好正.我見市集都有,不過就唔知道價格了~XD
沖完涼我地自由時間大家自己周圍行下.
個沙灘......真係堅唔靚的.
跟住我就開始好懶,我表哥就出左去去行下,我就理左係房度食薯片,自拍,同埋收下衫(完全無出去既衝動)仲好眼訓訓左一陣.(衫都無點換過....食飯都係用一套衫)
日落LET"S SEA
晚上都係係返自己酒店既餐廳食(我地都無試過HEA到咁既程度,上次係布吉度BBQ,起碼都有去過TOWN度買下食物同埋酒,今次真係懶到出哂汁)叫左STRAWBERRY BANANA SHAKE (必叫).......食物都幾好吃,不過都少下...好在我地都唔係為食又大食........否則如果係大胃口人應該不會飽.
DAY 3就咁又完左


text:
Day one
游完水玩完水 大家都好攰喇
今晚繼續火鍋 哈哈 韓國唔係乾燒就濕燒架啦
而今次火鍋嘅主題係紫菜...冇聽錯 係紫菜
我地肉唔多食 菜都有食 反而食人地d紫菜 要人係咁refill
淨係食紫菜包珍珠米飯都令人蝕晒本 hehe
食完飯 阿Rick哥哥帶我地到一間滑雪用具租借店度租滑雪衫
Baba同我都帶左滑雪服 所以陪少同yeeee租就得喇
佢地好快就鎖定目標 一人揀左套靚仔滑雪褸連褲喇
辛苦左一日 終於返渡假村休息下喇
返到渡假村 一張張美麗嘅雪地圖畫出現喺我地眼前呀 好靚好靚
加埋燈光 呢個聖誔節真係又靚又浪漫!
我地決定唔返房住 去邊呢?
yeah 我地就係去掃兩間便利店呀!
去旅行最開心嘅 就係見到d平日喺香港有得賣嘅 都變得特別新鮮咁 哈哈
我每次旅行都好鐘意夜晚晚去行便利店架 掃貨去咯,,,
掃完貨 經過一棵好靚嘅閃閃聖誔樹呀
襯埋後面個滑雪場 好靚好有氣氛啊!
DADDY同MAMI都話呢個聖誕節係佢地過得最有氣氛 最有意義嘅一個
凍凍的 浪漫的 溫馨的...
返上房咯
我即刻拎盒大大粒人蔘士多啤梨出嚟 要求MAMI開比我食呀!
出面已經零下十幾度 但我地坐喺火爐邊 坐喺鋪左暖管嘅地板上 都覺得好溫暖
大家都沖好涼 我地嘅宵夜行動可以開始喇 一 二 三 開動!
雖然香港都有韓國食物賣 但喺呢度都MARK返我地食過D咩先
A . 香蕉奶 超好飲啊
B. 紅荳沙 公公飲嘅 ok喎
C. Rick介紹嘅即食蟹柳 超級好味 真係好似食緊長蟹感覺 好magic啊
D. 米酒 佢地話好好飲呀
E. Rick介紹嘅即食螺肉 好好味 送杯麵一流
F. 米漿 有d似維他奶嘅味道 mami話好飲 但我就覺得一般喇
G. 呢枝唔洗講啦 蘆薈汁 仲有蘆薈果肉 當然好好飲咯
H. 甜到不得了嘅蜜梨
I. 辛辣麵 d人話個麵底同香港有d唔同 但mami話食落唔多覺丫
J. 呢盒人蔘士多啤梨好甜 連中間平日白色嘅位都係紅色架
K. 芝士杯麵 唔洗講啦 香港都有得賣 好味
食完上面大半盒士多啤梨之後 刷完牙 我就訓著左咯
就嚟訓著之前 我同mami講 : 今日好開心呀 .... Mami.....keke "


text:
好開心呀 我地被邀請出席小baby嘅百日宴
依家真係興擺百日宴多過擺滿月酒
阿ti嗰陣都未興玩100 days party架
淨係滿月包個廳 食餐滿月酒咁就ok
依家又多野玩左 very good!
人到禮到 阿t好幫手咁揸實禮大禮 哈哈
到左樓下啦 好快見到bb喇
上到樓 一間幾有特式嘅意大利餐廳
一長型嘅餐桌 唔係熱鬧嘅氣氛 比人另一種感覺 舒適...
我地原來最早到 阿ti好聽話比人任影
姑姐都嚟喇
好野 有人陪佢玩艾瘋
今晚個個嘅menu都唔同架 個餐會跟menu送上
個個一睇自己嗰個都搖晒頭 再望一望隔離嗰張 即刻叫交換
呢d就係正宗既隔離飯香
"大會"好有心思 每位在場嘅媽媽都送一枝玫瑰
Tima都有份啊 多謝多謝
B飲飽奶奶 出嚟蘇so喇
跟住d合照都亂晒龍
總之未開飯 見人都影 影埋一大堆
愛人啊 陪伴了Tima十年的愛人 ~~~
同樣地 認識了十年的姑仔~~~~
另一邊
阿ti嘅老死嚟左lu
痴實ka yin打機 打機 再打機
打完機 都未有飯食
所以tima脅持阿ti去影d相 呢幾張都唔錯丫
yeah! 主人家出嚟講野啦
happy 100 days!!!
祝bb健健康康 開開心心 快高長大
cheers~~~ 開餐
野食相一大推 唔好問Tima係咩嚟 食完真係唔記得喇 哈哈哈
全晚最好食嘅反而係阿ti嘅兒童餐
大家都望到實 仲係咁試食tim
切旦糕lu 一家三口戴生日帽好sweet呀!
食埋甜品 原來都好夜喇
阿ti都好攰 我地未goodbye kiss baby 就趕住要走
第二日要返學啊
BB 我地好快會再見呀~~~ 聽聽話話啊!
多謝Ronnie嘅邀請 我地都食得好開心
亦都感受到你地對baby嘅愛呢!
大家都比心機去做個好媽媽吧!


text:
正所謂見紅未有紅 穿水未有水
果然今日都係坐番o係屋企打blog 好彩琴晚冇入医院o者
如果唔係就悶死我地兩母女 仲要冇覺好訓
今日產假第四日lu 好悶呀 不過算啦 待產嘛 係咁架啦
如果放大假咁悶就慘d 依家我諗緊坐月點算 (我琴晚都暗示過奶奶我會坐月逃跑架啦 佢好似冇咩反應)
嘻嘻 但走佬唔可以帶埋迪b喎 我驚我搞唔掂呀! 一係奶奶 一係屎屎 (講下o者 走得到到先算啦)
今早睇到一個待產媽媽既blog 佢生左啦 真係happy 幾時到我呀
我知道迪b都好勤力練習出世 因為佢而家日日都打幾次"C EGG"黎練習呼吸架 mami宮縮時
佢都練習緊點配合我 我諗佢個時其實應該唔舒服架 加油 迪b
bb mami陀左你好耐 好累了 你早d出黎啦 我要幫你影相相 幫你扮靚靚呀
迪爸好似慣左mami事無大小都匯報一餐 佢開始聽到我話要入院都唔驚啦 嘻嘻
好! 迪b 既然你同mami呢九個月合作得咁好 我地要一齊努力 直至你見到mami迪爸為止 好冇!
p.S: 迪b 你唔好嬲mami喎 自從医生話你頭仔入左盤骨 我就成日形住你個頭"cake"住左o係個臭臭"屎塔"度 勁無奈的樣子
之後整個b調轉左 手仔腳仔就係掙扎咁郁 哈哈 超低能 勁搞笑
........Sorry mami唔好 但真係好好笑 哈哈